CRIME NEWS Archives - K-onenews\nഔഫിന്റേത് രാഷ്ട്രീയ കൊലപാതകമെന്ന് പോലീസ്; ഇര്‍ഷാദ് കുറ്റം സമ്മതിച്ചു, അന്വേഷണം ക്രൈം ബ്രാഞ്ചിന്\nkonenews - December 25, 2020 0\nകാസര്‍ഗോഡ്: കാഞ്ഞങ്ങാട് കല്ലൂരാവില് ഐഎൻഎൽ പ്രവര്‍ത്തകനായ ഔഫ് അബ്ദുള് റഹ്മാന്റേത് രാഷ്ട്രീയ കൊലപാതകമെന്ന് പൊലീസ്. കൊലപാതകം ലീഗ്-ഐഎൻഎൽ സംഘര്‍ഷത്തിന്റെ തുടര്‍ച്ചയെന്നും ജില്ലാ പൊലീസ് മേധാവി ശില്‍പ അറിയിച്ചു.കൊലപാതകത്തിന്റെ അന്വേഷണ ചുമതല ക്രൈംബ്രാഞ്ചിന് വിട്ടു....\nകല്ലൂരാവിയിൽ ലീഗ് ഐഎൻഎൽ സംഘർഷം; ഐഎൻഎൽ പ്രവർത്തകൻ കൊല്ലപ്പെട്ടു. ലീഗ് നേതാവിന് ഗുരുതരം\nകാഞ്ഞങ്ങാട്: (www.k-onenews.in) സംഘർഷം നിലനിൽക്കുന്ന കല്ലൂരാവിയിൽ ഒരു ഐ എൻ എൽ പ്രവർത്തകൻ കുത്തേറ്റു മരിച്ചു. മുസ്ലിം ലീഗ് പ്രവർത്തകൻ കുത്തേറ്റു ഗുരുതര പരിക്കുകളോടെ മംഗലാപുരം ആശുപത്രിയിലേക്ക് കൊണ്ടുപോയി, റഹൂഫ് എന്ന ഐ...\nതിരുവനന്തപുരത്ത് വൻ കള്ളനോട്ടടി സംഘം പിടിയിൽ; മുഖ്യ കണ്ണി ചാരിറ്റി പ്രവർത്തനം നടത്തുന്നയാൾ\nവർക്കല: (www.k-onenews.in) തിരുവനന്തപുരത്ത് വൻ കള്ളനോട്ടടി സംഘം പിടിയിൽ. മുഖ്യ കണ്ണി ചാരിറ്റി പ്രവർത്തനം നടത്തുന്ന ആഷിഖ് തോന്നയ്ക്കൽ പിടിയിലായി. കൂടുതൽ അറസ്റ്റുണ്ടാകുമെന്ന് പൊലീസ് അറിയിച്ചു.കഴിഞ്ഞ ദിവസം വർക്കല പാപനാശം ബീച്ചിൽ കള്ളനോട്ട്...


ലോ അക്കാദമി ഭൂമി തിരിച്ചുപിടിക്കണമെന്ന ഹര്‍ജി വിജിലന്‍സ് കോടതി തള്ളി – Chandrika Daily\nBy chandrika Tuesday March 21, 2017 17:15 pm\nലോ അക്കാദമി ഭൂമി തിരിച്ചുപിടിക്കണമെന്ന ഹര്‍ജി വിജിലന്‍സ് കോടതി തള്ളി\nതിരുവനന്തപുരം: ലോ അക്കാദമിക്ക് സര്‍ക്കാര് പതിച്ചുനല്‍കിയ ഭൂമിയില് വിദ്യാഭ്യാസ ആവശ്യത്തിനായി ഉപയോഗിക്കാതെ കിടക്കുന്ന ഭൂമി തിരിച്ചുപിടിക്കണമെന്ന് ആവശ്യപ്പെട്ടുള്ള ഹര്‍ജി വിജിലന്‍സ് പ്രത്യേക കോടതി തള്ളി. സര്‍ക്കാര് ഭൂമി…\nതിരുവനന്തപുരം: ലോ അക്കാദമിക്ക് സര്‍ക്കാര് പതിച്ചുനല്‍കിയ ഭൂമിയില് വിദ്യാഭ്യാസ ആവശ്യത്തിനായി ഉപയോഗിക്കാതെ കിടക്കുന്ന ഭൂമി തിരിച്ചുപിടിക്കണമെന്ന് ആവശ്യപ്പെട്ടുള്ള ഹര്‍ജി വിജിലന്‍സ് പ്രത്യേക കോടതി തള്ളി. സര്‍ക്കാര് ഭൂമി പതിച്ചുനല്‍കിയതിനെ ചോദ്യം ചെയ്തും സര്‍ക്കാറിന് നഷ്ടമായ കോടിക്കണക്കിന് രൂപ ഉത്തരവാദികളില് നിന്നും തിരിച്ചുപിടിക്കണമെന്നും ആവശ്യപ്പെടുന്ന ഹര്‍ജിയാണ് വിജിലന്‍സ് പ്രത്യേക കോടതി തള്ളിയത്. ഹര്‍ജിയില് പറയുന്ന കാര്യങ്ങള് സത്യങ്ങളായിരിക്കാമെങ്കിലം അഴിമതി നിരോധനത്തിന്റെ പരിധിയില് വരുന്നതല്ലെന്ന് ചൂണ്ടിക്കാട്ടിയാണ് പ്രത്യേക വിജിലന്‍സ് ജഡ്ജ് എ. ബദറുദ്ദീന് ഹര്‍ജി തള്ളിയത്.\nസര്‍ക്കാര് പതിച്ചുനല്‍കിയ 12 ഏക്കര് ഭൂമി നിയമവിരുദ്ധമായി മറ്റാവശ്യങ്ങള്‍ക്ക് ഉപയോഗിക്കുന്നുവെങ്കില് അത് സംബന്ധിച്ച് അന്വേഷിക്കാന് മറ്റ് അധികാര സ്ഥാനങ്ങളെ ബന്ധപ്പെടാവുന്നതാണെന്ന് എ. ബദറുദ്ദീന് ചൂണ്ടിക്കാട്ടി. സുപ്രീംകോടതിവിധി പ്രകാരമുള്ള ലളിതകുമാരി കേസ് ഇതിനായി ഉത്തരവില് ചൂണ്ടിക്കാട്ടുന്നുമുണ്ട്.\nവിദ്യാഭ്യാസ ആവശ്യത്തിനായാണ് 1984ല് അക്കാദമി ട്രസ്റ്റിന് സര്‍ക്കാര് 12 ഏക്കര് ഭൂമി പതിച്ചുനല്‍കിയത്. സെന്റിന് വെറും 250 രൂപ നിരക്കിലാണ് ഭൂമി നല്‍കിയത്. എന്നാല് ഒരേക്കര് മാത്രമാണിപ്പോള് വിദ്യാഭ്യാസ സ്ഥാപനത്തിനായി ഉപയോഗിക്കുന്നത്. ബാക്കിവരുന്ന ആറ് ഏക്കറില് സ്വകാര്യ ഫ്‌ളാറ്റുകളും ഹോട്ടലും ബാങ്കും പ്രവര്‍ത്തിക്കുന്നു. ശേഷിക്കുന്ന നാലേക്കര് ഒന്നിനും ഉപയോഗിക്കാതെ ഇട്ടിരിക്കുന്നു. അക്കാദമി കോമ്പൗണ്ടില് പ്രവര്‍ത്തിക്കുന്ന ഒരു കെട്ടിടത്തിനും കോര്‍പറേഷന്റെ ബില്‍ഡിംഗ് നമ്പറോ മറ്റ് ഔദ്യോഗിക രേഖകളോ ഇല്ല. എന്നാലും ഈ കെട്ടിടങ്ങളില് വൈദ്യുതി, വാട്ടര് കണക്ഷനുകള് ലഭിച്ചിട്ടുണ്ട്. കൂടാതെ കോളജ് ക്യാന്റീന് പ്രവര്‍ത്തിക്കുന്നത് മുന്തിയതരം ഹോട്ടലായാണ്. ഇവിടെ പുറത്തുനിന്നുള്ളവര്‍ക്കും ഭക്ഷണം കൊടുക്കുന്നുണ്ട്. അതുപോലെ അക്കാദമി കോമ്പൗണ്ടില് ഒരു ബാങ്കും നാല് ഫ്‌ളാറ്റുകളും പ്രവര്‍ത്തിക്കുന്നുണ്ട്.\nഈ ഫ്‌ളാറ്റുകള് സ്റ്റാഫ് ക്വാര്‍ട്ടേഴ്‌സ് എന്ന പേരിലാണ് നിര്‍മിച്ചിരിക്കുന്നത്. എന്നാല് ഇവിടെ താമസിക്കുന്നത് അക്കാദമി ട്രസ്റ്റ് ഭാരവാഹികളാണ്. പൊതുപ്രവര്‍ത്തനായ പായ്ച്ചിറ നവാസാണ് ഹര്‍ജി നല്‍കിയത്. ഹൈക്കോടതിയെ സമീപിക്കുമെന്ന് ഹര്‍ജിക്കാരന് അറിയിച്ചു.\nCategories: Culture, Views Tags: court, law accademy issue


ദിലീപും കാവ്യയും കാത്തിരുന്ന ആ സുദിനം നാളെ! ആഘോഷങ്ങകൾക്ക് തിളക്കവുമായി മീനാക്ഷി.. ആ വമ്പൻ സർപ്രൈസ് ഇതാ - metromatinee.com Lifestyle Entertainment & Sports\nമലയാളികളുടെ പ്രിയപ്പെട്ട താരദമ്പതികളാണ് ദിലീപും കാവ്യ മാധവനും. ഇരുവരുടെയും കുടുംബ വിശേഷങ്ങൾ ഏറെ താല്പര്യത്തോടെയാണ് പ്രേക്ഷകർ ഏറ്റെടുക്കാറുള്ളത്. മാതാപിതാക്കളെയും ചേച്ചിയേയും പോലെ തന്നെ ദിലീപിന്റെയും കാവ്യയുടെയും മകൾ മഹാലക്ഷ്മിയുടെ വിശേഷങ്ങൾ അറിയാനും താരപുത്രിയുടെ പിറന്നാൾ ആഘോഷിക്കാനുമെല്ലാം ആരാധകർ ശ്രമിക്കാറുണ്ട്. നാളെ താരപുത്രിയുടെ പിറന്നാളാണ്. മഹാലക്ഷ്മിയ്ക്ക് മൂന്ന് വയസ്സ് തികയുകയാണ്.\nമഹാലക്ഷ്മിയുടെ സ്വകാര്യതയ്ക്ക് പ്രാധാന്യം കൊടുക്കുന്നതിനാൽ ദിലീപും കുടുംബവും താരപുത്രിയുടെ ചിത്രങ്ങൾ വല്ലപ്പോഴും മാത്രമാണ് സോഷ്യൽമീഡിയയിൽ പങ്കുവെക്കാറുള്ളത്. പങ്കുവെയ്ക്കുന്ന ചിത്രങ്ങളെല്ലാം തന്നെ സോഷ്യൽ മീഡിയയിൽ വൈറലായി മാറാറുണ്ട്.\nവിവാഹശേഷം സിനിമയിൽ നിന്നും വിട്ടുനിൽക്കുന്ന കാവ്യ ഇപ്പോൾ ഒരു കുടുംബിനിയായി മാറിയിരിക്കുകയാണ്. മൈ സാന്റയാണ് അവസാനമായി റിലീസ് ചെയ്ത ദിലീപ് സിനിമ. കേശു ഈ വീടിന്റെ നാഥൻ എന്ന സിനിമയാണ് ഇനി ദിലീപിന്റേതായി റിലീസ് ചെയ്യാനുള്ളത്. നാദിർഷയാണ് സിനിമ സംവിധാനം ചെയ്തിരിക്കുന്നത്. അറുപതിന് മുകളിൽ പ്രായമുള്ള കഷണ്ടിയുള്ള നായകനായാണ് ദിലീപ് ചിത്രത്തിൽ എത്തുന്നത്. നടി ഉർവ്വശിയാണ് ചിത്രത്തിൽ ദിലീപിന്റെ നായിക. ആദ്യമായി ഉർവ്വശി ദിലീപിന്റെ നായികയാകുന്നുവെന്നത് കൊണ്ടും ചിത്രത്തിന്റെ റിലീസിനായി ആരാധകരും ആകാംഷയിലാണ്.


ഫോണ്‍വിളി രേഖകള് പരിശോധിക്കാനുള്ള നടപടി സ്വകാര്യതയിലേക്കുള്ള കടന്നുകയറ്റം; ഉത്തരവ് പിന്‍വലിക്കണം:എം.എം.ഹസ്സന് – Jaihind TV\nഫോണ്‍വിളി രേഖകള് പരിശോധിക്കാനുള്ള നടപടി സ്വകാര്യതയിലേക്കുള്ള കടന്നുകയറ്റം; ഉത്തരവ് പിന്‍വലിക്കണം:എം.എം.ഹസ്സന്\nകൊവിഡ് രോഗികളുടെ സമ്പര്‍ക്കം മനസിലാക്കാന് ഫോണ്‍വിളി രേഖകള് പരിശോധിക്കാനുള്ള ഡി.ജി.പിയുടെ ഉത്തരവ് വ്യക്തികളുടെ സ്വകാര്യതയിലേക്കുള്ള കടന്നുകയറ്റവും ഭരണഘടനാ വിരുദ്ധവുമാണെന്നും ഈ ഉത്തരവ് എത്രയും പെട്ടെന്ന് പിന്‍വലിക്കണമെന്നും മുന് കെ.പി.സി.സി പ്രസിഡന്‍റ് എം.എം.ഹസ്സന്.\nകൊവിഡ് രോഗപ്രതിരോധ രംഗത്ത് സുത്യര്‍ഹമായ സേവനമാണ് പോലീസ് വഹിക്കുന്നത്. പൊലീസിന് കൊവിഡ് പ്രതിരോധ പ്രവര്‍ത്തനങ്ങളുടെ അധിക ചുമതല നല്‍കിയപ്പോള് തന്നെ ആരോഗ്യപ്രവര്‍ത്തകര് ഉള്‍പ്പെടെയുള്ളവര് പ്രതിഷേധിച്ചിരുന്നു. കണ്ടെയിന്‍മെന്‍റ് സോണുകള് തീരുമാനിക്കാനും സമ്പര്‍ക്ക പട്ടിക തയ്യറാക്കാനുമാണ് പൊലീസിന് നല്‍കിയ ചുമതല. ഇപ്പോള് 24 മണിക്കൂറിനുള്ളില് സമ്പര്‍ക്ക പട്ടിക തയ്യാറാക്കുന്നതിന്‍റെ ഭാഗമായി കൊവിഡ് പോസിറ്റീവായ വ്യക്തികളുടെ സമ്പര്‍ക്കവിശദാംശങ്ങള് നല്‍കാനാണ് ടെലികോം വിതരണ സേവന ദാതാക്കളോട് ഡി.ജി.പി ആവശ്യപ്പെട്ടിരിക്കുന്നത്. ആരോഗ്യപ്രവര്‍ത്തകരും സന്നദ്ധ പ്രവര്‍ത്തകരും നടത്തുന്ന പ്രതിരോധ പ്രവര്‍ത്തനങ്ങള്‍ക്കും പരിപൂര്‍ണ്ണ സഹായമാണ് പൊലീസ് നല്‍കേണ്ടത്. അതിന് വിപരീതമായി വ്യക്തികളുടെ മൗലികാവകാശങ്ങളുടെ മേല് കടന്നുകയറാന് പൊലീസിന് അധികാരം നല്‍കുന്നത് അപകടകരമാണ്. ഇത് ബുദ്ധിശൂന്യമായ നടപടിയാണ്. ഭയമല്ല, ജാഗ്രത മതിയെന്ന് പറയുന്ന സര്‍ക്കാര് ജനങ്ങളെ ഭയപ്പെടുത്തുകയാണ്.\nകേരളത്തില് സെപ്റ്റംബര് മാസത്തോടെ കൊവിഡ് രോഗികളുടെ എണ്ണം 10,000 മുതല് 20,000 വരെ വര്‍ധിക്കാനും മരണനിരക്ക് കൂടാനും സാധ്യതയുണ്ടെന്ന ആരോഗ്യമന്ത്രിയുടെ പ്രസ്താവന ജനങ്ങളെ ഭയപ്പെടുത്തുന്നതാണ്. രോഗവ്യാപനം ക്രമാതീതമായി വര്‍ധിക്കുമെന്ന ആരോഗ്യമന്ത്രിയുടെ പ്രതികരണം സൂചിപ്പിക്കുന്നത് സംസ്ഥാന സര്‍ക്കാരിന്‍റെ കൊവിഡ് പ്രതിരോധം പരാജയപ്പെട്ടെന്ന് തെളിയിക്കുന്നതാണെന്നും ഹസ്സന് പറഞ്ഞു.


Emalayalee.com - കര്‍ഷകര് തുറന്ന മനസോടെ സഹകരിക്കണമെന്ന് സുപ്രിംകോടതി\nതുറന്ന മനസോടെ സഹകരിക്കണമെന്ന് കര്‍ഷകരോട് അഭ്യര്‍ത്ഥിച്ച് സുപ്രിംകോടതി നിയോഗിച്ച സമിതി. വ്യാഴാഴ്ച നിശ്ചയിച്ചിരിക്കുന്ന സിറ്റിംഗിന് എത്താന് കര്‍ഷക സംഘടനകളോട് അഭ്യര്‍ത്ഥിച്ചു. റിപ്പബ്ലിക് ദിനത്തിലെ ട്രാക്ടര് റാലിക്ക് അനുമതി നല്‍കുന്നതുമായി ബന്ധപ്പെട്ട് ഡല്‍ഹി പൊലീസ് കര്‍ഷക നേതാക്കളുമായി ചര്‍ച്ച നടത്തി.\nഅതേസമയം, കാര്‍ഷിക രംഗത്തെ തകര്‍ക്കാനാണ് കേന്ദ്രസര്‍ക്കാര് കാര്‍ഷിക നിയമങ്ങള് കൊണ്ടുവന്നതെന്ന് കോണ്‍ഗ്രസ് നേതാവ് രാഹുല് ഗാന്ധി കുറ്റപ്പെടുത്തി. ഡല്‍ഹി അതിര്‍ത്തികളിലെ പ്രക്ഷോഭം അന്‍പത്തിയഞ്ചാം ദിവസത്തിലും ശക്തമായി തുടരുകയാണ്.\nകാര്‍ഷിക നിയമങ്ങളിലെ ശരിതെറ്റുകള് കണ്ടെത്താന് സുപ്രീംകോടതി നിയോഗിച്ച സമിതി ഡല്‍ഹിയില് ഇന്ന് ആദ്യ യോഗം ചേര്‍ന്നു. കര്‍ഷകര് സമിതിയുമായി സഹകരിക്കണമെന്ന് യോഗത്തിന് ശേഷം സമിതി അംഗങ്ങള് അഭ്യര്‍ത്ഥിച്ചു. സമിതി അംഗങ്ങള് പക്ഷപാതമുള്ളവരാണെന്ന് ചിന്തിക്കരുത്. കര്‍ഷകരുടെ ആശങ്കകള് സുപ്രിംകോടതിയെ അറിയിക്കും. എല്ലാവരുടെയും ഭാഗം കേള്‍ക്കുമെന്നും അംഗങ്ങള് വ്യക്തമാക്കി.\nനാലംഗ സമിതിയില് നിന്ന് ഭാരതീയ കിസാന് യൂണിയന് ദേശീയ അധ്യക്ഷന് ഭൂപീന്ദര് സിംഗ് മാന് നേരത്തെ പിന്മാറിയിരുന്നു. എന്നാല്, സമിതിയുമായി സഹകരിക്കില്ലെന്ന് കര്‍ഷക നേതാക്കള് ഇന്നും ആവര്‍ത്തിച്ചു. കാര്‍ഷിക നിയമങ്ങളില് കേന്ദ്രസര്‍ക്കാര് ജനത്തെ തെറ്റിധരിപ്പിക്കാന് ശ്രമിക്കുകയാണെന്ന് കോണ്‍ഗ്രസ് നേതാവ് രാഹുല് ഗാന്ധി ആരോപിച്ചു.\nറിപ്പബ്ലിക് ദിനത്തിലെ ട്രാക്ടര് പരേഡിന് അനുമതി നല്‍കണമെന്ന് ഡല്‍ഹി പൊലീസുമായി നടന്ന ചര്‍ച്ചയില് കര്‍ഷക സംഘടനകള് ആവശ്യപ്പെട്ടു. ഡല്‍ഹിയിലെ ഔട്ടര് റിംഗ് റോഡില് നിശ്ചയിച്ചിരിക്കുന്ന പരിപാടി സമാധാനപൂര്‍വമായിരിക്കുമെന്നും വ്യക്തമാക്കി.


പ്രത്യഗാത്മാവ് - 'അകത്തേക്കു പോയിരിക്കുന്നവന്' (216) - ശ്രേയസ്\nDecember 3, 2013short link\n“സ്വയംഭൂവായ പരമേശ്വരന് ഇന്ദ്രിയങ്ങളെ ബഹിര്‍മ്മുഖങ്ങളാക്കി സൃഷ്ടിച്ചു. തന്നിമിത്തം പുറമേയ്ക്കാണ് മനുഷ്യന് നോക്കുന്നത്. ഉള്ളിലേയ്ക്കല്ല. എന്നാല് ഒരു ധീരന് അമൃതത്വമിച്ഛിച്ചു നോട്ടം പിന്‍തിരിച്ച് പ്രത്യഗാത്മാവിനെ ദര്‍ശിച്ചു.”\nഞാന് മുമ്പു പറഞ്ഞതുപോലെ വേദങ്ങളില് ആദ്യമായി കാണുന്ന അന്വേഷണം ബാഹ്യവസ്തുക്കളെപ്പറ്റിയാണ്. എന്നാല് വസ്തുക്കളുടെ തത്ത്വം ബാഹ്യപ്രപഞ്ചത്തില്‍നിന്നറിവാന് കഴിയില്ലെന്നും പുറമേയ്ക്കല്ല, അകത്തേയ്ക്കു ദൃഷ്ടികളെ തിരിച്ചിട്ടാണ് അതു ഗ്രഹിക്കേണ്ടതെന്നും ഒരു പുതിയ ആശയം പിന്നീടുണ്ടായി. ആത്മാവിനെ കുറിക്കുന്ന പദം സാരഗര്‍ഭമാണ്; പ്രത്യഗാത്മാവ്, ‘അകത്തേക്കു പോയിരിക്കുന്നവന്’ എന്നാണ്. നമ്മുടെ ജീവനു ജീവന്, നമ്മുടെ ഹൃദയത്തിന്റെ കേന്ദ്രം, സര്‍വ്വോല്പത്തിസ്ഥാനമായ കാതല്: നമുക്കുള്ള മനസ്സും ശരീരവും ഇന്ദ്രിയങ്ങളും മറ്റു സമസ്തവും ഏതൊന്നിന്റെ ബഹിര്‍ഗതരശ്മികളോ ആ കേന്ദ്രഗതസൂര്യന്. ഇങ്ങനെയത്രേ ആത്മാവിനെ വിവരിക്കുന്നത്. (ബാഹ്യലോകം ഖണ്ഡപദാര്‍ത്ഥപരിപൂര്‍ണ്ണമാണ്. അതില് അഖണ്ഡത്തെ കണ്ടെത്തുകയില്ല. ഈ ആശയം വ്യക്തമാക്കിപ്പറയുന്നു.)\n“ബാലിശബുദ്ധികള് ബാഹ്യവിഷയങ്ങളുടെ പിന്നാലെ പായുന്നു, അവര് മൃത്യു പരത്തിവെച്ച പാശത്തില് ചെന്നു കുടുങ്ങുകയും ചെയ്യുന്നു: എന്നാല് ധീരന്‍മാര് അമൃതത്വമെന്തെന്നു മനസ്സിലാക്കിയിരിക്കകൊണ്ട് ഈ അനിത്യങ്ങളില് നിത്യത്തെ കാണ്‍മാന് അവര് ആഗ്രഹിക്കുന്നില്ല.” ശരീരമോ മനസ്സോ വിചാരങ്ങളോ ഈ പ്രപഞ്ചത്തില് ഏതെങ്കിലുമോ അവധിയറ്റതല്ല. അവധിയറ്റത് ആത്മാവുമാത്രം, സാക്ഷിയായി സര്‍വ്വേശ്വരനായി സര്‍വ്വാന്തര്യാമിയായ ആത്മാവുമാത്രം. അവിടെയാണ് നാം അവധിയറ്റ ജഗത്കാരണം അന്വേഷിക്കേണ്ടത്. അവധിയറ്റതിനെ തിരയുക അവധിയറ്റതില്‍ത്തന്നെ വേണം. നമുക്ക് അവധിയറ്റതായുള്ളത് നമ്മുടെ ഉള്ളിലിരിക്കുന്ന ആത്മാവാണ്. ശരീരമോ മനസ്സോ വിചാരമോ ചുറ്റും നാം കാണുന്ന ലോകമോ ഒന്നും അഖണ്ഡമല്ല. ആ അഖണ്ഡാത്മാവില് മാത്രമേ നമുക്ക് അഖണ്ഡസത്തിനെ ദര്‍ശിപ്പാന് കഴികയുള്ളൂ.\n“ഇവിടെയുള്ളതേതോ അത് അവിടെയുമുണ്ട്. അവിടെ ഏതുണ്ടോ അത് ഇവിടെയും: ഇതില് ഭിന്നിപ്പു കാണുന്നവന് പിന്നെയും പിന്നെയും മൃത്യുവിന്നിരയാകുന്നു.”\nസ്വര്‍ഗ്ഗം പ്രാപിക്കണമെന്നായിരുന്നുവല്ലോ ആദിയില് ആഗ്രഹം. ഈ ലോകം അതൃപ്തികരമെന്നു കണ്ട പുരാതനാര്യന്‍മാര് മരണാനന്തരം ക്ലേശരഹിതമായി സുഖമയമായ ഒരിടത്തു ചെല്ലും എന്നു വിചാരിച്ചു. അതു സ്വാഭാവികമാണല്ലോ. അങ്ങനെ അവര് പല സ്ഥലങ്ങള് കല്പിച്ച്, അവയ്ക്കു സ്വര്‍ഗ്ഗങ്ങള് എന്നു പേരും കൊടുത്തു. അവിടെ നിരന്തരസൗഖ്യമായിരിക്കും, പരിപൂര്‍ണ്ണമായ ശരീരവും മനസ്സുമുണ്ടാകും, പൂര്‍വ്വികന്‍മാരൊന്നിച്ചു സുഖമായിരിക്കാം. ഇതായിരുന്നു ഭാവന. എന്നാല് തത്ത്വവിചാരം തുടങ്ങിയപ്പോള് ഭാവന യുക്തിശൂന്യമാണെന്നും ആ സ്ഥിതി സംഭാവ്യമല്ലെന്നും മനസ്സിലായി. അവധിയറ്റ ദേശമെന്നത് അസംബന്ധം. ദേശം കാലപരിച്ഛിന്നമാണ്: കാലത്തിലാണ് അതിന്റെ ഉത്പത്തിയും സ്ഥിതിയും. അതുകൊണ്ട് ആ ഭാവന തള്ളിക്കളഞ്ഞു. എന്നു മാത്രമല്ല, ആ സ്വര്‍ഗ്ഗങ്ങളില് വസിക്കുന്ന ദേവന്‍മാര് ഒരു കാലത്ത് ഈ ലോകത്തിലെ മനുഷ്യരായിരുന്നു, കര്‍മ്മവിശേഷംമൂലം ദേവന്‍മാരായതാണ് എന്നും ദേവത്വം ഒരവസ്ഥാഭേദം മാത്രമാണെന്നും അവര് കണ്ടു. വേദങ്ങളില് പറയുന്ന ദേവന്‍മാരാരും സ്ഥിരവ്യക്തികളല്ല. ഓരോ സ്ഥാനങ്ങള് വഹിക്കുന്നവര്‍മാത്രം.\nഇന്ദ്രന്, വരുണന് മുതലായ ഓരോ വ്യക്തിവിശേഷത്തിന്റെ പേരുകളല്ല: ഗവര്‍ണ്ണര് മുതലായതുപോലെ ഓരോ സ്ഥാനപ്പേരുകളാണ്. മുമ്പൊരു കാലത്തുണ്ടായിരുന്ന ഇന്ദ്രനല്ല ഇന്നുള്ളത്: അയാള് പോയി, ആ സ്ഥാനത്ത് ഭൂമിയില്‍നിന്നു ചെന്ന മറ്റൊരാള് ആരോഹണം ചെയ്തു. ഇതുതന്നെ മറ്റു ദേവന്‍മാരുടെയും കാര്യം. എല്ലാം ഓരോ സ്ഥാനങ്ങള്: അതുകള് ഓരോ കാലത്തു വഹിക്കുന്നതു ദേവത്വം സമ്പാദിച്ച ഓരോ മനുഷ്യജീവികളാണ്. അവര്‍ക്കുമുണ്ട് മരണം. ഋഗ്വേദത്തിലെ പഴയ ഭാഗങ്ങളില് ദേവന്‍മാരെ അമരന്‍മാര് എന്നു പറഞ്ഞുകാണാം. എന്നാല് പിന്നീടു അതു മാറ്റി, ശരീരം എത്ര സൂക്ഷ്മമായാലും ദേശകാലാതീതമായ നിത്യത്വം (അമരത്വം) അതിനു സംബന്ധിപ്പിക്കാവതല്ല എന്ന് അവര് മനസ്സിലാക്കി. രൂപത്തിന്റെ ഘടകാംശങ്ങള് ദേശത്തെ ആശ്രയിച്ചിരിക്കുന്നു. രൂപം അത്യന്തസൂക്ഷ്മമായാലും അതിനു ദേശകാലങ്ങളിലാണ് ഉല്‍പത്തി. ദേശഭാവന കൂടാതെ രൂപത്തെ വിചാരിക്കുക സാദ്ധ്യമല്ല. രൂപത്തിന്റെ മൂലകാരണങ്ങളിലൊന്നാണ് ദേശം. അതിന് എപ്പോഴും വികാരമുണ്ട്. ദേശകാലങ്ങള് മായയ്ക്കുള്ളിലുമത്രേ. ഈ ആശയമാണ് “യദേവേഹ തദമുത്ര” എന്നു പറഞ്ഞിട്ടുള്ളത്. ഇവിടെയുള്ളതുതന്നെ അവിടെയും. ഇവിടേയ്ക്കു ബാധിക്കുന്ന നിയമങ്ങള് അവിടെ ദേവന്‍മാര്‍ക്കും ബാധിക്കണം. നിയമമെന്നു പറയുന്നതില് മരണവും പുനര്‍ജന്‍മവും അന്തര്‍ഭവിച്ചിരിക്കയും ചെയ്യുന്നു. ഈ നിയമങ്ങള് ഭൗതികപദാര്‍ത്ഥങ്ങളെ പല രൂപത്തില് കരുപ്പിടിപ്പിക്കുന്നു, ഉടച്ചും കളയുന്നു. ജനിച്ചതിനെല്ലാം നാശമുണ്ട്. അതുകൊണ്ട്, സ്വര്‍ഗ്ഗലോകങ്ങള് ഉണ്ടെങ്കില് ഇതേ നിയമങ്ങള് അവിടെയും വ്യാപിക്കും.\nനാനാത്വത്തില് ഏകത്വം (ലണ്ടന് പ്രസംഗം നവംബര് 3, 1896) – തുടരും.


എസ്.എസ്.എല്.സി പരീക്ഷയ്ക്ക് ഇന്നുമുതല് ആരംഭം • Live Kerala News\n13/3/2019 at 6:18 am\nതിരുവനന്തപുരം: എസ്.എസ്.എല്.സി/ ടി.എച്ച്.എസ്.എല്‍സി/എ.എച്ച്.എസ്.എല്.സി. പരീക്ഷകള് ഇന്ന് തുടങ്ങും.എസ്.എസ്.എല്.സി. പരീക്ഷയ്ക്ക് സംസ്ഥാനത്ത് 2923 കേന്ദ്രങ്ങളിലും ലക്ഷദ്വീപിലെ ഒമ്പതും ഗള്‍ഫ് മേഖലയിലെ ഒമ്പതും കേന്ദ്രങ്ങളിലായി 4,35,142 വിദ്യാര്‍ഥികള് റഗുലര് വിഭാഗത്തില് പരീക്ഷയെഴുതും.\nഇതില് 2,22,527 ആണ്‍കുട്ടികളും 2,12,615 പെണ്‍കുട്ടികളുമാണ്. സര്‍ക്കാര് സ്‌കൂളുകളിലെ 1,42,033 കുട്ടികളും എയ്ഡഡ് സ്‌കൂളുകളിലെ 2,62,125 കുട്ടികളും അണ് എയ്ഡഡ് സ്‌കൂളുകളിലെ 30,984 കുട്ടികളും. ഗള്‍ഫ് മേഖലയില് 495 കുട്ടികളും ലക്ഷദ്വീപ് മേഖലയില് 682 പേരും പരീക്ഷയെഴുതുന്നു. പ്രൈവറ്റ് വിഭാഗത്തില് ന്യൂ സ്‌കീമില് (പി.സി.എന്.) 1867 പേരും ഓള്‍ഡ് സ്‌കീമില് (പി.സി.ഒ.) 333 പേരും പരീക്ഷയെഴുതും.\nമലപ്പുറം റവന്യൂ ജില്ലയിലെ മലപ്പുറം വിദ്യാഭ്യാസ ജില്ലയിലാണ് ഏറ്റവും കൂടുതല് പേര് പരീക്ഷ എഴുതുന്നത്, 27,436 പേര്. ഏറ്റവും കുറച്ചുപേര് പരീക്ഷ എഴുതുന്നത് ആലപ്പുഴ റവന്യൂ ജില്ലയിലെ കുട്ടനാട് വിദ്യാഭ്യാസ ജില്ലയിലാണ്, 2114 പേര്.\nടി.എച്ച്.എസ്.എല്.സി. വിഭാഗത്തില് ഇത്തവണ 48 പരീക്ഷാ കേന്ദ്രങ്ങളിലായി 3212 പേരാണ് പരീക്ഷയെഴുതുന്നത്. 2957 ആണ്‍കുട്ടികളും 255 പെണ്‍കുട്ടികളും.\nഎ.എച്ച്.എസ്.എല്.സി. വിഭാഗത്തില് ഒരു പരീക്ഷാകേന്ദ്രമാണുള്ളത്. ചെറുതുരുത്തി കലാമണ്ഡലം ആര്‍ട്‌സ് ഹയര് സെക്കന്‍ഡറി സ്‌കൂളില്. 82 പേര് പരീക്ഷയെഴുതും.


Chandrayaan-2: Orbiter performing experiments with satisfaction, says ISRO-ചന്ദ്രയാൻ 2: ഓർബിറ്ററിന്റെ പ്രവർത്തനം പൂർണതൃപ്തികരമെന്ന് ഇസ്‌റോ\nമുൻ നിശ്ചയിച്ചിരുന്നത് പോലെ തന്നെ ഓർബിറ്റർ ശാസ്ത്ര പരിക്ഷണങ്ങൾ പൂർണ തൃപ്തികരമായി തുടരുന്നുണ്ട്\nUpdated: September 19, 2019 8:03:23 pm\nബെംഗളൂരു: വിക്രം ലാൻഡറുമായുള്ള ബന്ധം നഷ്ടമായെങ്കിലും ചന്ദ്രയാൻ 2ന്റെ ഓർബിറ്ററിന്റെ പ്രവർത്തനം തൃപ്തികരമെന്ന് ഇസ്‍റോ. വിക്രം ലാൻഡറുമായുള്ള ബന്ധം പരാജയപ്പെടാനുള്ള കാരണങ്ങളെകുറിച്ചുള്ള വിലയിരുത്തൽ ബെംഗളൂരുവിൽ തുടരുകയാണെന്നും ഇസ്‌റോ വ്യക്തമാക്കി.\n“മുൻ നിശ്ചയിച്ചിരുന്നത് പോലെ തന്നെ ഓർബിറ്റർ ശാസ്ത്ര പരിക്ഷണങ്ങൾ പൂർണ തൃപ്തികരമായി തുടരുന്നുണ്ട്. അതേസമയം വിക്രം ലാൻഡറുമായുള്ള ബന്ധം നഷ്ടപ്പെടാനുള്ള കാരണങ്ങളെ കുറിച്ച് ഇസ്റോ വിദഗ്ധരും പണ്ഡിതരും അടങ്ങുന്ന കമ്മിറ്റി പഠിച്ചുവരികയാണ്,” ഇസ്‌റോ ട്വിറ്ററിൽ കുറിച്ചു.\nAlso Read: ചന്ദ്രയാന്2ദൗത്യം 95 ശതമാനം വിജയം: ഐഎസ്ആർഒ\nചന്ദ്രോപരിതലത്തില് വിക്രം ലാന്‍ഡറിന്റെ സ്ഥാനം നേരത്തെ കണ്ടെത്തിയിരുന്നു. ലാന്‍ഡറിന്റെ തെര്‍മല് ചിത്രങ്ങള് ഓര്‍ബിറ്ററാണ് പകർത്തിയത്. 47 ദിവസത്തെ യാത്രയ്ക്ക് ശേഷമാണ് ചന്ദ്രയാന്-2 അതിന്റെ ലക്ഷ്യസ്ഥാനത്തേക്ക് നീങ്ങിയത്. ചന്ദ്രന്റെ ദക്ഷിണ ധ്രുവത്തിലേക്ക് ഇറക്കാനുള്ള വിക്രം ലാന്‍ഡറിന് ഭൂമിയുമായുള്ള ബന്ധം നഷ്ടമായതാണ് പാളിച്ചയ്ക്ക് കാരണം. സോഫ്റ്റ് ലാൻഡിങ്ങിന്റെ അവസാനഘട്ടത്തിലാണ് പ്രശ്നമുണ്ടായതെന്നാണ് വിലയിരുത്തൽ.\nലക്ഷ്യം എത്തിപ്പിടിക്കാൻ വെറും 2.1 കിലോമീറ്റർ ശേഷിക്കെ കാര്യങ്ങൾ കൈവിട്ടു പോയി. 15 മിനിറ്റിൽ 13 മിനിറ്റ് പൂർത്തിയായ ശേഷമാണ് ലാൻഡറിന് നിയന്ത്രണം നഷ്ടപ്പെടുന്നത്. 2.1 കിലോമീറ്റര് ഉയരത്തില് വരെ സിഗ്നലുകള് ലഭിച്ചു എന്നാൽ തുടര്‍ന്നു ബന്ധം നഷ്ടമാകുകയായിരുന്നു.\nWeb Title: Chandrayaan2orbiter performing experiments with satisfaction says isro


അതിയാമ്പൂരെ കുഞ്ഞികൃഷ്‌ണേട്ടന്…. – Utharadesam\nകാലം 1968-1969. സ്ഥലം ബാങ്ക് റോഡ്. പരേതനായ അഡ്വ. ലക്ഷ്മണന് വക്കീലിന്റെ വക മാളികയില് ഞങ്ങള് ‘ഉദയ തീയേറ്റേഴ്‌സ്’ എന്നൊരു നാടകസംഘം ഉണ്ടാക്കി റിഹേഴ്‌സല് നടത്തുന്നു. കാസര്‍കോട് സ്വദേശികള് ആരുമില്ല. പരമന് മാസ്റ്ററെയും കെ.എസ്.ഇബി.യില് ലൈന്‍മാന് ആയിരുന്ന ദേവസ്യയേയും പ്രത്യേകം ഓര്‍ക്കുന്നു. കടവൂര് ജി ചന്ദ്രന് പിള്ളയുടെ ‘ആകാശഗംഗ’ നാടകം. കോഴിക്കോട് സ്വദേശി എല്.ഐ.സി ഉദ്യോഗസ്ഥന് ബാലകൃഷ്ണനാണ് സംവിധായകന്. മറ്റു ചുമതലകള് എനിക്ക.് നീലേശ്വരത്ത് നിന്നുള്ള രണ്ടു നടികള് ജെസിയും സൗമിനിയും. ഒരു ദിവസം റിഹേഴ്‌സല് നേരത്ത് 12മണി. പാതിരാനേരം. നാലഞ്ചാളുകള് മുകളിലേക്ക് കയറിവന്നു. കപ്പടാ മീശയും ശുഭ്രവസ്ത്രങ്ങളുമായി. കണ്ടാല് കലാകാരന് എന്ന് തോന്നിക്കുന്ന ഒരാള്. ജെസ്സിയുടെ സംസാരിക്കാനുണ്ട് എന്ന് പറഞ്ഞു. ഞാന് അനുവദിച്ചു. വന്നവര് പെട്ടെന്ന് പോവുകയും ചെയ്തു. ഞാന് ജെസ്സിയോട് ചോദിച്ചു. ആരാ ജെസ്സി? കാഞ്ഞങ്ങാടിനടുത്ത് അതിയാമ്പൂരില് ഒരു നാടകം ജെസ്സി ഏറ്റിരുന്നു. റിഹേഴ്‌സലിന് തീരെ കാണാത്തതിനാല് തിരക്കി വന്നതാണ്. ‘ആ മീശക്കാരന് ആരാ’ അതിയാംമ്പൂരിലെ വി. കുഞ്ഞികൃഷ്ണന്. ആകാശഗംഗ നാടകം പരാജയമായിരുന്നു. ഞാനത് മറന്നു. കുറച്ചുകാലം കഴിഞ്ഞ് ഞാന് ബസ്റ്റാന്റ് ക്രോസ് റോഡില് നാഷണല് ബുക്സ്റ്റാള് ഏജന്‍സിയുമായി കഴിയുന്ന നാളുകള്. പണ്ടു കണ്ട കപ്പടാ മീശക്കാരന് ശുഭ്രവസ്ത്രങ്ങളുമായി വീണ്ടും വന്നു. എന്റെ അച്ചടിച്ചുവന്ന രചനകള് അദ്ദേഹം വായിച്ചിരിക്കുന്നു. അതിയാമ്പൂരില് ‘നെന്മണികള്’ നാടകം സംവിധാനം ചെയ്തു. പുതിയ നാടകമായ ‘മണി’ അദ്ദേഹത്തിന് വേണം. അവതരിപ്പിക്കാനല്ല, കുഞ്ഞികൃഷ്ണനും അജാനൂര് പപ്പനും കൂടി കാരവല് എന്ന പേരില് ഒരു ദ്വൈവാരിക\nതുടങ്ങുന്നു അതിലേക്ക് എന്റെ നാടകം നിര്‍ബന്ധം. അച്ചടിക്കാന് സൃഷ്ടി കൊടുത്താല് പ്രതിഫലം ആവശ്യപ്പെടണം എന്നൊരു പാഠം ഗുരുനാഥന്മാര് ചൊല്ലി തന്നിട്ടുണ്ട്. ഞാന് കൂസലില്ലാതെ ചോദിച്ചു. എന്തു പ്രതിഫലം തരും. കുഞ്ഞികൃഷ്‌ണേട്ടന് ജുബ്ബക്കീശയില് നിന്ന് 50 രൂപ എടുത്ത് എനിക്ക് നീട്ടി. ‘മണി’ നാടകം മേശവലിപ്പില് ഉണ്ടായിരുന്നു. വേറെ കോപ്പി ഇല്ലാത്തതിനാല് കമ്പോസിംഗ് കഴിഞ്ഞാല് ഭദ്രമായി തിരികെ തരണം എന്നും എന്റെ അനുവാദം കൂടാതെ വേറെ ആരും അവതരിപ്പിക്കരുതെന്നും ഞാന് ആവശ്യപ്പെട്ടു. കപ്പടാ മീശയും മുഖം നിറയെ ഗൗരവും ഉണ്ടെന്നല്ലാതെ സൗമ്യനായ ആ മനുഷ്യന് എനിക്ക് ഹസ്ത ദാനം തന്ന് സ്‌ക്രിപ്റ്റുമായി നേരെ നടന്നു. രണ്ടുമാസം കഴിഞ്ഞപ്പോള് കുഞ്ഞികൃഷ്ണന് വീണ്ടും വന്നു. ഇക്കുറി ഒന്നിച്ച് അജാനൂര് പപ്പനും ഉണ്ട്. കാരവല് ദ്വൈവാരികയുടെ പ്രകാശന ചടങ്ങിന് ഞാന് നിര്‍ബന്ധമായും ചെല്ലണം. വൈകീട്ട്4മണിക്ക് കോട്ടച്ചേരി റോഡരികിലാണ് പ്രകാശനം. വലിയ ആര്‍ഭാടങ്ങള് ഒന്നുമില്ല. വ്യാപാരി വ്യവസായി ഭാരവാഹി പൂക്കുഞ്ഞിന് ഞാന് കാരവല് നല്‍കണം. ഞാനേറ്റു. ഒരു ഞായറാഴ്ചയാണ്. വലിയ സദസ്സ് ഒന്നുമില്ല. കാരവല് ടാബ്ലോയിഡ് സൈസില് ആണ്. ഒരു ഫോറം കളറില് ആണ്. ‘മണി’ നാടകം ആഘോഷപൂര്‍വ്വം ചേര്‍ത്തിട്ടുണ്ട്. എ.എന്.ഇ സുവര്‍ണ്ണ വല്ലി, മേലത്ത് ചന്ദ്രശേഖരന്, ടി.കെ.ജി നായര് തുടങ്ങിയവരാണ് എഴുത്തുകാര്. നിര്‍ഭാഗ്യമെന്നു പറയട്ടെ, ആ ഉദ്ഘാടന പതിപ്പോടെ കാരവല് കുഞ്ഞികൃഷ്ണട്ടന്റെ ശ്വാസം മുട്ടല് ബാധിച്ച പത്രം നിശ്ചലമായിപ്പോയി. മാസങ്ങള് കഴിഞ്ഞു. കാസര്‍കോട് നിന്ന് സായാഹ്ന പത്രം ഇറക്കാന് കെ.എ അഹ്മദ് തീരുമാനിക്കുന്നു. കാരവല് ഡിക്ലറേഷന് കുഞ്ഞി കൃഷ്ണനില് നിന്ന് വാങ്ങാന് എന്നെ കാഞ്ഞങ്ങാട്ടേക്ക് അയക്കുന്നു. യാതൊരു ഉപാധികളും ഇല്ലാതെ കാവല് ഞങ്ങള്‍ക്ക് തന്നു .വൈക്കം മുഹമ്മദ് ബഷീര്, കെ.എസ് അബ്ദുള്ള എന്നിവരടക്കം വന് ജനാവലിയുടെ സാന്നിധ്യത്തില് പുലിക്കുന്ന് ചിന്മയാമിഷന് ഹാളില് കാരവല് ദിനപത്രമായി ഇറങ്ങി. പരസ്യത്തിന്റെ ആദ്യമാസങ്ങളില് തന്നെ നന്നേ ഞെരുങ്ങേണ്ടി വന്നു. ഞാനും കുഞ്ഞി കൃഷ്‌ണേട്ടനും പരസ്യം തേടിയിറങ്ങും. വലിയ മെച്ചമൊന്നും ഉണ്ടായിരുന്നില്ല. പത്രത്തില് ചിലവുണ്ടായി. ആറുമാസം കഴിഞ്ഞപ്പോള് കുഞ്ഞികൃഷ്ണന് പത്രത്തിന്റെ ഉടമസ്ഥതയില് ഷെയറും പ്രതിമാസം 500 രൂപ വേണമെന്നും ശാഠ്യം. നഷ്ടത്തിലോടുന്ന പത്രത്തിന് മുബാറക് പ്രസ്സുണ്ടായിരുന്നത് കൊണ്ടാണ് നിത്യം ഇറങ്ങാന് സാധിച്ചത്. കൃഷ്‌ണേട്ടന്റെ ആവശ്യം അംഗീകരിക്കാനായില്ല. അദ്ദേഹം രജിസ്റ്റര് നോട്ടീസ് അയച്ചു. തന്റെ പേരിലുള്ള ഡിക്ലറേഷന് തിരികെ ലഭിക്കാന്. മടക്കിനല്‍കി. ഉത്തരദേശം ആരംഭിച്ചു. ഞങ്ങള് തമ്മിലുള്ള ബന്ധം മുറിഞ്ഞു. കാരവല്‍ഇറക്കാന് കൃഷ്ണന് ശ്രമിച്ചു. പരാജയപ്പെട്ടു.\nകൃഷ്ണന് പിന്നീട് ഏറെ നിരാശനായി. ‘മണി’ അച്ചടിച്ച കാരവല് കിട്ടിയാല് ഉപകാരമായി എന്ന് പറഞ്ഞ് അഞ്ചുരൂപയുടെ സ്റ്റാമ്പ് ഞാന് അതിയാമ്പൂര് വിലാസത്തില് അയച്ചു. അപ്പോഴേക്കും എല്ലാ ഭൗതിക ജീവിത സാഹചര്യങ്ങളും ഉപേക്ഷിച്ച് ആരില് നിന്നോ സന്യാസം സ്വീകരിച്ച് സ്വാമിജിയായി പി. കുഞ്ഞികൃഷ്ണന് അതിയാമ്പൂരെ കൊച്ചു വീട്ടില് ഒതുങ്ങി. സംഭവബഹുലമായ ആ ജീവിതം കാവിയില് മുങ്ങി നിശബ്ദനായി. നാലു രൂപ 50 പൈസയുടെ തപാല് സ്റ്റാമ്പ് മടക്കിയയച്ചു. എന്നോട് ക്ഷമ യാചിച്ച് ഭൗതിക കാര്യങ്ങള് ഒന്നും ഇനി സംസാരിക്കേണ്ടതി ല്ലെന്ന് സ്വാമിജി എന്നെ ഉണര്‍ത്തി. ഡോ. റാം മനോഹര് ലോഹ്യയുടെ ആശയ ആദര്‍ശങ്ങളില് മുഴുകി സോഷ്യലിസ്റ്റ് സുപ്രഭാതത്തിനായി ദാഹിച്ച കുഞ്ഞികൃഷ്ണന് ഒരുനാള് കണ്ണടച്ചു. പത്രങ്ങള് നല്ല നിലയില് തന്നെ ചരമക്കോളത്തില് വാര്‍ത്ത നല്‍കി. ഉത്തരദേശം, കാരവല് തുടങ്ങിയ പത്രങ്ങളില് നല്ല മട്ടില് വാര്‍ത്ത വന്നു. എനിക്ക് കെഎം. അഹ്മദ് വക ഒരു തപാല് കാര്‍ഡ് വന്നു. ‘ഹനീഫ്; നമ്മുടെ കൃഷ്‌ണേട്ടന്റെ വേര്‍പാട് അറിഞ്ഞല്ലോ, നമുക്ക് എന്തെങ്കിലും അദ്ദേഹത്തിനുവേണ്ടി ചെയ്യേണ്ട…’ ഞാന് ആ കാര്‍ഡ് ഗൗനിച്ചതേയില്ല. അങ്ങനെ വി. കുഞ്ഞികൃഷ്ണന് എന്ന തീപ്പന്തം സകല പൂര്‍വ്വാശ്രമ ബന്ധങ്ങളും വിച്ഛേദിച്ച് അതിയാമ്പൂരില് ജ്വലിച്ചമര്‍ന്നു.\nമാപ്പിളപ്പാട്ടിലെ ഈണങ്ങളുടെ സുല്‍ത്താന്


malesya vasudevan passed away പിന്നണി ഗായകന്\nകോതമംഗലം: പെണ്‍കുട്ടിയുടെ ഡയരിക്കുറിപ്പ് ഡൂള് ന്യൂസിന്\nSunday 20th February 2011 1:52pm\nപിന്നണി ഗായകന് മലേഷ്യ വാസുദേവന് അന്തരിച്ചു\nSunday 20th February 2011 1:36pm\nചെന്നൈ: പ്രശസ്ത ചലച്ചിത്ര പിന്നണി ഗായകന് മലേഷ്യ വാസുദേവന് അന്തരിച്ചു. ചെന്നൈയിലെ സ്വകാര്യ ആശുപത്രിയിലായിരുന്നു അന്ത്യം. ഗായകനെന്നതിനു പുറമേ നടനെന്ന നിലയിലും വാസുദേവന് തിളങ്ങിയിരുന്നു.\nമലേഷ്യയിലാണ് വാസുദേവന് ജനിച്ചത്. പിന്നീട് ചെന്നൈയിലെത്തുകയായിരുന്നു. പി.നാഗരാജനാണ് മലേഷ്യ വാസുദേവന് എന്ന പേരു നല്‍കിയത്.\n85ഓളം ചലച്ചിത്രങ്ങളിലും നിരവധി ടി.വി സീരിയലുകളിലും വാസുദേവന് അഭിനയിച്ചിട്ടുണ്ട്. തമിഴ് സിനിമകളില് 8000ത്തോളം ഗാനങ്ങള് ആലപിച്ച മലേഷ്യാ വാസുദേവന് മലയാളത്തിലും തന്റെ സാന്നിധ്യം അറിയിച്ചു. കാബൂളിവാല, നാടോടി എന്നീ ചിത്രങ്ങളിലാണ് അദ്ദേഹം പാടിയത്.\nനടനും ഗായകനുമായ യുഗേന്ദ്രന് മകനും ഗായിക പ്രശാന്തിനി മകളുമാണ്.


നീലൂര് മലയില് പാറമടലോബി ഭൂമിവാങ്ങിക്കൂട്ടുന്നു; പാറഖനനത്തിന് ശ്രമം; നാട്ടുകാര് പ്രക്ഷോഭത്തിലേക്ക് | Meenachilonline\nനീലൂര് മലയില് പാറമടലോബി ഭൂമിവാങ്ങിക്കൂട്ടുന്നു; പാറഖനനത്തിന് ശ്രമം; നാട്ടുകാര് പ്രക്ഷോഭത്തിലേക്ക്\nപാലാ: കടനാട് പഞ്ചായത്തിലെ നീലൂര് മലയില് പാറമടലോബി വന്‍തോതില് ഭൂമിവാങ്ങിക്കൂട്ടുന്നു. ഇതിനെതിരേ നാട്ടുകാര് ജനകീയപ്രക്ഷോഭം ആരംഭിച്ചു.\nനീലൂര് മലയുടെ വിവിധഭാഗങ്ങളിലായി ഏക്കര് കണക്കിന് ഭൂമിയാണ് പാറമട ലോബി വാങ്ങിക്കൂട്ടിയിരിക്കുന്നത്. ഇവിടെ ഏക്കര് കണക്കിന് റവന്യൂ ഭൂമിയുണ്ട്. ഇവയോടു ചേര്‍ന്നുള്ള ഭൂമി വാങ്ങിക്കൂട്ടിയശേഷം പുറമ്പോക്ക് ഭൂമിയും ഇതിനോടു ചേര്‍ക്കുകയാണ്. നാട്ടുകാരുടെ ശ്രമഫലമായി റവന്യൂഭൂമിയില് രണ്ടേക്കറോളം അധികൃതര് അളന്നു തിരിച്ചിരുന്നു.\nപലയിടത്തും നാട്ടുകാരെ ഭീഷണിപ്പെടുത്തിയാണ് ഭൂമി വാങ്ങിക്കൂട്ടുന്നത്. പൊതുവഴി അടച്ച് വാഹന ഗതാഗത സൗകര്യം തടസ്സപ്പെടുത്തുകയാണ്. കിണറുകളില് വിഷം കലര്‍ത്തുന്നതായും പരാതികളുയര്‍ന്നിട്ടുണ്ട്.\nസമീപകാലത്ത് നീലൂര് മലയില് തീപിടിത്തമുണ്ടായിട്ടുണ്ട്. നിരവധി ആളുകളുടെ ഏക്കര് കണക്കിന് റബ്ബര്‍തോട്ടങ്ങളാണ് കത്തി നശിച്ചത്. ഇതിനു പിന്നില് ആസൂത്രിത നീക്കങ്ങളുണ്ടെന്ന് നാട്ടുകാര് പറയുന്നു.\nകടനാട് പഞ്ചായത്തിലെ ഒന്‍പതു മുതല് 14 വരെ വാര്‍ഡുകളിലാണ് നീലൂര്‍മല സ്ഥിതിചെയ്യുന്നത്. കടനാട്, കാവുംകണ്ടം, പിഴക്, നീലൂര്, മാനത്തൂര് തുടങ്ങിയ പ്രദേശങ്ങള് നീലൂര് മലയ്ക്ക് ചുറ്റുമാണ്. നീലൂര് മലയില് ജലസമൃദ്ധമായ നിരവധി നീര്‍ച്ചാലുകളുണ്ട്. അപൂര്‍വങ്ങളായ നിരവധി സസ്യങ്ങളുടെയും ചെറിയമൃഗങ്ങളുടെയും ആവാസകേന്ദ്രമാണിത്.\nനീലൂര്‍മലയില് പാറഖനനം നടത്തുന്നതിന് അനുമതി നല്കരുതെന്ന് നീലൂര്‍മല സംരക്ഷണസമിതി ഭാരവാഹികള് ആവശ്യപ്പെട്ടു. ഈ പ്രദേശത്ത് ജനങ്ങള് ഭീതിയിലാണ്. സംസ്ഥാനത്തിന്റെ വിവിധഭാഗങ്ങളില്‍നിന്ന് വാഹനങ്ങളില് സംഘങ്ങള് കറങ്ങിനടക്കുന്നുണ്ട്. സമീപകാലത്തുണ്ടായ തീപിടിത്തത്തിന് പിന്നിലും പാറമട ലോബിയുടെ ഇടപെടലുണ്ട്. പാറഖനനത്തിന് അനുമതി നല്കുവാനുള്ള നീക്കം ഉപേക്ഷിക്കണമെന്നും സമിതി ആവശ്യപ്പെട്ടു.\nപത്രസമ്മേളനത്തില് സമിതി ഭാരവാഹികളായ ജോസ് പ്ലാശനാല്, ബിജു മാളിയേക്കല്, രാജു കോഴിക്കോട്ട്, സുരേഷ് വേളുപുല്ലാട്ട്, ജോണി കോഴിക്കോട്ട് എന്നിവര് പങ്കെടുത്തു.


ലഖീംപൂർഖേരി കൂട്ടക്കൊല; ആശിഷ് മിശ്ര കീഴടങ്ങി, നടപടി സുപ്രീംകോടതി ജാമ്യം റദ്ദാക്കിയതോടെ » Newsthen\nഅസമില് പ്രളയത്തിനിടെ രക്ഷാപ്രവര്‍ത്തകന്‍റെ പുറത്തേറി യാത്ര ചെയ്ത് ബിജെപി എംഎല്‍എ\nജനങ്ങള്‍ക്ക് തിരിച്ചടി; വീണ്ടും പാചകവാതക വില വര്‍ധിപ്പിച്ചു\nലഖീംപൂർഖേരി കൂട്ടക്കൊല; ആശിഷ് മിശ്ര കീഴടങ്ങി, നടപടി സുപ്രീംകോടതി ജാമ്യം റദ്ദാക്കിയതോടെ\nഡല്‍ഹി: ലഖീംപൂർഖേരി കൂട്ടക്കൊല കേസിൽ മന്ത്രിപുത്രൻ ആശിഷ് മിശ്ര കീഴടങ്ങി. സുപ്രീം കോടതി ജാമ്യം റദ്ദാക്കിയതോടെയാണ് കീഴടങ്ങൽ. ലഖീംപൂർ ഖേരി ജില്ലാ ജയിലിലാണ് കീഴടങ്ങിയത്. ഒരാഴ്ചക്കകം കീഴടങ്ങണം സുപ്രീംകോടതി ആശിഷ് മിശ്രയോട് നിർദ്ദേശിച്ചിരുന്നു.\nഈ മാസം 18ന് ചീഫ് ജസ്റ്റിസ് എൻ വി രമണ അധ്യക്ഷനായ ബെഞ്ചാണ് ആശിഷ് മിശ്ര കീഴടങ്ങണമെന്ന് ഉത്തരവിട്ടത്. കഴിഞ്ഞ ഫെബ്രുവരിയിൽ അലഹബാദ് ഹൈക്കോടതിയാണ് ആശിഷ് മിശ്രയ്ക്ക് ജാമ്യം അനുവദിച്ചത്. ഇരകളെ കേൾക്കാതെയുള്ള നടപടിയാണ് അലഹബാദ് ഹൈക്കോടതി നടത്തിയതെന്ന് സുപ്രീംകോടതി വിലയിരുത്തിയിരുന്നു. ജാമ്യം അനുവദിച്ച അലഹബാദ് ഹൈക്കോടതി നടപടിയിൽ തെറ്റുണ്ട്. അപ്രധാനമായ വസ്തുതകളുടെ അടിസ്ഥാനത്തിലാണ് ജാമ്യം നൽകിയത്. ഇരകളെ കേൾക്കാതെയുള്ള നടപടിയാണ് ഇതെന്നും സുപ്രീംകോടതി വിലയിരുത്തി.\nപൊലീസ് ഹാജരാക്കിയ എഫ്ഐആറിനെ പരമമായ സത്യമായി കണ്ട് മാത്രമാണ് ഹൈക്കോടതി നടപടിയെന്നും സുപ്രീംകോടതി പറഞ്ഞു. കേസിൽ എല്ലാ വശങ്ങളും പരിശോധിച്ച് ആശിഷ് മിശ്രയുടെ ജാമ്യപക്ഷേയിൽ പുതിയതായി വാദം കേട്ട് തീരുമാനമെടുക്കാനും അലഹബാദ് ഹൈക്കോടതിക്ക് സുപ്രീം കോടതി നിർദ്ദേശം നൽകി. നേരത്തെ കേസിൽ യുപി സർക്കാരിനെതിരെ സുപ്രീംകോടതി കടുത്ത വിമർശനം ഉന്നയിച്ചിരുന്നു. ആശിഷ് മിശ്രയ്ക്ക് ജാമ്യം അനുവദിച്ച അലഹബാദ് ഹൈക്കോടതി നടപടിക്കെതിരെ ഉത്തർപ്രദേശ് സർക്കാർ അപ്പീൽ സമർപ്പിച്ചിരുന്നില്ല. ജാമ്യത്തിനെതിരെ അപ്പീൽ നൽകണമെന്ന് പ്രത്യേക അന്വേഷണ സംഘം രണ്ടുതവണ യുപി സർക്കാരിന് കത്തെഴുതിയിരുന്നു. അപ്പീൽ നൽകാത്തതിനാണ് ഉത്തര്‍പ്രദേശ് സർക്കാരിന് ചീഫ് ജസ്റ്റിസിന്‍റെ ബെഞ്ചിൽ നിന്ന് വിമർശനം കേട്ടത്. ആശിഷ് മിശ്രയുടെ ജാമ്യം റദ്ദാക്കണമെന്ന് ആവശ്യപ്പെട്ട് കൊല്ലപ്പെട്ട കർഷകരുടെയും മാധ്യമപ്രവർത്തകന്‍റെയും കുടുംബങ്ങളാണ് സുപ്രീംകോടതിയെ സമീപിച്ചത്.\n'അഞ്ചിലേറെ തവണ മുഖത്തടിച്ചു, ലീഗ് നേതൃത്വവുമായി പ്രതിക്ക് ബന്ധം', പൊലീസ് കർശനനടപടിയെടുത്തില്ലെന്നും പെൺകുട്ടി\nമോദിയെ സന്ദർശിച്ച് അനുപം ഖേർ, അമ്മ നൽകിയ രുദ്രാക്ഷമാല സമർപ്പിച്ചു


ദിലീപിന്റെ ആ നെറികേട് മറക്കാൻ കഴിയില്ല: ലക്ഷ്മി രാമകൃഷ്ണൻ തുറന്ന് പറയുന്നു|\nദിലീപിന്റെ ആ നെറികേട് മറക്കാൻ കഴിയില്ല: ലക്ഷ്മി രാമകൃഷ്ണൻ തുറന്ന് പറയുന്നു\nBy Movie Seeks on August 12, 2017 Malayalam, News\nനടിയെ ആക്രമിക്കപ്പെട്ട കേസിലെ ഗൂഢാലോചനയിൽ അറസ്റ്റിലായി റിമാൻഡിൽ കഴിയുകയാണ് നടൻ ദിലീപ്. ഇതോടെ അതുവരെ താരത്തിനെതിരെ ഒരക്ഷവരും പറയാതിരുന്ന പലരും ആരോപണങ്ങളുമായി രംഗത്തെത്തി. ഇക്കൂട്ടത്തിൽ ഒടുവിൽ ദിലീപിനെതിരെ എത്തിയത് നടി ലക്ഷ്മി രാമകൃഷ്ണനാണ്. ദിലീപ് തന്നോട് ചെയ്തത് അത്രപെട്ടെന്ന് മറക്കാൻ കഴിയില്ലെന്നാണ് ഒരു അഭിമുഖത്തിൽ ലക്ഷ്മി രാമകൃഷ്ണൻ പറയുന്നത്. ജേക്കബിന്റെ സ്വർഗരാജ്യത്തിൽ നിവിൻ പോളിയുടെ അമ്മവേഷം അവതരിപ്പിച്ച നടിയാണ് ലക്ഷ്മി.\nദിലീപ് നായകനായ കൊൽക്കത്ത ന്യൂസിൽ നിന്ന് തന്നെ ഒഴിവാക്കിയത് ദിലീപിന്റെ ഇടപെടൽ മൂലമാണെന്ന ആരോപണമാണ് ലക്ഷ്മിക്കുള്ളത്. എട്ടുവർഷം മുൻപ നടന്ന ഈ സംഭവത്തെ കുരിച്ച് ലക്ഷ്മി പറഞ്ഞത് ഇങ്ങനെ: കൊൽക്കത്ത ന്യൂസിൽ നിന്ന് ഒഴിവാക്കിയ വിവരം അണിയറ പ്രവർത്തകരിൽ ഒരാളാണ് അറിയിച്ചത്. ആ ഒഴിവാക്കൽ എന്നെ ഭയങ്കരമായി നോവിച്ചു. പിന്നെ ഒരു പാടുവട്ടം സ്വയം ചോദിച്ചു. ഞാൻ ഭാഗ്യമില്ലാത്തവളാണോ? വർഷങ്ങളായുള്ള ഈ ചോദ്യത്തിന് കഴിഞ്ഞ വർഷമാണ് ഉത്തരം ലഭിച്ചത്. അല്ല, ഞാൻ ഭാഗ്യമില്ലാത്തവളല്ല. ജേക്കബിന്റെ സ്വർഗ്ഗരാജ്യത്തിന്റെ വിജയം അതിന്റെ തെളിവാണ്.’ ലക്ഷ്മി പറയുന്നു.\nഷൂട്ടിംഗിന് ഒരുമാസം മുമ്പ് എന്നോട് റോളിനെക്കുറിച്ച് പറഞ്ഞിരുന്നു. എന്റെ നല്ല സുഹൃത്തുക്കളിലൊരാളായിരുന്നു ചിത്രത്തിലെ പ്രധാനി. എന്നെ വിളിച്ച് ഒരു ക്യാരക്ടറുണ്ട്. ലക്ഷ്മി തന്നെ അത് ചെയ്യണം എന്ന് ആവശ്യപ്പെടുകയും ചെയ്തു. ഇതോടെ ഡേറ്റും കൊടുത്തു. എന്നാൽ ഷൂട്ടിങ് തുടങ്ങാറായിട്ടും യാതൊരു വിവരവും അറിയാത്തതുകൊണ്ട് ഞാൻ വിളിച്ചു ചോദിച്ചു. അപ്പോൾ അദ്ദേഹം ഉരുണ്ട് കളിക്കുകായിരുന്നു.\nകഥാപാത്രത്തിന് വലിയ പ്രാധാന്യമില്ലാത്തതിനാൽ ലക്ഷ്മിയെ ബുദ്ധിമുട്ടിക്കേണ്ട എന്നു കരുതി എന്ന് പറഞ്ഞു. പക്ഷേ പിന്നീട് ഞാൻ തിരക്കിയപ്പോൾ അറിഞ്ഞു ഞാൻ മലയാളത്തിൽ അഭിനയിച്ച സിനിമകളെല്ലാം പരാജയങ്ങളായതിനാൽ എന്നെ ഒഴിവാക്കുവാൻ അതിലെ നായകൻ തന്നെ ആവശ്യപ്പെട്ടെന്ന്. വലിയ വിഷമമുണ്ടായ സന്ദർഭമാണത്. അങ്ങനെ മറക്കാൻ പറ്റിയ ഒന്നല്ല അയാൾ എന്നോട് ചെയ്തതെന്നും ലക്ഷ്മി പറയുന്നു.\nപക്ഷേ ഇപ്പോൾ താൻ ഹാപ്പിയാണെന്നും ജേക്കബിന്റെ സ്വർഗരാജ്യത്തിലൂടെ തനിക്ക് മലയാളത്തിൽ ആദ്യ ഹിറ്റ് ലഭിച്ചതായും ലക്ഷ്മി പറയുന്നു. ചിത്രത്തിൽ രൺജിപ്പണിക്കർ അവതരിപ്പിച്ച ജേക്കബ്ബ് സക്കറിയയുടെ ഭാര്യയും, നിവിൻ പോളിയുൾപ്പെടെ നാല് മക്കളുടെ അമ്മയുമായ ഷേർളി എന്ന കഥാപാത്രത്തെയാണ് ലക്ഷ്മി അവതരിപ്പിച്ചത്.\nPrevious Articleസിനിമ ജീവിതത്തിൽ ഭാമയുടെ കരിയർ തകർക്കാൻ ശ്രമിച്ചതാരെന്നു അറിഞ്ഞപ്പോൾ സംഭവിച്ചത്; ഭാമ വ്യക്തമാക്കുന്നു\nNext Article ദിലീപിന് ലഭിക്കേണ്ട അവാർഡ് വാങ്ങിച്ചുകൊണ്ടു ആ സൂപ്പർ താരം പറഞ്ഞത് ഇങ്ങനെ !!


Binny trolled, Mayandi responds. ബിന്നിക്കു ട്രോള്, പ്രതികരിച്ച് മായന്തി - Malayalam MyKhel\n» മായന്തിയുടെ ബാഗ് ചുമക്കുന്നത് ബിന്നിയോ? മുന് താരത്തിന് ട്രോള്... പ്രതികരിച്ച് മായന്തി\nമായന്തിയുടെ ബാഗ് ചുമക്കുന്നത് ബിന്നിയോ? മുന് താരത്തിന് ട്രോള്... പ്രതികരിച്ച് മായന്തി\nUpdated: Tuesday, February 4, 2020, 16:44 [IST]\nമുംബൈ: ഇന്ത്യയുടെ മുന് ഓള്‍റൗണ്ടര് സ്റ്റുവര്‍ട്ട് ബിന്നിയുടെ ഭാര്യയും മോഡലുമായ മായന്തി ലാങര് ടെലിവിഷന് അവതാരകയെന്ന നിലയില് ശ്രദ്ധേയയാണ്. ഇന്ത്യന് ടീമിന്റെ ക്രിക്കറ്റ് മല്‍സരങ്ങളില് സ്റ്റാര് സ്‌പോര്‍ട്‌സ് ചാനലിലെ നിറസാന്നിധ്യം കൂടിയാണ് മായന്തി. ബിന്നിയേക്കാള് കൂടുതല് ആരാധകരുള്ളതും ഇപ്പോള് മായന്തിക്കാണെന്നതാണ് രസകരമായ കാര്യം.\nക്രിക്കറ്ററെന്ന നിലയില് കരിയറില് കാര്യമായ നേട്ടങ്ങളൊന്നുമുണ്ടാക്കാന് സാധിച്ചിട്ടില്ലാത്ത താരമാണ് ബിന്നി. ദേശീയ ടീമിനു വേണ്ടി കളിക്കാന് അവസരം ലഭിച്ചിട്ടും തന്റെ സ്ഥാനം ഭദ്രമാക്കാന് അദ്ദേഹത്തിനായില്ല. നിലവില് ആഭ്യന്തര ക്രിക്കറ്റില് കളിച്ചു കൊണ്ടിരിക്കുകയാണ് ബിന്നി. അവതാരകയെന്ന നിലയില് മായന്തി നിറഞ്ഞുനില്‍ക്കുമ്പോള് ബിന്നി ക്രിക്കറ്റില് ചുവടുറപ്പിക്കാനാവാതെ പാടുപെടുകയാണ്. ഇതിനിടെ ബിന്നിയെ ട്വിറ്ററിലൂടെ പരിഹസിച്ചയാള്‍ക്ക് മറുപടി നല്‍കിയിരിക്കുകയാണ് മായന്തി.\nഒഫീഷ്യല് ട്വിറ്റര് പേജില് മായന്തി പോസ്റ്റ് ചെയ്ത ഫോട്ടോയ്ക്കു താഴെ ഒരു ആരാധകന് ബിന്നിയെക്കുറിച്ച് ചോദിച്ചതോടെയാണ് സംഭവത്തിന്റെ തുടക്കം. ഇപ്പോള് സ്റ്റുവര്‍ട്ട് ബിന്നി എവിടെയാണെന്നായിരുന്നു ഒരു ആരാധകന്റെ ചോദ്യം. അയാള് മായന്തിയെ ബാഗ് ചുമക്കാന് സഹായിക്കുകയാണെന്നു ട്വീറ്റിനു താഴെ മറ്റൊരാള് പ്രതികരിക്കുകയും ചെയ്തു. വൈകാതെ തന്നെ മായന്തിയുടെ പ്രതികരണവും വന്നു. നന്ദി, സ്വന്തം ബാഗ് ചുമക്കാന് തനിക്കറിയാം. അദ്ദേഹമിപ്പോള് ബിസിയായി ജീവിക്കുകയാണ്, ക്രിക്കറ്റും കളിക്കുന്നു. പൊതുവായി പറഞ്ഞാല് നല്ല രീതിയില് തന്നെ മുന്നോട്ട് പോവുന്നു. അറിയാത്തയാളുകളെക്കുറിച്ച് അദ്ദേഹം കമന്റ് ചെയ്യാറില്ലെന്നും മായന്തി സ്‌മൈലിയോടു കൂടി ട്വീറ്റ് ചെയ്തു.\nRead more about: mayanti langer stuart binny cricket wife troll സ്റ്റുവര്‍ട്ട് ബിന്നി ക്രിക്കറ്റ് ഭാര്യ ട്രോള്\nStory first published: Tuesday, February 4, 2020, 16:41 [IST]


വളരെപെട്ടെന്ന് തന്നെ ഇനിമുഖം വെളുപ്പിക്കാം – Thozhil vartha\nവളരെപെട്ടെന്ന് തന്നെ ഇനിമുഖം വെളുപ്പിക്കാം\nഈ സാഹചര്യത്തിലാണ് കറ്റാർവാഴ ഗുണം ചെയ്യുന്നത്. നിരവധി ഔഷധഗുണങ്ങളാലും ആരോഗ്യ ഗുണങ്ങളാലും സമ്പൂർണ്ണമാണ് കറ്റാർവാഴ. ആരോഗ്യവും സൗന്ദര്യവും തിളക്കമുള്ള ചർമം ലഭിക്കാൻ വിപണിയിൽ ലഭിക്കുന്ന സൗന്ദര്യവർദ്ധക വസ്തുക്കളെക്കാൾ കറ്റാർവാഴ വളരെ ഗുണം ചെയ്യുന്നുണ്ട്. കറ്റാർവാഴ ഉപയോഗിക്കുന്നതിലൂടെ നിങ്ങളുടെ ചർമ്മത്തിന് മികവുറ്റ മാറ്റങ്ങളുണ്ടാകുന്നു. ഇനി മുഖം വെളുക്കാൻ ഉള്ള മറ്റുള്ള മാർഗങ്ങളെക്കുറിച്ച് കൂടുതലായി അറിയാൻ നിങ്ങൾ ഈ വീഡിയോ പൂർണമായും കാണേണ്ടതാണ്.


ഐസക്കിന്റേത് ബഡായി ബഡ്ജറ്റ് മാത്രമാണ്-രമേശ് ചെന്നിത്തല | Truevision News\nതിരുവനന്തപുരം: കഴിഞ്ഞ ബഡ്ജറ്റുകളില് നൂറുക്കണക്കിന് പൊള്ളയായ വാഗ്ദാനങ്ങള് നല്‍കി ജനങ്ങളെ കബളിപ്പിച്ച തോമസ് ഐസക് തെരഞ്ഞെടുപ്പ് വര്‍ഷം വാഗ്ദാനങ്ങള് വാരി വിതറി വീണ്ടും ജനങ്ങളെ വഞ്ചിക്കുകയാണെന്ന് പ്രതിപക്ഷ നേതാവ് രമേശ് ചെന്നിത്തല.\nഐസക്കിന്റേത് ബഡായി ബഡ്ജറ്റ് മാത്രമാണ്. എല്.ഡി. എഫ് സര്‍ക്കാരിന്റെ പ്രകടന പത്രികയില് 25 ലക്ഷം പേര്‍ക്ക് തൊഴില് നല്‍കുമെന്നാണ് പ്രഖ്യാപിച്ചിരുന്നത്. അത് നടന്നില്ല. ഇപ്പോള്5വര്‍ഷം കൊണ്ട് ഡിജിറ്റല് മേഖലയില് മാത്രം 20 ലക്ഷം പേര്‍ക്ക് തൊഴില് നല്‍കുമെന്നാണ് പ്രഖ്യാപിച്ചിരിക്കുന്നതെന്ന് ചെന്നിത്തല തന്റെ ഫേസ് ബുക്ക് പേജില് കുറിച്ചു.\nഫേസ് ബുക്ക് പോസ്റ്റ് ഇങ്ങനെ…\n5 വര്‍ഷം കൊണ്ട് പ്രൊഫഷണല് രംഗത്ത് 20 ലക്ഷം പേര്‍ക്ക് തൊഴില് നല്‍കുമെന്നും പ്രഖ്യാപിക്കുന്നു. ഇത് തട്ടിപ്പാണ്. അടുത്ത നിയമസഭാ തെരഞ്ഞെടുപ്പില് പരാജയം ഉറപ്പായത് കൊണ്ടാണ് അപ്രായോഗികമായ ഇത്തരമൊരു ബജറ്റ് ഐസക് അവതരിപ്പിച്ചത്.\nവയനാട് ജില്ലയില് 71 പേര്‍ക്ക് കൂടി കോവിഡ്\nനിയമസഭയുടെ മൂന്നേകാല് മണിക്കൂര് സമയം വെറുതെ പാഴാക്കിയിരിക്കുകയാണ് അദ്ദേഹം.\nയഥാര്‍ത്ഥ്യബോധം തീരെ ഇല്ലാത്ത ബഡ്ജറ്റുകളാണ് ഐസക് അവതരിപ്പിച്ചിട്ടുള്ളത്. ഇത്തവണയും അത് ആവർത്തിച്ചിരിക്കുകയാണ്. കോടിക്കണക്കിന് രൂപയുടെ പദ്ധതികള് പ്രഖ്യാപിക്കുകയും അത് നടപ്പാക്കാതിരിക്കുകയും ചെയ്യുന്നതാണ് സ്ഥിരം പരിപാടി.\nകമ്മി പൂര്‍ണ്ണമായി അവസാനിപ്പിക്കുമെന്നാണ് ഐസക് അഞ്ച് വര്‍ഷം മുമ്പ് പ്രഖ്യാപിച്ചത്. പക്ഷെ അത് നടപ്പിലായില്ല. പകരം കമ്മി വർദ്ധിക്കുകയാണ് ചെയ്തത്. 2020-21ല് 15201 കോടി രൂപ റവന്യൂകമ്മി ഉണ്ടാകുമെന്നാണ് ഐസക് കഴിഞ്ഞ ബഡ്ജറ്റില് പ്രവചിച്ചത്. പക്ഷെ കമ്മി ഉണ്ടായത് 24206 കോടി. കമ്മി ലക്കും ലഗാനുമില്ലാതെ കുതിച്ച് ഉയരുകയാണ് ചെയ്തത്. 2021-22ല് റവന്യു കമ്മി പ്രതീക്ഷിക്കുന്നത് തന്നെ 16910 കോടിയാണ്.3ലക്ഷം കോടിയാണ് സംസ്ഥാനത്തിന്റെ മൊത്തം കടബാധ്യത. ഈ സര്‍ക്കാര് വരുമ്പോള് 1.57 ലക്ഷം കോടിയായിരുന്നു. കടം വാങ്ങിക്കൂട്ടി സംസ്ഥാനത്തെ മുടിക്കുകയാണ് ഇടതുസർക്കാർ ചെയ്തത്.\nതകര്‍ന്നു കിടക്കുന്ന സംസ്ഥാനത്തിന്റെ സാമ്പത്തിക നില മെച്ചപ്പെടുത്തുന്നതിനുള്ള നിര്‍ദേശങ്ങളൊന്നും ഈ ബഡ്ജറ്റിലില്ല. കോടിക്കണക്കിന് രൂപയുടെ പുതിയ പദ്ധതികള് പ്രഖ്യാപിച്ചു. പക്ഷേ അതിനുള്ള വരുമാന മാര്‍ഗ്ഗങ്ങള് പറയുന്നില്ല. കോവിഡ് കാലത്ത് ജനങ്ങളുടെ കയ്യില് കൂടുതല് പണം എത്തേണ്ടതായിരുന്നു. അതിനായി ഒന്നും ബഡ്ജറ്റില് ഇല്ല.\nറബറിന്റെ താങ്ങുവില 150ല് നിന്ന് 170 ആക്കിയത് അപര്യാപ്തമാണ്. 20 രൂപയാണ് ആകെ വര്‍ദ്ധിപ്പിച്ചത്. ഇത് വഞ്ചനയാണ്. 250 രൂപയായെങ്കിലും വർദ്ധിപ്പിക്കേണ്ടതായിരുന്നു. കഴിഞ്ഞ വര്‍ഷങ്ങളില് ഒട്ടേറെ പാക്കേജുകള് പ്രഖ്യാപിച്ചിരുന്നു. അവ ഒന്നും നടപ്പാക്കിയില്ല. 5000 കോടിയുടെ ഇടുക്കി പാക്കേജ്, രണ്ട് ബഡ്ജറ്റുകളിലായി 3400 കോടിയുടെ കുട്ടനാട് പാക്കേജ്, 2000 കോടിയുടെ വയനാട് പാക്കേജ് തുടങ്ങിയവ നേരത്തെ പ്രഖ്യാപിച്ചവയാണ്. അത് നടന്നില്ല. ഇപ്പോള് കുട്ടനാട് പാക്കേജിന് വീണ്ടും ഒരു 2400 കോടി കൂടി പ്രഖ്യാപിച്ചിരിക്കുന്നു.\nമല്‍സ്യത്തൊഴിലാളികള്‍ക്ക് നേരത്തെ പ്രഖ്യാപിച്ച പാക്കേജുകളൊന്നും നടന്നില്ല. ഇപ്പോള് 1700 കോടിയുടെ പുതിയ പദ്ധതികള് പ്രഖ്യാപിച്ചിരിക്കുകയാണ്. കടല് തീരത്തുള്ളവരെ മാറ്റി പാര്‍പ്പിക്കുമെന്ന നേരത്തെ പ്രഖ്യാപിച്ച പദ്ധതി എങ്ങും എത്തിയില്ല. പക്ഷെ മല്‍സ്യത്തൊഴിലാളികള്‍ക്ക് 10,000 വീട് നല്‍കുമെന്ന് ഇപ്പോള് പ്രഖ്യാപിച്ച് അവരെ വഞ്ചിക്കുകയാണ്.\nകശുവണ്ടി മേഖല തകര്‍ന്ന് കിടക്കുന്നു. എല്ലാ ഫാക്ടറികളും തുറക്കുമെന്നാണ് നേരത്തെ പ്രഖ്യാപിച്ചതെങ്കിലും നടന്നില്ല. ഇപ്പോഴാകട്ടെ 5000 തൊഴിലാളികള്‍ക്ക് ജോലി നല്‍കുമെന്ന് പ്രഖ്യാപിച്ചിരിക്കുന്നു. അത് തട്ടിപ്പാണ്.\nആന്ധ്രയില് കശുമാവ് കൃഷി നടത്തുമെന്ന് കഴിഞ്ഞ ബഡ്ജറ്റുകളില് ആവര്‍ത്തിച്ച് പ്രഖ്യാപിച്ചിരുന്നു. അത് നടന്നില്ല. ഇപ്പോള് സംസ്ഥാനത്ത് കശുമാവ് കൃഷി വ്യാപിപ്പിക്കാന് 5.5 കോടിയുടെ പുതിയ പദ്ധതി പ്രഖ്യാപിച്ചിരിക്കുകയാണ്. അതും നടക്കാത്ത പദ്ധതിയാണ്.\nകയര് മേഖലയില് 10,000 പേര്‍ക്ക് ജോലി നല്‍കുമെന്നാണ് പ്രഖ്യാപനം. പക്ഷേ കഴിഞ്ഞ വര്‍ഷങ്ങളില് കയര്‍മേഖലയില് വന് തിരിച്ചടിയെന്നാണ് ഇക്കണോമിക്ക് സര്‍വ്വേയില് പറയുന്നത്.ഓരോ ദിവസം ഓരോ യന്ത്രവത്കൃത കയര് ഫാക്ടറി ആരംഭിക്കുമെന്ന് നൂറുദിന പരിപാടിയില് മുഖ്യമന്ത്രി പ്രഖ്യാപിച്ചതിനെക്കുറിച്ചും ഇപ്പോള് ഒന്നും പറയുന്നില്ല.\nഈസ് ഓഫ് ഡൂയിംഗ് ബിസിനസിൽ ദേശീയ റാങ്കിങ്ങില് ആദ്യത്തെ പത്തിനുള്ളില് കൊണ്ടുവരുമെന്നാണ് പുതിയ പ്രഖ്യാപനം. ഇടതു സര്‍ക്കാരിന് കീഴില് 28 -ാം റാങ്കിലേക്കാണ് കേരളം പോയത്. നേരത്തെ യു.ഡി.എഫ് കാലത്ത് 21-ാം റാങ്കായിരുന്നു കേരളത്തിന്. മംഗലാപുരം – കൊച്ചി വ്യവസായ ഇടനാഴിയെക്കുറിച്ച് നേരത്തെ നടത്തിയ വാചകമടി ഇത്തവണയും ആവര്‍ത്തിച്ചിട്ടുണ്ട്. അതിന്റെ രൂപ രേഖ പോലും ആയിട്ടില്ല. മൂന്ന് വ്യവസായ ഇടനാഴികള്‍ക്ക് 5000 കോടിയാണ് പ്രഖ്യാപിച്ചിരിക്കുന്നത്. പണം എവിടെ നിന്നാണെന്ന് അറിയില്ല.\nഎല്ലാ വീട്ടിലും ഒരു ലാപ്ടോപ് നല്‍കുമെന്ന പ്രഖ്യാപനം തെരഞ്ഞെടുപ്പില് ജനങ്ങളെ കബളിപ്പിക്കുന്നതിനാണ്. നൂറുദിന പരിപാടിയില്5ലക്ഷം ലാപ്ടോപ് നല്‍കുമെന്ന് പറഞ്ഞിരുന്നതാണ്. അത് നടക്കാതിരിക്കുമ്പോഴാണ് പുതിയ പ്രഖ്യാപനം.\nകിഫ്ബിയില്5വര്‍ഷം കൊണ്ട് 60,000 കോടിയുടെ പദ്ധതി പൂര്‍ത്തിയാക്കുമെന്ന് പറഞ്ഞു. ഇതുവരെ 6000 കോടിയുടെ പദ്ധതി മാത്രമേ പൂര്‍ത്തിയാക്കിയിട്ടുള്ളു.\nആകെ 10% വര്‍ക്ക് മാത്രം. എന്നിട്ടും 21-22 ല് 15,000 കോടിയുടെ പദ്ധതി പൂര്‍ത്തിയാക്കുമെന്നാണ് പുതിയ തള്ള്. സില്‍വര്‍ലൈന് പദ്ധതി ഈ വര്‍ഷം നടപ്പാക്കുമെന്നും ഭൂമി ഏറ്റെടുക്കുമെന്നും ധനകാര്യമന്ത്രി പറയുന്നു. പക്ഷേ കേന്ദ്ര ധനകാര്യവകുപ്പ് ഉപേക്ഷിച്ച പദ്ധതിയാണിത്. പരിസ്ഥിതി അനുമതി ലഭിച്ചിട്ടുമില്ല.\n← കാന്താരി മുളക് നല്ലതാണ് …എങ്ങനെ എന്നല്ലേ …നോക്കാം → ആദ്യഘട്ട കോവിഡ് വാക്‌സിന് വിതരണം നാളെ മുതല്


Enikku Mathram: ഇന്റര്‍വ്യൂ യാത്ര ....!\nഎന്റെ സുഹൃത്തിനു അമേരിക്കയിലെ ഒരു പ്രമുഖ I T സ്ഥാപനതിലേക്കുള്ള സെലെക്ഷന് കിട്ടി അതിന്റെ ആവശ്യത്തിനായുള്ള രേഖകള് ശരിയാക്കാനാണ് ഞാനും അവനും കൂടി ആ നഗരത്തിലെത്തിയത്. അവിടെ അപ്പോള് ആ സ്ഥാപനത്തിലെ ആളുകള്, ഇവിടെയുള്ള ഒരു സര്‍ക്കാര് പദ്ധതിയുടെ ആവശ്യവുമായി തങ്ങുന്നുമുണ്ടായിരുന്നതിനാല് ഞങ്ങളുടെ കാര്യങ്ങള് വേഗത്തില് അപ്പോള് നടക്കുകയും ചെയ്യും. അവരുടെ സൌഗര്യമനുസരിച്ച് അവരെ കാണാന് വേണ്ടി ഞങ്ങളും അവര് താമസിക്കുന്ന പഞ്ച നക്ഷത്ര ഹോട്ടലിലാണ് താമസിച്ചത്. സര്‍ക്കാരുമായി ചര്‍ച്ചകള് നടക്കുന്നതിനാല് അവരെ കണ്ടുകിട്ടാന് കുറച്ചു സമയമെടുക്കുമെന്ന് അവര് നേരത്തെ അറിയിച്ചിരുന്നതിനാല് ഞങ്ങളും അതിനനുസരിച്ചുള്ള തയ്യരെടുപ്പോടെയാണ് പോയിരുന്നത്.\nഅവിടെ ചെന്ന് അവരുമായി ബന്ധപ്പെട്ട് ഞങ്ങള് അവിടെയുള്ള വിവരമെല്ലാം അറിയിച്ചു, അന്ന് അവര് തിരക്കായതിനാല് നാളെ കാണാമെന്നു പറഞ്ഞപ്പോള് ഞങ്ങള് മെല്ലെ പുറത്തിറങ്ങി. ഞങ്ങളുടെ രണ്ടുപേരുടെയും കുറച്ചു സുഹൃത്തുക്കളും രണ്ടുമൂന്നു ബന്ധുക്കളും അവിടെയുണ്ടായിരുന്നു. പിന്നെ അവന്റെ അനിയത്തി പഠിക്കുന്നതും അവിടെ നിന്നാണ്. എല്ലാവരെയും ഒന്ന് കാണാമെന്നു ഞങ്ങളും കരുതി. പലയിടത്തായി എല്ലാവരെയും ഒന്ന് ഓടിച്ചുകണ്ട് പരിചയം പുതുക്കി, കാപ്പികുടിച്ചും സംസാരിച്ചും ഒക്കെ സമയം ചിലവഴിച്ചു ഒടുവിലാണ് ഞങ്ങള് അനിയത്തിയുടെ അടുത്തെത്തിയത്. ഞങ്ങള് അവിടെയുള്ള കാര്യം ഒരു സര്‍പ്രൈസ് ആയിക്കോട്ടെ എന്ന് കരുതി അവളോട് നേരത്തെ പറഞ്ഞിരുന്നുമില്ല.\nഏറ്റവും ഒടുവില്, വൈകുന്നേരത്തോടെ അവിടെ എത്തുമ്പോഴേക്കും എന്ജിനീയരിങ്ങിനു പഠിക്കുന്ന അവള് ക്ലാസ്സ് കഴിഞ്ഞു എത്തിക്കാണ് മെന്ന പ്രതീക്ഷയില്, അവളെയും കൊണ്ട് പുറത്തുപോയി, ഭക്ഷണം കഴിച്ചു, ഒരു സിനിമക്കും പോയി അവളെ തിരിച്ചുകൊണ്ടാക്കാം എന്ന് ഞങ്ങള് പ്ലാന് ചെയ്തു. ഹോസ്ടലിലുള്ളവര്‍ക്ക് അവനെയും അറിയാവുന്നതിനാല് ചെല്ലാന് വിഷമമുണ്ടായില്ല. അവിട ചെന്നപ്പോള് പക്ഷെ നിരാശയായിരുന്നു ഫലം. അവള് ഒരു പ്രൊജക്റ്റ് ചെയ്യാന് വേണ്ടി പുറത്തുപോയിരിക്കുന്നു. എപ്പോള് വരും എന്ന് പറയാന് പറ്റില്ല. വേറെയും കുട്ടികള് ഉണ്ട്. വന്നാല് അവളോട് ഞങ്ങളെ വിളിക്കാന് പറഞ്ഞ് അവിടുന്ന് പുറത്തിറങ്ങി, എന്തായാലും അവളെ നേരിട്ടൊന്നു വിളിക്കാം എന്ന് വെച്ചു നോക്കുമ്പോള് അവളുടെ ഫോണ് ഓഫ് ആയിരുന്നു. ജോലിക്കിടയില് ശല്ല്യപെടുതെണ്ടെന്നു വെച്ചു ഞങ്ങള് നേരെ ഒരു സിനിമക്കു പോയി, പിന്നെ ഭക്ഷണം കഴിക്കാന് ഹോട്ടലിലേക്ക് ചെന്നു.\nഭക്ഷണം കഴിച്ചു കഴിഞ്ഞ്, മനോഹരമായ ആ ഹോട്ടലിന്റെ മറ്റു ഭാഗങ്ങളൊക്കെ ഒന്ന് കറങ്ങി നടന്നു നോക്കുന്നതിനിടയിലാണ് അവിടെയൊക്കെ പോലീസുകാര് തിരച്ചില് നടത്തുന്നത് കണ്ടത്. ആളുകളെയും അവര് ചോദ്യം ചെയ്യുന്നുണ്ടായിരുന്നു. മുന്നിലെത്തിയ ഞങ്ങളെയും അവര് പരിശോദിച്ച് വിട്ടയച്ചു. കാര്യം ചോദിച്ചപ്പോള് അവര് പറഞ്ഞു, അവര് അന്വേഷിക്കുന്ന കുറച്ചുപേര് ആ ഹോട്ടെലില് താമസിക്കുന്നുണ്ടെന്നും, അവരെ അന്വേഷിക്കുകയാണെന്നും. പുറത്തുകടന്നു ഹോട്ടലിലെ ആള്‍ക്കാരോട് ചോദിച്ചപ്പോള് തീവ്രവാദ ബന്ധമുള്ള ആരൊക്കെയോ അവിടെ ഉണ്ട് എന്ന് അവര്‍ക്ക് സംശയമുള്ളതിനാല് പരിശോധനയ്ക്ക് വന്നതാണേന്നായിരുന്നു . ഇനിയും കറങ്ങിയാല് പിന്നെ ഞങ്ങളെ പോലീസുകാര് കറക്കും എന്ന് തോന്നിയപ്പോള് ഞങ്ങള് വേഗം റൂമിലേക്ക് പോകാന് തീരുമാനിച്ചു.\nലിഫ്റ്റ് ഇറങ്ങി കോറിഡോറിലൂടെ നടക്കവേ പെട്ടെന്ന് പുറകിലൂടെ എവിടെനിന്നോ വലിച്ചു വാരിച്ചുറ്റിയ വസ്ത്രങ്ങളുമായി വിയര്‍ത്തുകുളിച്ചു, പേടിച്ചവശയായി ഓടിവരികയായിരുന്ന ഒരു പെണ്‍കുട്ടി ഞങ്ങളെ തട്ടിമാറ്റി മുന്നില് അപ്പുറത്തേക്ക് മാറിക്കളഞ്ഞു. വഴിയുടെ ഒരു തിരിവിലേക്ക് അവള് മറയുന്നത് ഞങ്ങള് അത്ഭുതത്തോടെ നോക്കി നിന്നു. വ്യഭിച്ചരിക്കാനെത്തിയ ഏതെങ്കിലും നക്ഷത്ര വേശ്യയായിരിക്കും എന്ന് പറഞ്ഞ് ഞങ്ങള് നടന്നു. ഞങ്ങള്‍ക്കും അങ്ങോട്ടായിരുന്നു പോകേണ്ടിയിരുന്നത്. പുറകിലൂടെ മറ്റാരും വരുന്നുണ്ടായിരുന്നില്ലാതതിനാല് ഞങ്ങള് ചുറ്റും നോക്കി മുന്നോട്ടു നടന്നു. അവള് പോയിക്കഴിഞ്ഞിരിക്കും എന്ന തോന്നലില് ആശ്ച്ചര്യതോടെയെങ്കിലും ഞങ്ങള് റൂമിനടുത്തെത്തി. റൂം ഒരു വളവില്, ചെറിയൊരു തൂണിനു അപ്പുറത്താണ്. മുറി തുറക്കാന് തുടങ്ങുമ്പോഴാണ് തൂണിന്റെ മറവില് ഒളിച്ചു നില്‍ക്കുന്ന അവളെ ഞങ്ങള് കണ്ടത്. ചുറ്റും ആരുമില്ലാത്തതിനാല് ദൈര്യ പൂര്‍വ്വം ഞങ്ങള് അവളുടെ അടുത്തെത്തി. കോറിഡോറിലെ വെളിച്ചത്തില് അവളുടെ മുഖം കണ്ട ഞാന് പേടിയോടെ അവനെ പുറകിലേക്ക് പിടിച്ചു വലിച്ചു. അതവന്റെ അനിയത്തിയായിരുന്നു.\nകുമാരന് | kumaran October 1, 2009 at 6:47 AM\nഅതൊരു ഞെട്ടിപ്പിക്കുന്ന അനുഭവം ആണല്ലൊ.\nDr. Pournamy Nair October 1, 2009 at 6:49 AM\nYes, its really hurting too.\nRenjith Unni Nair October 1, 2009 at 7:23 AM\nNice one, Suretta.\nTypist | എഴുത്തുകാരി October 2, 2009 at 3:14 AM\nവിജയലക്ഷ്മി October 9, 2009 at 4:50 AM\napratheekshitham...oru sahodharane sambanthichidathholam vishwasikkaan prayaasa maayathu...


താൻ ജയിച്ചാൽ ബിജെപിയിലേക്ക് പോകുമെന്ന് സിപിഎം പച്ചക്കള്ളം പ്രചരിപ്പിക്കുന്നു: കെ സുധാകരൻ,k sudhakaran election conventionkeralaonlinenews.com | Malayalam news, kerala news, onlinenews,\nSunday July 21st, 2019 - 12:20:pm\nതാൻ ജയിച്ചാൽ ബിജെപിയിലേക്ക് പോകുമെന്ന് സിപിഎം പച്ചക്കള്ളം പ്രചരിപ്പ...\nUpdated: Tuesday 19 March 2019 11:26:41 PM\nതളിപ്പറമ്പ്: കണ്ണൂരിൽ ജയിച്ചാൽ താൻ ബിജെപിയിലേക്ക് പോകുമെന്ന് സിപിഎം പച്ചക്കള്ളം പ്രചരിപ്പിക്കുകയാണെന്ന് യുഡിഎഫ് സ്ഥാനാർത്ഥി കെ സുധാകരൻ. രാഷ്ട്രീയം നിർത്തേണ്ടി വന്നാലും ഒരു വർഗ്ഗീയ ഫാസിസ്റ്റ് പാർട്ടിയിലേക്കും കടന്നു പോകില്ലെന്നും അദ്ദേഹം പറഞ്ഞു.\nകപ്പാലം വ്യാപാരഭവനിൽ നടന്ന യുഡിഎഫ് തളിപ്പറമ്പ് തെരഞ്ഞെടുപ്പ് കൺവെൻഷനിൽ പ്രസംഗിക്കുകയായിരുന്നു അദ്ദേഹം. തനിക്കെതിരെ സിപിഎം വീടുകയറി കള്ളം പ്രചരിപ്പിക്കുകയാണ്. ഞാൻ ജയിച്ചാൽ യുപിഎ വന്നാലും ബിജെപി വന്നാലും കേന്ദ്രമന്ത്രിയാവുമെന്നാണ് അവരുടെ കള്ളപ്രചാരണം. താൻ ബിജെപിയിലേക്കും എന്ന പ്രതീതിയുണ്ടാക്കലാണ് ഈ കള്ളത്തരത്തിലൂടെ ലക്ഷ്യമിടുന്നത്.\nഎന്നാൽ, രാഷ്ട്രീയം നിർത്തേണ്ടി വന്നാലും ഒരു വർഗീയ ഫാസിസ്റ്റ് പാർട്ടിയിലേക്കോ വർഗ ഫാസിസ്റ്റ് പ്രസ്ഥാനത്തിലേക്കോ പോകില്ല. മോദിയുടെയും പിണറായിയുടെയും ലക്ഷ്യം ഫാസിസമാണ്. മോദി വർഗീയ ഫാസിസം നടപ്പിലാക്കുമ്പോൾ പിണറായി വർഗ ഫാസിസം നടപ്പിലാക്കുന്നു.\nഇന്ത്യൻ രാഷ്ട്രീയത്തിൽ കമ്മ്യൂണിസ്റ്റ് പാർട്ടിക്ക് ഒരു പ്രസക്തിയുമില്ല. കെട്ടുകൊണ്ടിരിക്കുന്ന വിളക്കാണത്. എന്നാൽ കത്തിജ്വലിക്കുന്ന വിളക്കാണ് കോൺഗ്രസ്. ഈ തെരഞ്ഞെടുപ്പ് ഇന്ത്യൻ ജനാധിപത്യത്തിലെ അവസാന തെരഞ്ഞെടുപ്പാകാതിരിക്കാൻ കോൺഗ്രസ് അധികാരത്തിൽ വരണം. കേരളത്തിൽ ഏറ്റവും മികച്ച സ്ഥാനാർത്ഥികളെയാണ് യുഡിഎഫ് രംഗത്തിറക്കിയിരിക്കുന്നത്.\nനൂറു കൊല്ലം നരച്ചു പുളിച്ചാലും യുഡിഎഫ് പട്ടികയോട് മത്സരിക്കാൻ അനുയോജ്യരായ സ്ഥാനാർത്ഥികളെ എൽഡിഎഫിന് കിട്ടില്ലെന്നും സുധാകരൻ പറഞ്ഞു. കൺവെൻഷൻ കെപിസിസി രാഷ്ട്രീയ കാര്യ സമിതിയംഗം കെ സി ജോസഫ് എംഎൽഎ ഉദ്ഘാടനം ചെയ്തു. തളിപ്പറമ്പ് നിയോജക മണ്ഡലം യുഡിഎഫ് ചെയർമാൻ കെ കെ അബ്ദുറഹ്മാൻ അധ്യക്ഷത വഹിച്ചു.\nസണ്ണി ജോസഫ് എംഎൽഎ, വി കെ അബ്ദുൽ ഖാദർ മൗലവി, സതീശൻ പാച്ചേനി, കെ സുരേന്ദ്രൻ, അബ്ദുൽ കരീം ചേലേരി, സജീവ് ജോസഫ്, ടി മാത്യു, പി സുനിൽ കുമാർ, വി രാഹുലൻ, രജനി രമാനന്ദ്, പി സാജിദ, പി കെ സുബൈർ, മഹമൂദ് അള്ളാംകുളം, ടി പി മമ്മു, ടി ജനാർദ്ദനൻ, മനോജ് കൂവേരി, ജോഷി കണ്ടത്തിൽ, നൗഷാദ് ബ്ലാത്തൂർ തുടങ്ങിയവർ പ്രസംഗിച്ചു. തുടർന്ന് തളിപ്പറമ്പ് നഗരത്തിൽ പ്രകടനവും നടത്തി.\nRead more topics: lok sabha election 2019, election 2019, k sudhakaran, taliparamba,\ntaliparamba k sudhakaran election convention


സുന്നീ സന്ദേശം: കുപ്രചാരണങ്ങൾക്ക് പിന്നിൽ അസൂയ: എസ്.വൈ.എസ്\nകുപ്രചാരണങ്ങൾക്ക് പിന്നിൽ അസൂയ: എസ്.വൈ.എസ്\nകോഴിക്കോട്: സുന്നി സംഘടനകൾ കമ്യൂണിസം പ്രചരിപ്പിക്കാൻ ശ്രമിക്കുന്നുവേന്ന വിഘടിത സുന്നികളുടെ ആക്ഷേപം അടിസ്ഥാന രഹിതമാണെന്നു സമസ്ത കേരള സുന്നി യുവജന സംഘം സംസ്ഥാന സെക്രട്ടേറിയറ്റ്. പ്രത്യയശാസ്ത്ര പരമായി കമ്യൂണിസം അടക്കമുള്ള ഒരു ഭൗതിക ആശയത്തോടും സുന്നി പ്രസ്ഥാനത്തിനു യോജിപ്പില്ല. അതേസമയം, രാഷ്ട്രീയ സംഘടനകൾ എന്ന നിലക്കു ഒരു പാർട്ടിയോടും വിധേയത്വമോ വിരോധമോ ഇല്ല. കോഴിക്കോട്ടു ചേർന്ന സെക്രട്ടേറിയറ്റ് വ്യക്തമാക്കി.\nതിരഞ്ഞെടുപ്പിൽ മത്സരിക്കുന്നതും സ്ഥാനാർഥികളെ നിർത്തുന്നതും സുന്നി സംഘടനകളുടെ നയമോ ലക്ഷ്യമോ അല്ല. ഒരു തിരഞ്ഞെടുപ്പിലും ഇതുവരെ സംഘടന സ്ഥാനാർത്ഥികളെ നിർത്തിയിട്ടില്ല. രാഷ്ട്രീയ നിലപാടിൽ യാതൊരു മാറ്റവുമില്ലെന്ന് പലവുരു വ്യക്തമാക്കിയതാണ്. ഇക്കഴിഞ്ഞ പാർലിമന്റ് തിരഞ്ഞെടുപ്പിലും ഒരു മണ്ഡലത്തിലും സംഘടന സ്ഥാനാർഥികളെ നിർത്തിയിട്ടില്ല. കഴിഞ്ഞ മാർച്ച് നാലിന് ചേർന്ന എസ്‌വൈഎസ് സംസ്ഥാന സെക്രട്ടേറിയറ്റ് ഇക്കാര്യം ആർവർത്തിച്ചു വ്യക്തമാക്കിയതാണ്. പ്രമുഖ പത്രങ്ങളും ദൃശ്യ മാധ്യമങ്ങളും ഇതു റിപ്പോർട്ട് ചെയ്തിട്ടുമുണ്ട്. എന്നിരിക്കെ തിരഞ്ഞെടുപ്പു ഫലപ്രഖ്യാപനത്തിനു പിന്നാലെ സുന്നി സംഘടനകളെ തെറ്റിദ്ധരിപ്പിക്കും വിധം വിഘടിത സുന്നികൾ നടത്തുന്ന പ്രചാരണങ്ങൾ നിരർഥകമാണെന്നും സെക്രട്ടേറിയറ്റ് വ്യക്തമാക്കി.\nപാർലിമന്റ് തിർഞ്ഞെടുപ്പു കഴിയുന്നത് വരെ രംഗത്ത് എവിടെയും കാണാതിരുന്ന വിഘടിതർ ഇപ്പോൾ ഒരുവിഭാഗത്തിന്റെ വിജയം അവകാശപ്പെടുന്നത് വിരോധാഭാസമാണ്. ഇവർ വർഷങ്ങളായി സുന്നി സംഘടനകളുടെ ഉൻമൂലനം സ്വപ്നം കണ്ടു ഗീബൽസിയൻ പ്രചാരണം നടത്തിവരികയാണ്. സുന്നികളുടെ വളർച്ചയിലുള്ള അസൂയ മൂലമാണ് സുന്നി പ്രസ്ഥാനത്തെ തകർക്കാൻ ഇവർ ശ്രമിക്കുന്നത്. സുന്നി സംഘ ശക്തിയെ തകർക്കുവാൻ ഒരു ശക്തിക്കും കഴിയില്ലെന്നൂ‍ും സെക്രട്ടേറിയറ്റ് വ്യക്തമാക്കി.\nസുന്നികളുമായി അനുനയത്തിന് ലീഗ് ശ്രമിച്ചാൽ തങ്ങൾ എതിർക്കുമെന്ന വിഘടിതരുടെ നിലപാട് മുസ്ലിം സമുദായത്തിന്റെ ഐക്യത്തിനും താത്പര്യത്തിനുമെതിരായ വെല്ലുവിളിയാണ്. സുന്നി ഐക്യത്തിനു കത്തിവെച്ചവർ ഇപ്പോൾ സമുദായത്തിന്റെ പൊതു യോജിപ്പിനെതിരെയും ഭീഷണിയുടെ സ്വരത്തിൽ സംസാരിക്കുകയാണെന്ന് സെക്രട്ടേറിയറ്റ് അഭിപ്രായപ്പെട്ടു.\nകാന്തപുരം എ.പി അബൂബക്കർ മുസ്ലിയാർ അധ്യക്ഷത വഹിച്ചു. പൊൻമള അബ്ദുൽ ഖാദിർ മുസ്ലിയാർ, കെ.കെ അഹ്മദ് കുട്ടി മുസ്ലിയാർ, കെ.പി അബൂബക്കർ മൗലവി പട്ടുവം, പ്രോഫ. എ.കെ അബ്ദുൽ ഹമീദ്, ബി.എസ് അബ്ദുല്ലക്കൂ‍ുഞ്ഞി ഫൈസി, വി.എം കോയ മാസ്റ്റർ, എൻ.അലി അബ്ദുല്ല, വി.പി.എം ഫൈസി വില്ല്യാപ്പള്ളി, സി.പി സൈതലവി മാസ്റ്റർ, കൂറ്റമ്പാറ അബ്ദുറഹ്മാൻ ദാരിമി, പി.കെ അബ്ദുറഹ്മാൻ മാസ്റ്റർ, എ.സൈഫുദ്ദേ‍ീൻ ഹാജി പങ്കെടുത്തു. വണ്ടൂർ അബ്ദുറഹ്മാൻ ഫൈസി സ്വാഗതവും മജീദ് കക്കാട് നന്ദിയും പറഞ്ഞു.\nPosted by Prachaarakan -പ്രചാരകൻ at 11:07 AM\nLabels: വിഘടിതരുടെ ആരോപണം\nസുന്നി സംഘടനകൾ കമ്യൂണിസം പ്രചരിപ്പിക്കാൻ ശ്രമിക്കുന്നുവേന്ന വിഘടിത സുന്നികളുടെ ആക്ഷേപം അടിസ്ഥാന രഹിതമാണെന്നു സമസ്ത കേരള സുന്നി യുവജന സംഘം സംസ്ഥാന സെക്രട്ടേറിയറ്റ്


വൈദ്യുതി തട്ടിപ്പിൽ ഇരുട്ടിലാക്കിയത് മാങ്കുളത്തെ ആദിവാസി ഗ്രാമങ്ങളെ.. - The Kerala Online\nPosted on May 21, 2019 May 21, 2019 Author Chief Editor\tComments Off on വൈദ്യുതി തട്ടിപ്പിൽ ഇരുട്ടിലാക്കിയത് മാങ്കുളത്തെ ആദിവാസി ഗ്രാമങ്ങളെ..\nആദിവാസികൾക്ക് നൽകേണ്ട സൗജന്യ വൈദ്യുതി കണക്ഷൻ റിസോർട്ടുകൾക്ക് നൽകിയ ഉദ്യോഗസ്ഥർ ഇരുട്ടിലാക്കിയത് മാങ്കുളത്തെ ആദിവാസി കുടികളെ . അർഹതപ്പെട്ട വൈദ്യുതി കണക്ഷൻ കിട്ടാക്കനിയായ കുടിയിലെ ആളുകൾക്ക് ഇല്ലാത്ത വൈദ്യുതി കണക്ഷന്റെ പേരിൽ ബിൽ ലഭിച്ചു . അടിമാലി ഡിവിഷൻ എക്‌സിക്യൂട്ടിവ് എൻജിനീയർക്ക് മാങ്കുളത്തു നിന്ന് ലഭിച്ച പരാതിയിൽ നടത്തിയ അന്വേഷണത്തിലാണ് തട്ടിപ്പു പുറത്തു വന്നത് . 2013-ൽ കുടികളിലെ ആളുകൾക്കായി നടപ്പാക്കിയ പദ്ധതിയിൽ\n21 അനധികൃത കണക്ഷനുകൾ കണ്ടെത്തിയിരുന്നു . സെക്ഷൻ ഓഫീസിൽ ലൈൻ വലിച്ച് മീറ്റർ സ്ഥാപിച്ചതായുള്ള വ്യാജ രേഖകൾ ഉണ്ടാക്കിയായിരുന്നു തട്ടിപ്പ് . പരിശോധനയ്ക്കെത്തിയ വീടുകളിൽ ഇവയൊന്നും സ്ഥാപിച്ചതായി കണ്ടെത്തിയില്ല . മാത്രവുമല്ല പല വീടുകളുടെയും 500 മീറ്ററിനുള്ളിൽ വൈദ്യുതി ലൈൻ എത്തിയിട്ടു പോലുമില്ലെന്ന് കണ്ടെത്തിയിരുന്നു . ഇവിടെയെല്ലാം കണക്ഷൻ നൽകിയതായിട്ടാണ് രേഖകളിലുള്ളത് .\nപദ്ധതിയിൽ തിരിമറി നടന്നതായി ശ്രദ്ധയിൽപ്പെട്ടതോടെ ഇതിൽ 19 സംഭവങ്ങളിൽ മഹസ്സർ തയ്യാറാക്കി കേസെടുത്ത് അന്വേഷണമാരംഭിച്ചിരുന്നു. എന്നാൽ , അന്വേഷണച്ചുമതലയുള്ള ഉദ്യോഗസ്ഥനെ വൈദ്യുതി ബോർഡ് സ്ഥലം മാറ്റി . ബോർഡിലെ ജീവനക്കാരുടെ സംഘടനയുടെ ഇടപെടലാണ് സ്ഥലം മാറ്റത്തിന് കാരണമെന്ന് ആക്ഷേപമുയർന്നിരുന്നു .\nതുടർന്ന് സംഭവത്തിൽ കുറ്റക്കാരായ രണ്ട് ഉദ്യോഗസ്ഥരെ സസ്‌പെൻഡു ചെയ്തിരുന്നു . പിന്നീട് ഈ സംഭവം വിജിലൻസ് ഏറ്റെടുക്കുകയും അന്വേഷണം ആരംഭിക്കുകയും ചെയ്തു . ഇതിന്റെ തുടർച്ചയായാണ് കഴിഞ്ഞ ദിവസം അസി.എക്‌സി. എൻജിനീയറെ സർവീസിൽ നിന്ന് സസ്‌പെൻഡു ചെയ്തത് .\nമരിച്ചയാളുടെ ശരീരത്തിലെ കോണ്ടം പിൻതുടർന്ന് അന്വേഷണം,കാെച്ചിയിൽ ഇടുക്കി സ്വദേശിയെ കൊന്ന കേസിൽ2പ്രതികൾ പിടിയിൽ.\nPosted on December 22, 2019 December 22, 2019 Author Chief Editor\nഎറണാകുളം കെഎസ്ആർടിസി സ്റ്റാൻഡിന് സമീപത്തുള്ള അംബേദ്കർ സ്റ്റേഡിയത്തിൽ ബംഗാൾ സ്വദേശിയെ കുത്തി കൊലപ്പെടുത്തിയ കേസിലെ രണ്ടുപേർ സെൻട്രൽ പോലീസിന്റെ പിടിയിൽ കഴിഞ്ഞ 17 ന് പുലർച്ചെ 12. 15 മണിക്ക് ബംഗാൾ സ്വദേശിയായ ഫിറാജ് കിഷൻ എന്നയാളെ അംബേദ്കർ സ്റ്റേഡിയത്തിൽ വച്ച് കുത്തി കൊലപ്പെടുത്തിയ കേസിൽ തൃശ്ശൂർ ചാവക്കാട് അഞ്ചങ്ങാടി വില്ലേജിൽ തട്ടാപ്പ് പുത്തൻവീട്ടിൽ സിദ്ദിഖ് മകൻ 25 വയസ്സുള്ള അജ്മൽ, ചേർത്തല തുറവൂർ തിരുമല ഭാഗം പുന്നക്കൽ വീട്ടിൽ വിൻസെന്റ് മകൻ 19 വയസ്സുള്ള ക്രിസ്ത്യൻ […]\nകോടിയേരിയുടെ മകനെപ്പറ്റിയുള്ള വിവാദം കത്തിപ്പടരുമ്പോൾ ചടയൻ ഗോവിന്ദനെ ഓർക്കുന്നത് നന്നായിരിക്കും. സി പി എം സംസഥാന സെക്രട്ടറി കോടിയേരി ബാലകൃഷ്ണന്റെ മകൻ ബിനോയ് കോടിയേരിയുടെ ആഡംബരജീവിതത്തെക്കുറിച്ചുള്ള വിവാദം കത്തിപ്പടരുന്ന ഈ സന്ദർഭത്തിൽ സി പി എം സംസഥാന സെക്രട്ടറി ആയിരുന്ന ചടയൻ ഗോവിന്ദനെ കുറിച്ച് ഓർക്കുന്നതു നന്നായിരിക്കും. .സി പി എം സംസ്ഥാന സെക്രട്ടറി ആയിരിക്കെ കണ്ണൂരിൽ വീടിനടുത്തു ഒരു പൊതുയോഗത്തിൽ പ്രസംഗിച്ച ശേഷം ചടയൻ വീട്ടിലേക്കു കാറിൽ പോകാൻ തുടങ്ങുമ്പോൾ മകൻ സുരേന്ദ്രൻ കൂടെ കാറിൽ […]\nസംസ്ഥാനത്തെ സര്‍ക്കാര്, എയ്ഡഡ് സ്‌കൂളുകളില് ഒന്ന് മുതല് 10 വരെ ക്ലാസ്സുകളില് പഠിക്കുന്ന ഒ.ബി.സി. വിഭാഗം വിദ്യാര്‍ത്ഥികളില് നിന്നും പ്രീമെട്രിക് സ്‌കോളര്‍ഷിപ്പിന് അപേക്ഷ ക്ഷണിച്ചു. കുടുംബ വാര്‍ഷിക വരുമാനം 2.5 ലക്ഷം രൂപയില് കൂടരുത്. അപേക്ഷാ ഫോമും വിശദ വിവരങ്ങളും www.bcdd.kerala.gov.in ല് ലഭ്യമാണ്. പൂരിപ്പിച്ച അപേക്ഷകള് വിദ്യാര്‍ഥികള് സെപ്റ്റംബര് 30 നകം സ്‌കൂളുകളില് ലഭിക്കണം. സ്‌കൂള് അധികൃതര്‍ക്ക് www.egrantz.kerala.gov.in ല് ഒക്ടോബര് 15 വരെ വിവരങ്ങള് സമര്‍പ്പിക്കാം READ ALSO ഒ.ബി.സി. പ്രീമെട്രിക് സ്‌കോളര്‍ഷിപ്പിന് അപേക്ഷിക്കാം\nതിരുവനന്തപുരം ജില്ലയിലെ അഞ്ചുതെങ്ങിൽ വള്ളം മറിഞ്ഞ് മൂന്ന് മത്സ്യത്തൊഴിലാളികൾ മരിച്ചു. അഞ്ചുതെങ്ങ് സ്വദേശികളായ അലക്സ്, തങ്കച്ചൻ, അഗസ്റ്റിൻ എന്നിവരാണ് മരിച്ചത്. ഇന്നുച്ചയ്ക്ക് ഒന്നര മണിയോടെയാണ് അപകടം നടന്നത്. ശക്തമായ തിരയിൽപെട്ട് വള്ളം മറിയുകയായിരുന്നു. ആറുപേരാണ് വള്ളത്തിലുണ്ടായിരുന്നത്. മൂന്ന് പേർ നീന്തി രക്ഷപ്പെട്ടു. മൃതദേഹങ്ങൾ ചിറയിൻകീഴ് താലൂക്ക് ആശുപത്രിയിലേക്ക് മാറ്റിയിട്ടുണ്ട്.. READ ALSO ഇന്ന് 7445 പേർക്ക് കോവിഡ് 19


'യോഗ ഉത്ഭവിച്ചത് നേപ്പാളിലാണ് ഇന്ത്യയിലല്ല ; യോഗ നിലവില് വന്നപ്പോള് ഇന്നത്തെ ഇന്ത്യ നിലവിലുണ്ടായിരുന്നില്ല;' വിവാദ പ്രസ്താവനയുമായി നേപ്പാള് പ്രധാനമന്ത്രി\nJun 22, 2021, 12:12 pm IST\nകാഠ്മണ്ഡു: യോഗയുടെ ജന്മസ്ഥലം ഇന്ത്യയല്ലെന്നും നേപ്പാളാണെന്നും പറഞ്ഞ് നേപ്പാള് പ്രധാനമന്ത്രി കെപി ശര്‍മ ഒലി രംഗത്ത് . ‘യോഗ ഉണ്ടായത് നേപ്പാളിലാണ്, ഇന്ത്യയിലല്ല. യോഗ നിലവില് വന്നപ്പോള് ഇന്നത്തെ ഇന്ത്യ നിലവിലുണ്ടായിരുന്നില്ല. ഇത് പല ഘടകങ്ങളായി വിഭജിക്കപ്പെട്ടു’-ഒലി പറഞ്ഞു. ലോകം യോഗദിനം വിപുലമായി ആചരിച്ചതിന്റെ തൊട്ടുപിന്നാലെയാണ് വിവാദ പ്രസ്താവനയുമായി ഒലി എത്തിയത്.\n”ഇപ്പോഴത്തെ പോലെയല്ല പണ്ടുകാലത്ത് ഇന്ത്യയുടെ അസ്ഥിത്വം. പണ്ടുകാലത്ത് ഒരു ഭൂഖണ്ഡം പോലെയോ ഉപഭൂഖണ്ഡം പോലെയോ ആയിരുന്നു ഇന്ത്യ. പിന്നീട് നിരവധി ഘടകങ്ങളായി വിഭജിക്കപ്പെട്ടു”. അന്താരാഷ്ട്ര യോഗ ദിനാചരണത്തില് ബാലുവട്ടാറിലെ വസതിയില് നിന്ന് സംസാരിക്കവേ അദ്ദേഹം പറഞ്ഞു.\nനേപ്പാള് പ്രധാനമന്ത്രി ശര്‍മ്മ ഒലി രാജിവച്ചു\nനേരത്തെ ശ്രീരാമന് നേപ്പാളിയായിരുന്നെന്നും, ശ്രീരാമന്റെ ജന്മദേശമായ അയോധ്യ നേപ്പാളിലായിരുന്നെന്നും ഒലി അവകാശപ്പെട്ടിരുന്നു. വെസ്റ്റ് ബിര്‍ഗുഞ്ചിലെ തോറിയിലാണ് യഥാര്‍ത്ഥ അയോധ്യയെന്നായിരുന്നു ഒലിയുടെ അവകാശവാദം. വ്യാജ അയോധ്യ സൃഷ്ടിച്ച് ഇന്ത്യ സാംസ്‌കാരികമായി അധിനിവേശം നടത്തുകയാണെന്നും ഒലി കുറ്റപ്പെടുത്തിയിരുന്നു.\nTags: yoga dayK P Sharma Oli\nവിഴിഞ്ഞത്ത് യുവതി തീകൊളുത്തി മരിച്ച നിലയില്; ഓടിരക്ഷപ്പെടാന് ശ്രമിച്ച ഭര്‍ത്താവ് പിടിയിൽ


Posted By: admin 159 Views0Comment gold price\nകൊച്ചി: ജി.എസ്.ടിയുടെ വരവോടെ സ്വര്‍ണവില കുറയാന് സാധ്യത. ആറ് ശതമാനം നികുതി മൂന്ന് ശതമാനമായി കുറഞ്ഞതോടെയാണിത്. അഞ്ച് ശതമാനം വാറ്റും ഒരു ശതമാനം സെന്‍ട്രല് എക്‌സൈസ് നികുതിയുമായിരുന്നു ജി.എസ്.ടിക്ക് മുമ്പ് സ്വര്‍ണാഭരണങ്ങള്‍ക്കുള്ള നികുതി. ഇപ്പോള് മൂന്ന് ശതമാനമായി കുറഞ്ഞു.\nഇതോടെ ഗ്രാമില് എണ്‍പത് രൂപയുടെ കുറവെങ്കിലുമുണ്ടാകുമെന്നാണ് പ്രതീക്ഷിക്കുന്നത്. എന്നാല് സ്വര്‍ണ വില നിശ്ചയിക്കുന്നത് ലണ്ടന് മാര്‍ക്കറ്റിനെ ആശ്രയിച്ചാണ്. ഓരോ ദിവസവും ലണ്ടന് മാര്‍ക്കറ്റനുസരിച്ച് വില വ്യത്യാസപ്പെടും. അത് കൊണ്ട് തന്നെ വില കുറവ് എത്രമാത്രം പ്രകടമാകും എന്ന കാര്യത്തില് സംശയമുണ്ട്.\nജി.എസ്.ടിയുടെ വരവോടെ സ്വര്‍ണവില കുറയാന് സാധ്യത. July 6, 2017 admin0View0Comments Gold Price, GSTEdit കൊച്ചി: ജി.എസ്.ടിയുടെ വരവോടെ സ്വര്‍ണവില കുറയാന് സാധ്യത. ആറ് ശതമാനം നികുതി മൂന്ന് ശതമാനമായി കുറഞ്ഞതോടെയാണിത്. അഞ്ച് ശതമാനം വാറ്റും ഒരു ശതമാനം സെന്‍ട്രല് എക്‌സൈസ് നികുതിയുമായിരുന്നു ജി.എസ്.ടിക്ക് മുമ്പ് സ്വര്‍ണാഭരണങ്ങള്‍ക്കുള്ള നികുതി. ഇപ്പോള് മൂന്ന് ശതമാനമായി കുറഞ്ഞു. ഇതോടെ ഗ്രാമില് എണ്‍പത് രൂപയുടെ കുറവെങ്കിലുമുണ്ടാകുമെന്നാണ് പ്രതീക്ഷിക്കുന്നത്. എന്നാല് സ്വര്‍ണ വില നിശ്ചയിക്കുന്നത് ലണ്ടന് മാര്‍ക്കറ്റിനെ ആശ്രയിച്ചാണ്. ഓരോ ദിവസവും ലണ്ടന് മാര്‍ക്കറ്റനുസരിച്ച് വില വ്യത്യാസപ്പെടും. അത് കൊണ്ട് തന്നെ വില കുറവ് എത്രമാത്രം പ്രകടമാകും എന്ന കാര്യത്തില് സംശയമുണ്ട്.\nനാലുവിഭാഗം ആൾക്കാർ ആധാറും പാനും തമ്മിൽ ബന്ധിപ്പിക്കേണ്ടതില്ലെന്ന് സിബിഡിടി\nനേഴ്സുമാരുടെ സമരം ഒത്തുതീർപ്പാക്കാൻ സർക്കാർ അടിയന്തിരമായി ഇടപെടണം.സുപ്രീം കോടതി നിർദ്ധേശം നടപ്പിലാക്കണം.ജോസ് കെ മാണി എം.പി\nഅന്താരാഷ്ട്ര യോഗാ ദിനാചരണത്തിന് ഉത്തര്‍പ്രദേശിലെ ലക്‌നൗവില് തുടക്കമായി.


Jharkhand Archives - BIGNEWSLIVE | Latest Malayalam News\nHome Tag Jharkhand\nറാഞ്ചി: ജാമ്യത്തിലിറങ്ങിയ പ്രതിയെ വീട്ടിൽ നിന്നും കടത്തിക്കൊണ്ടുപോയി തലയ്ക്ക് അടിച്ച് കൊലപ്പെടുത്തി. ബലാത്സംഗ കേസിൽ ജാമ്യത്തിലിറങ്ങിയ പ്രതിയെയാണ് നാട്ടുകാർ വീടാക്രമിച്ച് തട്ടിക്കൊണ്ടുപോയി കൊലപ്പെടുത്തിയത്. ജാർഖണ്ഡിലെ ജോഗിമുണ്ട ഗ്രാമത്തിലാണ് ...\nബംഗളൂരു: കര്‍ണാടകയിലും ജാര്‍ഖണ്ഡിലും നേരിയ ഭൂചലനം. കര്‍ണാടകയിലെ ഹംപിയിലും ജാര്‍ഖണ്ഡിലെ ജംഷഡ്പുരിലുമാണ് നേരിയ ഭൂചലനം രേഖപ്പെടുത്തിയത്. ഇന്ന് രാവിലെ 6.55 ഓടെയാണ് ഭൂചലനം അനുഭവപ്പെട്ടത്. ജംഷഡ്പുരില് അനുഭവപ്പെട്ട ...\nറാഞ്ചി: ജമ്മു കാശ്മീരിലെ ലേയിൽ കുടുങ്ങിപ്പോയ തൊഴിലാളികളെ തിരിച്ചെത്തിക്കാൻ ജാർഖണ്ഡ് സർക്കാർ വിമാനസൗകര്യം ഒരുക്കി. രാജ്യത്ത് ആദ്യമായാണ് കുടിയേറ്റ തൊഴിലാളികളെ മടക്കിക്കൊണ്ടുവരാൻ ഒരു സംസ്ഥാന സർക്കാർ വിമാനസൗകര്യം ...\nമാനന്തവാടി: വയനാട്ടില് മൂന്നര വയസുകാരിക്ക് പീഡനം. സംഭവത്തില് ഝാര്‍ഖണ്ഡ് സ്വദേശിയായ യുവാവിനെ പോലീസ് അറസ്റ്റ് ചെയ്തു.ഝാര്‍ഖണ്ഡ് ഷാഹ് ബാംഗീ കുശ്മ സ്വദേശി ഇബ്രാഹിം അന്‍സാരി (26) യാണ് ...\nതോൽവിക്ക് കാരണം ഒറ്റുകാരെന്ന് രഘുബർ ദാസ്; രാജി വെച്ച് ബിജെപി അധ്യക്ഷൻ; ജാർഖണ്ഡ് ബിജെപിയിൽ പൊട്ടിത്തെറി\nറാഞ്ചി: കനത്ത തോൽവി ഏറ്റുവാങ്ങി ഭരണം കൈയ്യിൽ നിന്നും പോയതോടെ ജാർഖണ്ഡ് ബിജെപിയിൽ പൊട്ടിത്തെറി. തോൽവിക്കുകാരണം പാർട്ടിയിലെ ഒറ്റുകാരെന്ന് മുൻ മുഖ്യമന്ത്രി രഘുബർദാസ് ആരോപിച്ചതാണ് പാർട്ടിയിലെ അസ്വാരസ്യങ്ങൾ ...\nജാർഖണ്ഡിൽ ജെഎംഎം-കോൺഗ്രസ് മുന്നണി അധികാരത്തിലേക്ക്; ഹേമന്ത് സോറൻ സർക്കാർ രൂപീകരണത്തിന് അനുമതിക്കായി ഇന്ന് ഗവർണറെ കാണും\nറാഞ്ചി: ജാർഖണ്ഡിൽ നിയമസഭാ തിരഞ്ഞെടുപ്പിൽ മഹാസഖ്യത്തിന് ഭൂരിപക്ഷം ലഭിച്ചതോടെ ഹേമന്ത് സോറന്റെ നേതൃത്വത്തിൽ സർക്കാർ രൂപവത്കരിക്കാനുള്ള നീക്കങ്ങൾ ആരംഭിച്ചു. സർക്കാർ രൂപീകരണത്തിന് അവകാശവാദമുന്നയിച്ച് അദ്ദേഹം ഇന്ന് ഗവർണറെ ...\nജാതിയുടേയും മതത്തിന്റേയും പേരിൽ രാജ്യത്തെ വിഭജിക്കാൻ ശ്രമിച്ചാൽ ഇങ്ങനിരിക്കും; പരാജയമറിഞ്ഞ മോഡിയോട് സോണിയ ഗാന്ധി\nന്യൂഡൽഹി: ജാർഖണ്ഡ് തെരഞ്ഞെടുപ്പിൽ മുന്നിൽ നിന്നു നയിച്ചിട്ടും ബിജെപിയെ വിജയത്തിലെത്തിക്കാനാകാത്ത നിരാശയിൽ പ്രധാനമന്ത്രി നരേന്ദ്ര മോഡിയും പാർട്ടി അധ്യക്ഷൻ അമിത് ഷായും. ഇതിനിടെ, ജാർഖണ്ഡിലെ മഹാസംഖ്യത്തിന്റെ വിജയത്തിനു ...\nകണ്ണീരോടെ അമിത് ഷായ്ക്ക് പടിയിറങ്ങാം; എഴുപത് ശതമാനം ഇന്ത്യയെ ഭരിച്ച ബിജെപി ഇന്ന് 35 ശതമാനത്തിൽ താഴെ; ജാർഖണ്ഡിൽ 65 സീറ്റ് മോഹിച്ചിട്ടും കിട്ടിയത് 25; മുത്തലാക്കും അയോധ്യയും കാശ്മീരും ഒന്നും ഏറ്റില്ല\nന്യൂഡൽഹി: കാവി മാഞ്ഞ് ഇന്ത്യയിൽ നീലയും പിങ്കുമൊക്കെ പടരുകയാണ്. രാഷ്ട്രീയ ഭൂപടത്തിൽ തന്നെ ബിജെപിയെ വെറും 37 ശതമാനത്തിൽ താഴേയ്ക്ക് ഒതുക്കിയാണ് ജാർഖണ്ഡിലെ തെരഞ്ഞെടുപ്പ് ഫലവും പുറത്തുവന്നത്. ...\nതിരിച്ചടികൾ പ്രതീക്ഷിച്ചതിനും അപ്പുറം; എൻആർസിയിൽ നിന്നും പൗരത്വ നിയമഭേദഗതിയിൽ നിന്നും ബിജെപി പിന്നോട്ടോ? അമിത് ഷായെ പോലും തള്ളി മോഡി\nന്യൂഡൽഹി: തുടർച്ചയായ തെരഞ്ഞെടുപ്പ് തിരിച്ചടികളിൽ നിന്നും പാഠം പഠിച്ച ബിജെപി നിലപാട് മാറ്റാനുള്ള മുന്നൊരുക്കത്തിൽ. പപാർട്ടി ദേശീയാധ്യക്ഷൻ അമിത് ഷായെ പോലും തള്ളി പ്രധാനമന്ത്രി നരേന്ദ്ര മോഡി ...\nനാണംകെടുമോ ബിജെപി; ദളിത് മേഖലയിൽ വൻതകർച്ച; മഹാസഖ്യത്തിന് കേവല ഭൂരിപക്ഷം; ഹേമന്ത് സോറൻ മുഖ്യമന്ത്രിയായേക്കും\nറാഞ്ചി: നിയമസഭാ തെരഞ്ഞെടുപ്പിൽ കടുത്ത പോരാട്ടം നടന്ന ജാർഖണ്ഡിൽ ജാർഖണ്ഡ് മുക്തിമോർച്ച (ജെഎംഎം) - കോൺഗ്രസ്- ആർജെഡി പാർട്ടികളുടെ മഹാസംഖ്യം കേവലഭൂരിപക്ഷം നേടി. 81 അംഗ ജാർഖണ്ഡ് ...


ഓസ്‌ട്രേലിയന് ഓപ്പണില് ഇത്തവണ 'ഫെഡ്' എക്‌സ്പ്രസ് കുതിക്കുമോ?\n17 Jan 2015 9:00 PM GMT\nരണ്ടു ദിവസങ്ങള്‍ക്കപ്പുറം ഓസ്‌ട്രേലിയന് ഓപ്പണ് ആരംഭിക്കാനിരിക്കെ ടെന്നിസ് ഇതിഹാസം റോജര് ഫെഡറര് മികച്ച ആത്മവിശ്വാസത്തിലാണ്. താന് ഇപ്പോള് കളിക്കുന്നത് കരിയറിലെ ഏറ്റവും മികച്ച ഫോമില് തന്നെയാണെന്നാണ് ഫെഡറര് വിശ്വസിക്കുന്നത്. ആരാധകരും കളി വിദഗ്ദരും ഈ ആത്മവിശ്വാസം അമിതമാണെന്നു പറയില്ല.\nമുപ്പത്തി മൂന്നാം വയസ്സിലും വളരെ സ്മാര്‍ട്ടായ ടെന്നീസ് ആണ് ഫെഡറര് കാഴ്ച്ച വയ്ക്കുന്നത്. മികച്ച പ്രകടനത്തിലൂടെ തന്റെ അഞ്ചാം ഓസ്‌ട്രേലിയന് ഓപ്പണ് കിരീടം എന്ന ലക്ഷ്യത്തിലേക്കാണ് ഫെഡറര് ചുവടു വയ്ക്കുന്നത്. ഇടക്കാലത്ത് ഫോം മങ്ങിയ ഫെഡറര്,6തവണ ഗ്രാന്റ്സ്ലാം ചാമ്പ്യനും മുന് ലോക ഒന്നാം നമ്പറുമായിരുന്ന സ്‌റ്റെഫാന് എഡ്‌ബെര്‍ഗിനെ കോച്ച് ആയി നിയമിച്ചശേഷം ഒരു ഫിനിക്‌സ് പക്ഷിയെപ്പോലെ കുതിച്ചുയരുകയായിരുന്നു. അതിനു ശേഷം എടിപി 1000 ചാമ്പ്യഷിപ്പുകള് ഉള്‍പ്പെടെയുള്ള കിരീടങ്ങള് നേടാനും കഴിഞ്ഞ വര്‍ഷം വിംബിള്‍ഡന്, വേള്‍ഡ് ടൂര് ഫൈനല്‍സ് തുടങ്ങിയവയുടെ ഫൈനലില് എത്താനും ഫെഡറര്‍ക്ക് കഴിഞ്ഞു.\nഫെഡററുടെ കഴിഞ്ഞ വര്‍ഷത്തെ ഏറ്റവും വലിയ നേട്ടം ചരിത്രത്തില് ആദ്യമായി സ്വിറ്റ്‌സര്‍ലാണ്ടിന് ഡേവിസ് കപ്പ് വിജയം നേടിക്കൊടുത്തതാണ്. കഴിഞ്ഞ ഒന്നര ദശാബ്ദമായി ഫെഡറര് ജ്വലിച്ചു നില്‍ക്കു ന്നുണ്ടെങ്കിലും സ്വിറ്റ്‌സര്‍ലാണ്ടില് മറ്റൊരു ലോകതാരം ഇല്ലാതെ പോയതാണ് ടീം ചാമ്പ്യന്‍ഷിപ്പ് ആയ ഡേവിസ് കപ്പ് സ്വിറ്റ്‌സര്‍ലാണ്ടിന് അന്യമാകാന് കാരണം. എന്നാല് ഇപ്പോള് ആ സ്ഥിതിക്ക് മാറ്റം വന്നു. ഫെഡററുടെ ഉറ്റ സുഹൃത്തായ സ്റ്റാനിസ്ലാസ് വാവ്‌റിങ്ക കരിയറിലെ മികച്ച ഫോമിലെത്തിയത് അവര്‍ക്ക് നേട്ടമായി. നിലവിലെ ഓസ്‌ട്രേലിയന് ഓപ്പണ് ചാമ്പ്യയന് കൂടിയാണ് വാവ്‌റിങ്ക. കൂടാതെ ഫെഡററുമൊത്ത് ലണ്ടന് ഒളിംപിക്‌സില് ഡബിള്‍സ് സ്വര്‍ണ്ണം നേടുകയും ചെയ്തു. നിലവില് ലോക നാലാം നമ്പര് താരമാണ് വാവ്‌റിങ്ക.\nഏറ്റവും കൂടുതല് കാലം ഒന്നാം നമ്പര് പദവി അലങ്കരിച്ച ഫെഡറര് ഇടക്കാലത്ത് എട്ടാം നമ്പര് വരെ താഴ്ന്നു. എന്നാല് സ്‌റ്റെഫാന് എഡ്‌ബെര്‍ഗിന്റെ പരിശീലനമികവ് ഫെഡററെ പഴയ ഫെഡറര് ആക്കി. നിലവില് ലോക രണ്ടാം നമ്പര് താരമാണ് ഫെഡെറര്. 2010 ല് ആണ് ഫെഡറര് അവസാനമായി ഓസ്‌ട്രേലിയന് ഓപ്പണില് മുത്തമിട്ടത്. ബ്രിട്ടീഷ് താരം ആന്‍ഡി മുറേ ആയിരുന്നു അന്ന് എതിരാളി .കഴിഞ്ഞ 11 വര്‍ഷവും ഓസ്‌ട്രേലിയന് ഓപ്പണില് സെമിയിലെത്താന് കഴിഞ്ഞത് മറ്റാര്‍ക്കും സ്വന്തമാക്കാന് കഴിയാത്ത നേട്ടമാണ്.\nലോക ടെന്നീസ് ചരിത്രത്തില് 1000 ജയങ്ങള് ഈ വര്‍ഷത്തെ ബ്രിസ്‌ബെയ്ന് ഓപ്പണ് വിജയത്തോടുകൂടി സ്വന്തമാക്കിയ ഫെഡറര്, ഈ നേട്ടം സ്വന്തമാക്കുന്ന മൂന്നാമത്തെ മാത്രം പുരുഷ താരമാണ്. ഇതിഹാസ താരങ്ങളായ ജിമ്മി കോനേര്‍സും ഇവാന് ലെന്‍ഡലും മാത്രമാണു ഈ നേട്ടം ഫെഡറര്‍ക്കു മുമ്പ് സ്വന്തമാക്കിയിട്ടുള്ളത്.\nഇത്തവണത്തെ ഓസ്‌ട്രേലിയന് ഓപ്പണ് കടുത്ത പോരാട്ടത്തിന് വേദിയാകുമെന്ന് ഉറപ്പാണ്. ലോക ഒന്നാം നമ്പര് ദ്യോകോവിച്ച്, നിലവിലെ ചാംപ്യന് വാവ്‌റിങ്ക, കളിമണ് കോര്‍ട്ടിലെ രാജാവായ നദാല്, യു എസ് ഓപ്പണ് ചാമ്പ്യന് മാരിന് സിലിക്, ഏഷ്യന് ഒന്നാം നമ്പര് കെയ് നിഷികോറി എന്നിവര് മത്സരത്തിന് ചൂട് കൂട്ടുന്നു. ഈ പോരാളികളോടെല്ലാം ഏറ്റമുട്ടി ടെന്നീസിലെ ചക്രവര്‍ത്തിക്ക് അഞ്ചാം ഓസ്‌ട്രേലിയന് ഓപ്പണ് കിരീടം നേടാന് കഴിയുമോ എന്നു കാത്തിരുന്ന് കാണാം. എന്തായാലും നിലവിലെ ഫോം അദ്ദേഹത്തിന് പ്രതീക്ഷ നല്‍കുന്നതാണ് .ജനുവരി 19നാണ് ഓസ്‌ട്രേലിയന് ഓപ്പണ് തുടങ്ങുക.


ദീപാവലി ദിനത്തില് ഐശ്വര്യത്തിന് വ്രതം | Significance and Importance Of Diwali Vrat - Malayalam BoldSky\n| Published: Tuesday, November 10, 2020, 15:52 [IST]\nദീപാവലി വളരെയധികം സന്തോഷം നല്‍കുന്ന ഒരു ആഘോഷമാണ് എന്ന കാര്യത്തില് സംശയം വേണ്ട. ഏറെ പ്രതീക്ഷയോടെ കാത്തിരിക്കുന്ന ഉത്സവങ്ങളിലൊന്നായ ദീപാവലി എല്ലാ വര്‍ഷവും വളരെയധികം ആവേശത്തോടെയാണ് നാം ഓരോരുത്തരും ആഘോഷിക്കുന്നത്. തിന്മക്ക് മേല് നന്മ നേടിയ വിജയമാണ് ഈ ദിനത്തില് ആഘോഷിക്കപ്പെടുന്നത്.\nവിളവെടുപ്പ് സീസണിന്റെ അവസാനത്തില് അഞ്ച് ദിവസമാണ് ഉത്സവം ആരംഭിക്കുന്നത്. ഇത് ഭാഗ്യം, സന്തോഷം, സമ്പത്ത് എന്നിവ കൊണ്ടു വരുമെന്ന് വിശ്വസിക്കപ്പെടുന്നു. ഉത്സവ ദിവസം ആളുകള് നേരത്തെ ഉറക്കമുണര്‍ന്ന് അവരുടെ കുടുംബ ദേവന്മാരോടും പൂര്‍വ്വികരോടും പ്രാര്‍ത്ഥിച്ച് കൊണ്ടാണ് ഈ ദിനം ആഘോഷിക്കുന്നത്. ഒരു ദിവസം നീണ്ടുനില്‍ക്കുന്ന ഉപവാസം ആചരിച്ച ശേഷമാണ് പൂജകള് നടത്തുന്നത്. ലക്ഷ്മി പൂജയ്ക്ക് ശേഷം വൈകുന്നേരം വ്രതം മുറിക്കുന്നു. വ്രതത്തെക്കുറിച്ച് കൂടുതല് അറിയുന്നതിന് വേണ്ടി വായിക്കൂ.\nസൂര്യാസ്തമയത്തിനു ശേഷമുള്ള സമയമാണ് പ്രദോഷം എന്ന് അറിയപ്പെടുന്നത്. ദീപാവലി പൂജ നടത്താനുള്ള ഏറ്റവും നല്ല സമയമാണിത്. ദീപാവലി പൂജയില് അമാവസി, തിഥി എന്നിവ നിലനില്‍ക്കുന്നു. ലക്ഷ്മി ദേവിയെയും കാളിദേവിയെയും ആരാധിക്കുന്നു. കൂടുതലും നോര്‍ത്ത് ഇന്ത്യയിലാണ് ദേവിയെ ആരാധിക്കുന്നത്. എങ്കിലും ദീപാവലി ദിനത്തില് ശ്രദ്ധിക്കേണ്ടതായ ചില കാര്യങ്ങളുണ്ട്. പ്രത്യേകിച്ച് വ്രതമെടുക്കുമ്പോള്. അറിയുന്നതിന് വേണ്ടി വായിക്കൂ.\nദീപാവലിക്ക് തലേ ദിവസം തന്നെ വ്രതം ആരംഭിക്കേണ്ടതാണ്. തലേ ദിവസം സൂര്യന് അസ്തമിച്ചതിന് ശേഷം വേണം വ്രതത്തിന് തുടക്കം കുറിക്കുന്നതിന്. ലക്ഷ്മീ ദേവിയുടെ അനുഗ്രഹത്തിന് വേണ്ടിയാണ് വ്രതം അനുഷ്ഠിക്കുന്നത് എന്നുള്ളത് കൊണ്ട് തന്നെ പൂര്‍ണ ഉപവാസത്തിന്റെ ആവശ്യമില്ല. ദീപാവലി ദിനത്തില് സൂര്യോദയത്തിന് മുന്‍പ് തന്നെ കുളിച്ച് ദേഹശുദ്ധി വരുത്തി നില വിളക്ക് കൊളുത്തേണ്ടതാണ്. ഇതിന് ശേഷം ലക്ഷ്മീ ദേവിയെ പ്രീതിപ്പെടുത്തുന്ന നാമങ്ങള് ജപിക്കേണ്ടതാണ്.\nശേഷം മഹാലക്ഷ്മി അഷ്ടകം മൂന്ന് തവണ ജപിക്കുന്നതിന് ശ്രദ്ധിക്കണം. അതിന് ശേഷം ലളിതാ സഹസ്രനാമം ജപിച്ച് കനകധാരാ സ്‌തോത്രവും ചൊല്ലേണ്ടതാണ്. ഇത് ദേവി കടാക്ഷത്തിനും ഐശ്വര്യത്തിനും നേട്ടത്തിനും ഉന്നതിക്കും സാമ്പത്തിക നേട്ടത്തിനും സഹായിക്കുന്നുണ്ട്. മന്ത്രപാരായണത്തിന് ശേഷം ലക്ഷ്മീ ദേവി ക്ഷേത്ര ദര്‍ശനവും നടത്താവുന്നതാണ്. ശേഷം അന്നദാനം നടത്തുന്നതും ഇരട്ടി ഫലം നല്‍കുന്നുണ്ട്.\nനിരവധി ഐതിഹ്യങ്ങളാണ് ദീപാവലിയെ സംബന്ധിച്ചിടത്തോളം ഉള്ളത്. എന്നാല് ഇവ എന്താണെന്നതിനെക്കുറിച്ച് കൃത്യമായി ഇന്നും പലര്‍ക്കും അറിയില്ല. ഇതില് ഒന്നാണ് പാല്‍ക്കടല് കടഞ്ഞപ്പോള് മഹാലക്ഷ്മി ഉയര്‍ന്ന് വന്നു എന്നും ആ ദിനമാണ് ദീപാവലി എന്നതും. അതുകൊണ്ട് തന്നെയാണ് ഈ ദിനത്തില് ലക്ഷ്മീ പൂജ നടത്തുന്നതും ലക്ഷ്മി ദേവിയെ ഇത്രയധികം പ്രാധാന്യത്തോടെ ആരാധിക്കുന്നതും.\nശ്രീരാമന്റെ തിരിച്ച് വരവ്\nവനവാസത്തിന് വേണ്ടി പോയ ശ്രീരാമന് സീതാ ദേവിയോടും ലക്ഷ്മണനോടും ഒപ്പം 14 വര്‍ഷത്തിന് ശേഷം തിരിച്ച് വന്നതിന്റെ പുണ്യദിനമായാണ് ഈ ദിനം ആഘോഷിക്കുന്നത്. അതുകൊണ്ട് തന്നെ ശ്രീരാമ ക്ഷേത്രങ്ങളിലും ദീപാവലി ദിനത്തില് വളരെയധികം ആഘോഷങ്ങള് നടക്കുന്നുണ്ട്. ഇത് കൂടാതെ ദീപാവലി ദിനത്തില് ശ്രീരാമ ദേവനേയും ആരാധിക്കുന്നുണ്ട്.\nഭഗവാന് ശ്രീകൃഷണനുമായി ബന്ധപ്പെട്ടും ഈ ദിനം വളരെയധികം ഓര്‍മ്മിക്കപ്പെടുന്നതാണ്. ശ്രീകൃഷ്ണന് നരകാസുരനെ വധിച്ച ദിനമായാണ് ദീപാവലി ദിനം ആഘോഷിക്കപ്പെടുന്നത്. അതുകൊണ്ട് തന്നെ ഈ ദിനം ശ്രീകൃഷ്ണനെ ആരാധിക്കുന്നതും ഓം നമോ നാരായണായ എന്ന മന്ത്രം ചൊല്ലുന്നതും എന്തുകൊണ്ടും നല്ലതാണ്. ഇത് ഐശ്വര്യം കൊണ്ട് വരും എന്നാണ് വിശ്വാസം.\nRead more about: diwali diwali rituals diwali 2020 ദീപാവലി ദീവാലി\nSignificance and Importance Of Diwali Vrat\nHere in this article we are discussing about the significance and importance of diwali vrat. Takealook.\nStory first published: Tuesday, November 10, 2020, 15:52 [IST]


ഭാര്യയ്ക്ക് ബാധ കയറിയാൽ; സ്വാസികയുടെ ഹ്രസ്വചിത്രം ‘തുടരും 2’ | Thudarum2Short Film\nഭാര്യയ്ക്ക് ബാധ കയറിയാൽ; സ്വാസികയുടെ ഹ്രസ്വചിത്രം ‘തുടരും 2’\nമനോരമ ലേഖകൻ July 12, 2021 01:13 PM IST\nസ്വാസികയെ നായികയാക്കി ബിലഹരി ഒരുക്കിയ തുടരും എന്ന ഹിറ്റ് ഹ്രസ്വചിത്രത്തിനു ശേഷം രണ്ടാം ഭാഗവുമായി അണിയറ പ്രവർത്തകർ. വീടുകളിൽ ദമ്പതികൾക്കിടയിൽ സ്ത്രീകളുടെ സ്‌ഥാനം ഏതു വരെ എന്ന വിഷയമാണ് ചിത്രം ആദ്യ ഭാഗത്തില് രസകരമായി ചർച്ച ചെയ്തത്. പ്രമേയം ഒന്നു തന്നെയാണ് ഇത്തവണ ഹൊറർ കോമഡി മൂഡ് ആണ് ചിത്രത്തിനു സംവിധായകൻ പകർന്നു നൽകിയത്.\nഇതിനൊപ്പം അഭിനേതാക്കളായ സ്വാസികയുടെയും റാം മോഹന്റെയും പ്രകടനവും ചിത്രത്തിന്റെ ആകർഷണമാണ്. അള്ള് രാമേന്ദ്രൻ , കുടുക്ക് 2025 തുടങ്ങിയ സിനിമകളുടെ സംവിധായകനാണ് ബിലഹരി. സൈറ ബാനു എന്ന സിനിമയിലൂടെ പ്രശസ്‌തനായ ഛായാഗ്രാഹകൻ അബ്ദുൾ റഹിമാണ് ക്യാമറ, സംഗീതം ഭൂമി. ശ്യാം നാരായണൻ രചന, എഡിറ്റർ വിനു കെ സനിൽ , സിങ്ക് സൗണ്ട് റോമ്ലിൻ, കളറിസ്റ്റ് അർജുൻ മേനോൻ.


Posted by PRASAD. K at 12:30 AM0comments\nഭക്ഷണ രീതി, ഭാഷ, വസ്ത്ര ധാരണം ഇവയൊക്കെ അവരവരുടെ സ്വാതന്ത്ര്യം.\nഅവയുടെ അടിസ്ഥാനത്തിൽ വേർതിരിവുകൾ കണ്ടെത്തുന്നതു തന്ന ആധുനികയുഗത്തിനുചേർന്ന പ്രവർത്തിയല്ല. മിക്ക പ്രാണികളുടെയും മത്സ്യങ്ങളുടേയും ജീവചക്രം മറ്റു ജീവികൾ അടങ്ങിയതാണ്. ഒരു ചെടിയുടെ അല്ലെങ്കിൽ വൃക്ഷത്തിൻ്റെ കായ അതിൻ്റെ കുഞ്ഞാണ് അല്ലെങ്കിൽ ഭ്രൂണമാണ്. എല്ലാ സസ്യങ്ങളും ജീവിക്കുന്നവയാണ്. അവ വളരുന്നു എന്നതാണ് അതിനു തെളിവ്. ഭക്ഷണത്തിനു വേണ്ടി മറ്റു ജീവനുകൾ എടുക്കാതെ ഒരു ജീവിക്കും ഭൂമിയിൽ അതിജീവിക്കുവാൻ കഴിയില്ല. സസ്യാഹാരികൾ എന്നു നാം കരുതുന്ന ജന്തുക്കളും സസ്യങ്ങളോടൊപ്പം അനേകം പുഴുക്കളേയും പ്രാണികളെയും അകത്താക്കുന്നുണ്ട്.\nഎത്ര വ്യക്തമായി പറഞ്ഞാലും മനസിലാവില്ല എന്ന് വച്ചാൽ ഞങ്ങൾക്ക് ഒന്നും ചെയ്യാൻ കഴിയില്ല. മാഷെ, ഒരു ജീവിയെ കൊന്നു തിന്നാതെ മറ്റൊരു ജീവിക്ക് ഈ ലോകത്ത് ജീവിക്കാൻ കഴിയില്ല വ്യവസ്ഥിതി ഞങ്ങൾക്ക് അറിയാം. നല്ല പോലെ അറിയാം. മനസിലായോ?\nഇനി പറയുന്നത് കേൾക്കുക. പ്രകൃതീ നിയമം ക്രൂരമാണ് എങ്കിലും അതിനു വിപരീതമായ രീതിയിൽ, അല്ലെങ്കിൽ ആ നിയമങ്ങളിൽ ക്രൂരമായവ ഒഴിവാക്കി കൊണ്ട് മുന്നോട്ടു പോവുകയാണ് മനുഷ്യ സംസ്കാരം. അമ്മ സ്ത്രീയാണ് എന്ന് വച്ച് ആരും അമ്മയുമായി ലൈംഗികവേഴ്ച ചെയ്യുന്നില്ല. കാരണം? കാരണം മനുഷ്യർ കുറെയേറെ പ്രകൃതീ നിയമങ്ങൾക്ക് വിരുദ്ധമായ നന്മകളിൽ വിശ്വസിക്കുന്നു. മനസിലായോ എന്തോ?\nആ നന്മകളിൽ നിങ്ങൾ പശുവിനെ കൊല്ലുന്നതും ആടിനെ കൊല്ലുന്നതും ഉൾപെടുത്തിയിട്ടില്ല. ഞങ്ങൾ അത് പാലിക്കേണ്ട നന്മയായി ഉൾപ്പെടുത്തി. മനസിലായോ എന്തോ?\nനിങ്ങൾ പാമ്പിനെ തിന്നില്ല.പട്ടിയെ തിന്നില്ല. മനുഷ്യരെ തിന്നില്ല. എട്ടുകാലിയ തിന്നില്ല. കുറെയൊക്കെ അറപ്പു കാരണമാണ് അത്. ഞങ്ങൾക്ക് എല്ലാ മാംസവും കാണുമ്പോൾ ശവമായിട്ടു മാത്രമേ കാണാൻ കഴിയുന്നുള്ളൂ. അപ്പോൾ ഞങ്ങൾക്ക് അത് തിന്നാൻ കഴിയില്ല. മനസ്സിലായോ എന്തോ?\nഇതൊക്കെയാണ് സസ്യാഹാരികളെ സസ്യാഹാരികൾ ആക്കുന്നത്. വേണമെങ്കിൽ മാംസാഹാര കാര്യത്തിൽ എത്ര വേണമെങ്കിലും പോവാം എന്നറിയാഞ്ഞിട്ടല്ല. നിങ്ങളെ കടത്തി വെട്ടി വേണമെങ്കിൽ ശ്മശാനത്തിൽ അടക്കം ചെയ്ത മനുഷ്യ ശവങ്ങൾ വരെ തിന്നുന്നുണ്ട് ചിലർ. അവർക്കു നിങ്ങൾ പറയുന്നത് പോലെ തന്നെ കാരണങ്ങൾ ഉണ്ട്. അപ്പോൾ നിങ്ങൾ അതിനെ എതിർക്കരുത്. നിങ്ങളുടെ ആദ്യം പറഞ്ഞ വാദത്തിൽ ഉറച്ചു നിൽക്കണം.\nPosted by PRASAD. K at 4:40 AM0comments\nസസ്യങ്ങൾക്കൊന്നും ജീവനില്ലേ? അവ വളരുന്നില്ലേ?\nA. സസ്യഭക്ഷണത്തിന്‍റെ അധ്യാത്മീക വശം അതിന്റെ അഹിംസയും ത്യാഗവും ആണ്. മാംസങ്ങളില് ഏറ്റവും രുചികരം മനുഷ്യമാംസമാണെന്നു ആരെങ്കിലും പറഞ്ഞാല് അത് പരീക്ഷിച്ച് നോക്കാന് ആരെങ്കിലും തയ്യാറാകുമോ ?. മനുഷ്യനെ പോലെ തന്നെ സഹജീവികളെയും കാണണം എന്ന അധ്യത്മീക ചിന്തയാണ് വെജിറ്റേറിയനിസത്തിനു പിന്നില്. സെന്‍ട്രല് നെര്‍വസ് സിസ്റ്റം(വേദന സംവേദിപ്പിക്കുന്നതിനു ജീവികളില് ഉള്ളത്) ഇല്ലാത്ത സസ്യങ്ങളും അവയുടെ ഫല മൂലാദികളും ഭക്ഷിക്കുന്നത് മൂലം അവയ്ക്ക് വേദന ഉണ്ടാകുന്നില്ല.\nഒരു മനുഷ്യനെയും കൊല്ലാന് കഴിയാതിരിക്കുന്നത് നല്ലത്, ഒരു പശുവിനെയോ പക്ഷിയെപോലുമോ കൊല്ലാന് കഴിയാതിരിക്കുന്നത് വളരെ നല്ലത്. സാധ്യമായ അത്രയും ചെയ്യാന് പരിശ്രമിക്കുക. എന്തൊക്കെ സാധ്യമാണ് എന്തൊക്കെ സാധ്യമല്ല എന്നതിനെകുറിച്ച് കൂടുതലായി ചിന്തിക്കേണ്ട. നിങ്ങളുടെ പ്രയത്നങ്ങള് കൊണ്ട് നേടാന് കഴിയുന്നത് ചെയൂ. എല്ലാം അതിനെയാണ് ആശ്രയിച്ചിരിക്കുന്നത്.\nനമ്മെ മറ്റൊരാൾ ചെയ്യുന്നത് നമുക്ക് എപ്രകാരം അനുഭവപ്പെടുന്നുവോ അതുപോലെത്തന്നെയാണ് നാം മറ്റൊരു പ്രാണിയെ ചെയ്യുന്നത് അതിനും അനുഭവപ്പെടുക എന്നുള്ള ബോധമാണ് ധാർമ്മികതയുടെ അടിത്തറ. സ്വന്തം സുഖത്തിനുവേണ്ടിയോ രുചിക്കു വേണ്ടിയോ ലാഭത്തിനു വേണ്ടിയോ മറ്റൊന്നിനെ ഉപദ്രവിക്കരുത്. ഇത് പറഞ്ഞുതരാൻ മതമോ തത്വശാസ്ത്രമോ ദൈവമോ എന്തിനാണ്? മനുഷ്യനെ മൃഗത്തിൽ നിന്ന് വേർതിരിക്കുന്നത് ഈ സ്വബോധമാണ്....\nനൂറുശതമാനം അഹിംസ പാലിക്കാൻ മനുഷ്യനെന്നല്ല ഒരു ജീവിക്കും സാധിക്കുകയില്ല.\nനടക്കുമ്പോൾ ഉറുമ്പുകൾ ചാവാം. ശ്വസിക്കുമ്പോൾ അണുക്കൾ ഉള്ളിൽപ്പോകാം. വായതുറക്കുമ്പോൾപോലും അത് സംഭവിക്കാം.പക്ഷെ അറിഞ്ഞുകൊണ്ട് “കൊല്ലാതിരിക്കുക “\nഅത് മനുഷ്യന്റെ സാംസ്കാരികമായ പുരോഗതിയാണ്.\nപ്രകൃതിയിലെ എന്തും തിന്നാൻ മനുഷ്യന് സാധിക്കും. എന്തും എടുത്തുപയോഗിക്കാനും കഴിയും. പക്ഷെ സംസ്കാരമുള്ളവർ മറ്റൊരാൾ കൈവശപ്പെടുത്തിയത് അനുവാദമില്ലാതെ ഉപയോഗിക്കുന്നില്ല.\nഹിംസ കുറഞ്ഞ ഭക്ഷണം ഉള്ളപ്പോൾ അത് തിരഞ്ഞെടുക്കുന്നു.ജീവിതത്തെ ;ജീവനെ സ്നേഹിക്കുന്നവർ അതിനെ ബഹുമാനിക്കുന്നു.\nതനിക്കുള്ളിലിരിക്കുന്ന ജീവൻ തന്നെയാണ് സകല ജീവികൾക്കും ഉള്ളിലുള്ളതെന്ന് തിരിച്ചറിയുന്നു.\nഅത്തരത്തിൽ മാനസികമായി വളർന്നുള്ള ഒരു ജീവിതം മഹത്തരമാണ്.\nഒരു പശുവിനെ മാംസത്തിന് വേണ്ടി വളർത്തി എന്നു വിചാരിക്കുക. അതിന് തൂക്കം വരുന്നത് പുല്ല് തിന്നിട്ടാണ്. 30 കിലോ പുല്ല് തിന്നാൽ 1 കിലോ മാംസം അതിന്റെ ശരീരത്തിൽ അവശേഷിക്കും അങ്ങനെ എങ്കിൽ 1 കിലോ മാംസം തിന്നുമ്പോൾ നമ്മൾ 30 കിലോ സസ്യങ്ങൾ നശിക്കാൻ കാരണമായി. അല്ലെങ്കിൽ 1 കിലോ മാംസം ശരീരത്തിൽ അവശേഷിക്കുവാൻ 15 കിലോ ധാന്യങ്ങൾ എങ്കിലും അത് കഴിക്കണം. അങ്ങനെ കിട്ടുന്ന 1 കിലോ മാംസം കഴിക്കുമ്പോൾ എത്രയോ സസ്യഭ്രൂണം നമ്മൾ നശിപ്പിച്ചു. നേരിട്ടു സസ്യങ്ങളെ ബക്ഷിക്കുമ്പോൾ ഇത്രയും വലിയ ഹിംസയ്ക്ക് നമ്മൾ പങ്കാളി ആവില്ല. ഓർക്കുക.\nPosted by PRASAD. K at 4:34 AM0comments


Happy Valentines Day|| ഇന്ന് പ്രണദിനം; കോവിഡ് കാലത്തെ പ്രണയദിനം എങ്ങനെ സ്പെഷ്യലാക്കാം | Celebrate Valentine’s Day in Corona’s time, give such gifts to your partner – News18 Malayalam\nHome » photogallery » life » CELEBRATE VALENTINE S DAY IN CORONA S TIME GIVE SUCH GIFTS TO YOUR PARTNER\nHappy Valentines Day| ഇന്ന് പ്രണയദിനം; കോവിഡ് കാലത്തെ പ്രണയദിനം എങ്ങനെ സ്പെഷ്യലാക്കാം\nValentine's Day 2021: കൊറോണ വൈറസിന്റെ കാലഘട്ടത്തിൽ, സാമൂഹിക അകലം പാലിച്ച് പുതിയ ചില വഴികൾ എന്തുകൊണ്ട് ആലോചിച്ച് കൂടാ. ഇതുവഴി നിങ്ങളുടെ പ്രണയദിനം മറ്റൊരു രീതിയിൽ ആഘോഷിക്കാൻ കഴിയും.\n| February 14, 2021, 07:55 IST\nValentine's Day 2021: നിങ്ങളുടെ സ്നേഹം പ്രകടിപ്പിക്കാനുള്ള ഒരു അസുലഭ അവസരമാണ് വാലന്റൈൻസ് ഡേ. സാധാരണ ഈ ദിവസം ആഘോഷിക്കാൻ റോസാപ്പൂക്കൾ, ചോക്ലേറ്റുകൾ, ആഭരണങ്ങൾ എന്നിവ വാങ്ങുകയും പ്രണയിക്കുന്ന ആൾക്ക് കൈമാറുകയാണ് ചെയ്യുക. എന്നാൽ കോവിഡ് -19 സമയത്ത് ഇത് എളുപ്പമല്ല. പല പ്രദേശങ്ങളിലും, കോവിഡ് -19 ന്റെ പുതിയ നിയന്ത്രണങ്ങൾ വന്നു. പല സ്ഥലങ്ങളിലും ആളുകൾ ഇപ്പോഴും വീടുകളിൽ നിന്ന് പുറത്തിറങ്ങാൻ ഭയപ്പെടുന്നു. അത്തരമൊരു സാഹചര്യത്തിൽ, പ്രണയദിനാഘോഷത്തിനായി നിങ്ങൾ കഠിനമായി പരിശ്രമിക്കേണ്ടിവരാം. കൊറോണ വൈറസിന്റെ കാലഘട്ടത്തിൽ, സാമൂഹിക അകലം പാലിച്ച് അത്തരം ചില നുറുങ്ങുകൾ എന്തുകൊണ്ട് ആലോചിച്ച് കൂടാ. ഇതുവഴി നിങ്ങളുടെ പ്രണയദിനം മറ്റൊരു രീതിയിൽ ആഘോഷിക്കാൻ കഴിയും.\nനിങ്ങളുടെ കൈകൊണ്ട് ഉണ്ടാക്കിയ കേക്കുകളും കുക്കികളും പങ്കാളിക്ക് സമ്മാനിക്കുക വഴി അവരെ അത്ഭുതപ്പെടുത്താൻ നിങ്ങൾക്ക് കഴിയും. ബേക്കിംഗ് സാധാരണ പാചകത്തിൽ നിന്ന് വ്യത്യസ്തമാണ്, നിങ്ങൾക്ക് ഇത് കൂട്ടായി ചെയ്യാൻ കഴിയും. ഇതുകൂടാതെ, നിങ്ങൾക്ക് ട്രെഷർ ഹണ്ട്, ഡേറ്റ് അറ്റ് ഹോം എന്നിവപോലെയുള്ളവ വീട്ടിൽ തന്നെ പ്ലാൻ ചെയ്യാൻ കഴിയും. നിങ്ങളുടെ ദിവസം മുഴുവൻ രസകരമായ പ്രവർത്തനങ്ങളിൽ വീട്ടിൽ ചെലവഴിക്കാൻ കഴിയും. (freestocks.org/Pexels)\nഹോം സ്പാ- ഇപ്പോൾ പലരും ഹോം സ്പാ വാഗ്ദാനം ചെയ്യുന്നു. ലഘുഭക്ഷണങ്ങൾ, അരോമ തെറാപ്പി, മെഴുകുതിരികളും ലൈറ്റ് മ്യൂസിക്, സ്പാ ക്രീമുകള്ഡ എന്നിവ ഉപയോഗിക്കാം. വീട്ടിൽ ധാരാളം പൂക്കൾ ഉപയോഗിച്ച് നിങ്ങളുടെ മുറി അലങ്കരിക്കാനും പുറത്ത് വിലയേറിയ സ്പാകൾക്ക് വീട്ടിൽ തന്നെ ഒരുക്കാനും കഴിയും. . (Image Credit: Andrea Piacquadio / Pexels)\nഹോം സിനിമ- നിങ്ങളുടെ പങ്കാളിക്കൊപ്പം വളരെ റൊമാന്റിക്കായി രാത്രി ചെലവഴിക്കാൻ നിങ്ങൾ ആഗ്രഹിക്കുന്നുവെങ്കിൽ, നിങ്ങൾക്ക് ഒരു ഫാൻസി ഡിന്നറിനൊപ്പം ഒരു നല്ല സിനിമ ആസ്വദിക്കാനും കഴിയും. മാത്രമല്ല നിങ്ങളുടെ പ്രിയപ്പെട്ട റെസ്റ്റോറന്റിൽ നിന്നും വീട്ടിൽ ഭക്ഷണം ഓർ‌ഡർ ചെയ്യുന്നതിലൂടെ നിങ്ങൾക്ക് ഒരു സിനിമാ രാത്രി ആസ്വദിക്കാം. നെറ്റ്ഫ്ലിക്സ്, ആമസോൺ, ഹോട്ട്സ്റ്റാർ ഓൺലൈൻ മൂവി സ്ട്രീമിംഗ് ആപ്ലിക്കേഷനുകളിൽ നിങ്ങൾക്ക് ധാരാളം നല്ല സിനിമകൾ കാണാം.\nകോവിഡ് കാലത്തെ സമ്മാനങ്ങൾ- കോവിഡ് കാലത്ത് വ്യത്യസ്തമായ സമ്മാനങ്ങൾ പങ്കാളിക്ക് നൽകാം. ചെടികളോ വൃക്ഷ തൈകളോ നൽകുന്നത് വ്യത്യസ്തമാകും. നിങ്ങളുടെ മനസ്സിലെ വികാരങ്ങൾ പ്രകടിപ്പിക്കാനുള്ള ഏറ്റവും നല്ല മാർഗ്ഗമാണ് ഇത്. റോസ് മുതൽ മോഗ്ര വരെ, സുഗന്ധമുള്ള പൂച്ചെടികളോ വായു ശുദ്ധീകരിക്കുന്ന സസ്യങ്ങളോ എല്ലാം ഇങ്ങനെ നൽകാം. (Image Credit: Asad Photo Maldives / Pexels)\nനിങ്ങളുടെ പങ്കാളിയ്ക്ക് ഇഷ്ടാനുസൃതമാക്കിയ സമ്മാനങ്ങൾ നൽകാം. ഫോട്ടോ ഫ്രെയിമുകൾ മുതൽ അടുക്കള ഇനങ്ങൾ, മിനിയേച്ചർ പ്രതിമകൾ വരെ, വാലന്റൈൻസ് ഡേ തീമിൽ ധാരാളം കാര്യങ്ങൾ ചെയ്യാനാകും. നിങ്ങൾക്ക് ആരെയെങ്കിലും ആകർഷിക്കാൻ താൽപ്പര്യമുണ്ടെങ്കിൽ, ഫെയറി ടെയിൽ ലൈറ്റുകൾ ഉപയോഗിച്ച് മുറി അലങ്കരിച്ചുകൊണ്ട് ഫോട്ടോ മോണ്ടേജും ക്രമീകരിക്കാം. ഈ ലളിതമായ രീതി വിലകുറഞ്ഞതും വളരെ ആകർഷകവുമാണ്.


ALS " ഐസ് ബക്കറ്റ് ചലഞ്ച്' " തരംഗമാകുന്നു | kanjirappallyNEWS.com\nകാഞ്ഞിരപ്പള്ളിയിൽ ഇത് വരെ ആരും ഈ വെല്ലുവിളി ഏറ്റെടുത്തു നടത്തിയതായി അറിവില്ല . . എന്നാൽ ലോകത്തിന്റെ പല ഭാഗങ്ങളിലും , അതുപോലെ സോഷ്യല് മീഡിയകളിലും ഇപ്പോള് ‘ഐസ് ബക്കറ്റ് ചലഞ്ച്’ ആണ് സംസാര വിഷയം.\nകഴിഞ്ഞ ദിവസം ഇന്ത്യന് ടെന്നീസ് താരം സാനിയാ മിര്‍സയും ഈ ചലഞ്ച് ഏറ്റെടുത്തതോടെ സംഗതി ഹിറ്റായി. സിനിമ താരം ഹൻസിക ഇതിൽ പങ്കാളി ആയതോടെ പലർക്കും ഇത് ഒന്ന് നടത്തിയാൽ കൊള്ളം എന്നായി . ഫേസ്ബുക്ക് സ്ഥാപകന് മാര്‍ക് സക്കര്‍ബര്‍ഗ് ഉള്‍പ്പടെ നിരവധി പ്രമുഖരാണ് ഐസ് വാട്ടര് തലയിലൊഴിച്ച് വെല്ലുവിളികളില് പങ്കാളി ആയത്.\nഐസ് വെള്ളം തലയുലൂടെ ഒഴിച്ച് തന്നെ കൊണ്ട് എന്തും ചെയ്യുവാൻ പറ്റും എന്ന് സാനിയാ മിര്‍സ തെളിയിച്ചു . മുന് ഇന്ത്യന് താരം മഹേഷ് ഭൂപതി, ബോളിവുഡ് താരം റിതേഷ് ദേശ്മുഖ് എന്നിവരെയാണ് സാനിയ വെല്ലുവിളിച്ചിരിക്കുന്നത്.\nനേരത്തെ രോഹന് ബൊപ്പണ്ണയുടെ വെല്ലുവിളി ഏറ്റെടുത്താണ് ബംഗളുരു എഫ് സി താരങ്ങള് ഐസ് വെള്ളമൊഴിച്ചത്. അശ്വിനി പൊന്നപ്പ, സാനിയ മിര്‍സ, യുവരാജ് സിംഗ് എന്നിവരെയാണ് ബംഗളുരു എഫ് സി വെല്ലുവിളിച്ചിരിക്കുന്നത്.\nപ്രമുഖ ഗായകന് ജസ്റ്റിന് ബീബര്, പ്രമുഖ ഗായിക ലേഡി ഗാഗ, ഗായികയും മോഡലുമായ ഇഗി അസാലിയ, പ്രമുഖ നടന് ക്രിസ് പ്രാറ്റ്, ടോക് ഷോ അവതാരക ഓപ്ര വിന്‍ഫ്രെ, പ്രമുഖ ഗായിക ജെന്നിഫര് ലോപസ്, റോബര്‍ട് ഡൌണി ജൂനിയര്, നിന ഡോബ്‌റെവ്, വാന് ഡെര് ബീക് തുടങ്ങിയവരൊക്കെ വെല്ലുവിളി ഏറ്റെടുത്ത് വീഡിയോ പോസ്റ്റ് ചെയ്തിരുന്നു. ഇവരില് ജസ്റ്റിന് ബീബര് രണ്ടു തവണ വെല്ലുവിളി ഏറ്റെടുത്തു.\nഅമിറ്റ്രോഫിക് ലാറ്ററല് സ്‌കെലറോസിസ് എന്ന രോഗത്തെക്കുറിച്ച് അവബോധമുണ്ടാക്കുന്നതിനും ഇതിനായി ഫണ്ട് ശേഖരിക്കുന്നതിനുമാണ് ഐസ് ബക്കറ്റ് ചലഞ്ച് നടത്തുന്നത്. മോട്ടോര് ന്യൂറോണ് ഡിസീസ് എന്ന് വിളിക്കപ്പെടുന്ന ഈ രോഗം തലച്ചോറിനെയും നട്ടെല്ലിനെയും ബാധിക്കുകയും തളര്‍വാദത്തിലേക്ക് നയിക്കുകയും ചെയ്യും. ഐസ് വാട്ടര് ചലഞ്ചിന് വെല്ലുവിളി ലഭിച്ചുകഴിഞ്ഞാന് 24 മണിക്കൂറിനുള്ളില് വെല്ലുവിളി ഏറ്റെടുക്കുകയോ മോട്ടോര് ന്യൂറോണ് ഡിസീസ് ഫണ്ടിലേക്ക് സംഭാവന ചെയ്യുകയോ വേണം.\nഒരു തവണ ഈ വെല്ലുവിളി ഏറ്റെടുക്കുന്നവര് മൂന്നുപേരെ കൂടി ഇത് ചെയ്യാന് വെല്ലുവിളിക്കണം.\nഇതാ പ്രമുഖരുടെ ” ഐസ് ബക്കറ്റ് ചലഞ്ച്’ ” വീഡിയോ ഇവിടെ കാണാം …\nകഞ്ഞിരപ്പള്ളിയിൽ ആരെങ്കിലും ഇത് നടത്തുന്നുണ്ടെങ്കിൽ ഞങ്ങളെ അറിയിക്കുക ..


ദല്‍ഹിയില് ചൂടുള്ള വിഭവങ്ങളുമായി ജയലളിതയുടെ കാന്റീന്\neditor Monday, January 13th, 2014 10:39 am 13 January, 2014\nന്യൂദല്‍ഹി: ദക്ഷിണേന്ത്യന് വിഭവങ്ങള് കുറഞ്ഞ വിലയ്ക്ക് നല്‍കുന്ന തമിഴ്‌നാട് മുഖ്യമന്ത്രി ജയലളിതയുടെ ‘അമ്മ കാന്റീന്’ ദല്‍ഹിയിലും തരംഗമാവുന്നു. പൊങ്കലിനോടനുബന്ധിച്ച് ദല്‍ഹിയിലെ തമിഴ്‌നാട് ഭവനില് മൂന്ന് ദിവസത്തെക്കാണ് കാന്റീന് പ്രവര്‍ത്തിക്കുക.\nചെന്നൈയില് ലഭിച്ച സ്വീകാര്യത കാന്റീന് ദല്‍ഹിയിലും ലഭിച്ചിരിക്കുകയാണ്. പൊങ്കല് ആഘോഷങ്ങള്‍ക്കായി തമിഴ്‌നാട് ഭവനില് എത്തുന്നവര്‍ക്ക് ചൂടുള്ള ഇഡ്‌ലിയും സാമ്പാറും ചട്ട്ണിയും കുറഞ്ഞ വിലക്ക് ആസ്വദിച്ച് കഴിക്കാം.\nഇഡ്‌ലിയുടെ വില ഒരു രൂപ മാത്രം. തൈരു സാദത്തിന് മൂന്നു രൂപ. ഉത്തരേന്ത്യന് വിഭവങ്ങളോട് സാദൃശ്യമുള്ള പൊങ്കലിന് വെറും അഞ്ച് രൂപ മാത്രമാണ് വില.\nവൈകിട്ട് എട്ടു വരെയാണ് കാന്റീന് പ്രവര്‍ത്തിക്കേണ്ടതെങ്കിലും തിരക്ക് കാരണം വിഭവങ്ങള് തീരുന്നതിനാല് നേരത്തെ തന്നെ അവസാനിപ്പിക്കുകയാണ്.\nപാവപ്പെട്ടവര്‍ക്ക് കുറഞ്ഞ നിരക്കില് പോഷകാഹാരം ലഭ്യമാക്കാനായാണ് ജയലളിത ഇത്തരമൊരു പദ്ധതിക്ക് തുടക്കമിട്ടത്. കാന്റീന്റെ പ്രവര്‍ത്തനങ്ങള്‍ക്ക് മേല്‍നോട്ടം വഹിക്കുന്നത് സ്ത്രീ സ്വയം സഹായ സംഘങ്ങളാണ്.\nസ്പോര്‍ട്സ് ഡെസ്‌ക്3mins\nഎന്റര്‍ടെയിന്‍മെന്റ് ഡെസ്‌ക് 48 mins


ദിവ്യബലി വായനകൾ – 11th Sunday in Ordinary Time – Nelson MCBS\n2,494,983 People Visited\nBy Nelson on June 12, 2021 • ( Leaveacomment )\n🔵 ഞായർ, 13/6/2021\nകര്‍ത്താവായ ഞാന് താഴ്ന്ന മരത്തെ ഉയര്‍ത്തുന്നു.\nദൈവമായ കര്‍ത്താവ് അരുളിച്ചെയ്യുന്നു:\nഉയരമുള്ള ദേവദാരുവിന്റെ മുകളില് നിന്ന് ഒരു കൊമ്പെടുത്ത് ഞാന് നടും.\nഅതിന്റെ ഇളം ചില്ലകളില് ഏറ്റവും മുകളിലുള്ളതെടുത്ത്\nഉന്നതമായ പര്‍വതശൃംഗത്തില് നട്ടുപിടിപ്പിക്കും.\nഇസ്രായേലിലെ പര്‍വതശൃംഗത്തില്‍ത്തന്നെ ഞാന് അതു നടും.\nഅത് ശാഖകള് വീശി ഫലങ്ങള് പുറപ്പെടുവിക്കുകയും\nഒരു വലിയ ദേവദാരുവായിത്തീരുകയും ചെയ്യും.\nഎല്ലാത്തരം മൃഗങ്ങളും അതിന്റെ കീഴില് വസിക്കും.\nഅതിന്റെ കൊമ്പുകളുടെ തണലില് പറവകള് കൂടുകെട്ടും.\nകര്‍ത്താവായ ഞാന് താഴ്ന്ന മരത്തെ ഉയര്‍ത്തുകയും ഉയര്‍ന്നതിനെ താഴ്ത്തുകയും,\nപച്ചമരത്തെ ഉണക്കുകയും ഉണക്കമരത്തെ തളിര്‍പ്പിക്കുകയും ചെയ്യുന്നുവെന്നു\nവയലിലെ വൃക്ഷങ്ങളെല്ലാം അപ്പോള് അറിയും –\nകര്‍ത്താവായ ഞാനാണ് ഇതു പറയുന്നത്.\nഞാന് അത് നിറവേറ്റുകയും ചെയ്യും.\nകര്‍ത്താവിനു കൃതജ്ഞത അര്‍പ്പിക്കുന്നത് ഉത്തമമാണ്.\nഅത്യുന്നതനായ കര്‍ത്താവേ, അങ്ങേക്കു കൃതജ്ഞതയര്‍പ്പിക്കുന്നതും\nഅങ്ങേ നാമത്തിനു സ്തുതികള് ആലപിക്കുന്നതും എത്ര ശ്രേഷ്ഠം.\nദശതന്ത്രീനാദത്തോടുകൂടെയും കിന്നരവും വീണയും മീട്ടിയും\nപ്രഭാതത്തില് അങ്ങേ കരുണയെയും\nരാത്രിയില് അങ്ങേ വിശ്വസ്തതയെയും\nഉദ്‌ഘോഷിക്കുന്നത് എത്ര ഉചിതം!\nനീതിമാന്മാര് പനപോലെ തഴയ്ക്കും;\nലബനോനിലെ ദേവദാരുപോലെ വളരും.\nഅവരെ കര്‍ത്താവിന്റെ ഭവനത്തില് നട്ടിരിക്കുന്നു;\nഅവര് നമ്മുടെ ദൈവത്തിന്റെ അങ്കണങ്ങളില് തഴച്ചുവളരുന്നു.\nവാര്‍ധക്യത്തിലും അവര് ഫലംപുറപ്പെടുവിക്കും;\nഅവര് എന്നും ഇലചൂടി പുഷ്ടിയോടെ നില്‍ക്കും.\nകര്‍ത്താവു നീതിമാനാണെന്ന് അവര് പ്രഘോഷിക്കുന്നു;\nഅവിടുന്നാണ് എന്റെ അഭയശില;\nഅനീതി അവിടുത്തെ തീണ്ടിയിട്ടില്ല.\n2 കോറി 5:6-10\nഅടുത്തായാലും അകലെയായാലും അവിടുത്തെ പ്രസാദിപ്പിക്കുക എന്നതാണ് ഞങ്ങളുടെ ലക്ഷ്യം.\nഞങ്ങള്‍ക്ക് എല്ലായ്‌പോഴും നല്ല ധൈര്യമുണ്ട്. ഞങ്ങള് ശരീരത്തില് വസിക്കുന്നിടത്തോളം കാലം കര്‍ത്താവില് നിന്ന് അകലെയാണെന്നു ഞങ്ങള് അറിയുന്നു. എന്തെന്നാല്, ഞങ്ങള് നയിക്കപ്പെടുന്നത് വിശ്വാസത്താലാണ്, കാഴ്ചയാലല്ല. ഞങ്ങള്‍ക്കു നല്ല ധൈര്യമുണ്ട്. ശരീരത്തില് നിന്ന് അകന്നിരിക്കാനും കര്‍ത്താവിനോട് അടുത്തിരിക്കാനും ഞങ്ങള് ആഗ്രഹിക്കുന്നു. അടുത്തായാലും അകലെയായാലും അവിടുത്തെ പ്രസാദിപ്പിക്കുക എന്നതാണ് ഞങ്ങളുടെ ലക്ഷ്യം. എന്തുകൊണ്ടെന്നാല്, ഓരോരുത്തരും തങ്ങളുടെ ശാരീരികതയില് ചെയ്തിട്ടുള്ള നന്മതിന്മകള്‍ക്കു പ്രതിഫലം സ്വീകരിക്കുന്നതിന് നാമെല്ലാവരും ക്രിസ്തുവിന്റെ ന്യായാസനത്തിനു മുമ്പില് വരണം.\nഅവന് അറിയാതെതന്നെ വിത്തുകള് പൊട്ടിമുളച്ചു വളരുന്നു.\nഅക്കാലത്ത്, യേശു ജനക്കൂട്ടത്തോട് പറഞ്ഞു: ദൈവരാജ്യം, ഒരുവന് ഭൂമിയില് വിത്തു വിതയ്ക്കുന്നതിനു സദൃശം. അവന് രാവും പകലും ഉറങ്ങിയും ഉണര്‍ന്നും കഴിയുന്നു. അവന് അറിയാതെതന്നെ വിത്തുകള് പൊട്ടിമുളച്ചു വളരുന്നു. ആദ്യം ഇല, പിന്നെ കതിര്, തുടര്‍ന്ന് കതിരില് ധാന്യമണികള് – ഇങ്ങനെ ഭൂമി ഫലം പുറപ്പെടുവിക്കുന്നു. ധാന്യം വിളയുമ്പോള് കൊയ്ത്തിനു കാലമാകുന്നതുകൊണ്ട് അവന് അരിവാള് വയ്ക്കുന്നു.\nഅവന് വീണ്ടും പറഞ്ഞു: ദൈവരാജ്യത്തെ എന്തിനോടു താരതമ്യപ്പെടുത്തും? എന്ത് ഉപമ കൊണ്ട് അതിനെ വിശദീകരിക്കും? അത് ഒരു കടുകുമണിക്കു സദൃശമാണ്. നിലത്തു പാകുമ്പോള് അതു ഭൂമിയിലുള്ള എല്ലാ വിത്തുകളെയുംകാള് ചെറുതാണ്. എന്നാല്, പാകിക്കഴിയുമ്പോള് അതു വളര്‍ന്ന് എല്ലാ ചെടികളെയുംകാള് വലുതാവുകയും വലിയ ശാഖകള് പുറപ്പെടുവിക്കുകയും ചെയ്യുന്നു. അങ്ങനെ, ആകാശത്തിലെ പക്ഷികള്‍ക്ക് അതിന്റെ തണലില് ചേക്കേറാന് കഴിയുന്നു. അവര്‍ക്കു മനസ്സിലാകുംവിധം ഇത്തരം അനേകം ഉപമകളിലൂടെ അവന് വചനം പ്രസംഗിച്ചു. ഉപമകളിലൂടെയല്ലാതെ അവന് അവരോടു സംസാരിച്ചിരുന്നില്ല. എന്നാല്, ശിഷ്യന്മാര്‍ക്ക് എല്ലാം രഹസ്യമായി വിശദീകരിച്ചു കൊടുത്തിരുന്നു.


റീട്ടെയില് വിദേശനിക്ഷേപം കേരളം അനുകൂലമെന്ന് - business kerala support retail fdi 102614 - Oneindia Malayalam Thought for the day\nവണ്‍ഇന്ത്യ » മലയാളം » വാര്‍ത്ത » വാണിജ്യംറീട്ടെയില് വിദേശനിക്ഷേപം കേരളം അനുകൂലമെന്ന് Posted by: Ajith Babu\nPublished: Thursday, June 28, 2012, 15:39 [IST]\nദില്ലി: ചില്ലറവ്യാപാരമേഖലയിലെ നേരിട്ടുള്ള വിദേശനിക്ഷേപത്തിന് കേരളം അനുകൂലമാണെന്ന് കേന്ദ്രവാണിജ്യമന്ത്രി ആനന്ദ് ശര്‍മ. ഇക്കാര്യത്തില് കേരളം ഉള്‍പ്പെടെ ഏഴുസംസ്ഥാനങ്ങള് അനുകൂല നിലപാട് അറിയിച്ചിട്ടുണ്ടെന്ന് അദ്ദേഹം വ്യക്തമാക്കി. ചില്ലറ വ്യാപാരരംഗത്തെ വിദേശ നിക്ഷേപത്തിന് സന്നദ്ധമായ സംസ്ഥാനങ്ങളിലെങ്കിലും അതിന് അനുമതി നല്‍കണമെന്നും കേരളം അഭ്യര്‍ത്ഥിച്ചിട്ടുണ്ടെന്നും അദ്ദേഹം പറഞ്ഞു.\nകേരളത്തിന് പുറമെ കോണ്‍ഗ്രസ് ഭരിക്കുന്ന ആന്ധ്രാപ്രദേശ്,ആസാം,ബിഹാര്, ദില്ലി, ഹരിയാന, മഹാരാഷ്ട്ര,രാജസ്ഥാന് എന്നീ സംസ്ഥാനങ്ങളാണ് ഇക്കാര്യത്തില് അനുകൂല നിലപാട് അറിയിച്ചിരിക്കുന്നത്. ചില്ലറവ്യാപാരമേഖലയിലെ വിദേശനിക്ഷേപത്തിനു പിന്തുണ ആവശ്യപ്പെട്ടു ബിഹാര് മുഖ്യമ്ര്രന്തിയും ജെഡിയു നേതാവുമായ നിതീഷ് കുമാറിന് ഉടന് കത്തയയ്ക്കുമെന്നും അദ്ദേഹം പറഞ്ഞു.\nമള്‍ട്ടി ബ്രാന്‍ഡ് ചില്ലറ വില്‍പന രംഗത്ത് 51 ശതമാനം നേരിട്ടുള്ള വിദേശനിക്ഷേപം (എഫ്ഡിഐ) അനുവദിയ്ക്കാന് കേന്ദ്രം നേരത്തെ തന്നെ ഒരുങ്ങിയതാണെങ്കിലും ഇടതുപക്ഷത്തിന്റെയും തൃണമൂല് കോണ്‍ഗ്രസിന്റെയും ബിജെപിയുടെയും എതിര്‍പ്പിനെ തുടര്‍ന്ന് മാറ്റിവെയ്ക്കുകയായിരുന്നു.\nഅതേസമയം ചില്ലറ വ്യാപാരരംഗത്ത് വിദേശ നിക്ഷേപത്തിന് കേരളം അനുകൂല നിലപാട് സ്വീകരിച്ചതിനെതിരെ മുതിര്‍ന്ന കോണ്‍ഗ്രസ് നേതാവ് വിഎം സുധീരന് രംഗത്തെത്തി. കേരളം സമ്മതം അറിയിച്ചുവെന്ന് വിശ്വസിയ്ക്കാനാവുന്നില്ലെന്ന് അദ്ദേഹം. ഇക്കാര്യത്തില് യാഥാര്‍ഥ്യമെന്തെന്ന് സര്‍ക്കാര് വ്യക്തമാക്കണമെന്നും സുധീരന് ആവശ്യപ്പെട്ടു.\nTopics: fdi,\tkerala,\tvm sudheeran,\tഎഫ്ഡിഐ,\tകേരളം,\tവിദേശനിക്ഷേപം,\tകോണ്‍ഗ്രസ്,\tവിഎം സുധീരന്\nEnglish summaryMr Sharma said the Government has already received written commitment from seven States — Andhra Pradesh, Assam, Delhi, Haryana, Kerala, Maharashtra and Rajasthan (all Congress-ruled States) — backing the move to liberalise multi-brand retail trade, and Punjab was expected to giveasimilar commitment soon. Share This Story\nRelated Articlesചെറുകിടക്കാരുടെ കട പൂട്ടില്ലെന്ന് ഉറപ്പാക്കണംരൂപ വീണ്ടും 55 കടക്കാന് സാധ്യതവാള്‍മാര്‍ട്ടിന്റെ കോഴ ജുഡീഷ്യല് അന്വേഷണം നടത്തുംഎഫ്ഡിഐ വോട്ട്, യുപിഎ കൈക്കൂലി നല്‍കി June 28, 2012 ലെ വാര്‍ത്തകള്


കടയ്ക്കാവൂർ പോക്‌സോ കേസ്: കുട്ടിയുടെ മൊഴിയിൽ കഴമ്പുണ്ട്, അമ്മയ്ക്ക് ജാമ്യം നൽകരുതെന്ന് സർക്കാർ | Metro Journal Online\nകടയ്ക്കാവൂർ പോക്‌സോ കേസിൽ അമ്മയുടെ ജാമ്യാപേക്ഷയെ ഹൈക്കോടതിയിൽ എതിർത്ത് സർക്കാർ. കുടുംബപ്രശ്‌നം മാത്രമല്ലെന്നും കുട്ടിയുടെ മൊഴിയിൽ കഴമ്പുണ്ടെന്നും സർക്കാർ പറയുന്നു. അമ്മയുടെ ഫോണിൽ നിന്ന് നിർണായക തെളിവുകൾ ലഭിച്ചിട്ടുണ്ടെന്നും പ്രോസിക്യൂഷൻ പറഞ്ഞു\nകേസ് ഡയറി പരിശോധിക്കാൻ കോടതി തയ്യാറാകണമെന്ന പ്രോസിക്യൂഷന്റെ വാദം കോടതി അംഗീകരിച്ചു. തുടർന്ന് ഇന്ന് തന്നെ കേസ് ഡയറി ഹാജരാക്കാൻ കോടതി നിർദേശിച്ചു. ചില മരുന്നുകൾ തനിക്ക് അമ്മ നൽകിയിരുന്നതായി കുട്ടി മൊഴി നൽകിയിട്ടുണ്ട്. ഈ മരുന്ന് അമ്മയിൽ നിന്ന് കണ്ടെത്തിയിട്ടുണ്ട്\nഅമ്മയ്ക്ക് ജാമ്യം നൽകരുതെന്നും പ്രോസിക്യൂഷൻ വാദിച്ചു. തുടർന്നാണ് കേസ് ഡയറി പരിശോധിച്ച ശേഷം തീരുമാനമെടുക്കാമെന്ന് കോടതി പറഞ്ഞത്. എന്നാൽ പോലീസ് അന്വേഷണം ശരിയായ രീതിയിൽ അല്ലെന്ന് അമ്മ വാദിച്ചു. പിതാവിന്റെ സമ്മർദത്താലാണ് കുട്ടി തനിക്കെതിരെ മൊഴി നൽകിയതെന്നും അമ്മ പറഞ്ഞു. ജാമ്യഹർജിയിൽ കോടതി നാളെ വിധി പറയും.\n← മുല്ലപ്പള്ളി മത്സരത്തിന്; കെ സുധാകരൻ കെപിസിസി താത്കാലിക അധ്യക്ഷനായേക്കും\nസ്വപ്നക്ക് മസ്‌കത്തിലെ വിദ്യാഭ്യാസ സ്ഥാപനത്തിൽ ജോലി ലഭിക്കാനും ശിവശങ്കർ സഹായിച്ചുവെന്ന് കസ്റ്റംസ് →


എന്‍ഫോഴ്സ്മെന്റിന്റെ ചോദ്യം ചെയ്യല് നിര്‍ണ്ണായകമായി. തുഷാര് വെള്ളാപ്പള്ളി വീണ്ടും ബിജെപി പാളയത്തില്. ഇത്തവണ രാജ്യസഭാംഗത്വത്തിനും സാധ്യത ?\nതിരുവനന്തപുരം: പുതിയ ബി ജെ പി സംസ്ഥാന അധ്യക്ഷനായി അഡ്വ. പി എസ് ശ്രീധരന്‍പിള്ള ചുമതലയേറ്റതോടെ ഘടകകക്ഷിയായ ബി ഡി ജെ എസിനെ അനുനയിപ്പിച്ച് എന്‍ഡിഎ ശക്തിപ്പെട്ടുത്താന് നീക്കം സജീവമായി. ഇതിന്റെ ഭാഗമായി ബിഡിജെഎസ് അധ്യക്ഷന് തുഷാര് വെള്ളാപ്പള്ളിയെ കേന്ദ്രനേതൃത്വം ഡല്‍ഹിക്ക് വിളിപ്പിച്ചു.\nപ്രധാനമന്ത്രി നരേന്ദ്ര മോഡിയുമായും പാര്‍ട്ടി അധ്യക്ഷന് അമിത് ഷായുമായും തുഷാര് ഇപ്പോള് കൂടിക്കാഴ്ച നടത്തും. ശ്രീധരന് പിള്ള ഇടപെട്ടാണ് കൂടിക്കാഴ്ചയ്ക്ക് അവസരം ഒരുക്കിയിരിക്കുന്നത്.\nമുമ്പ് പല തവണ തുഷാര് മോഡിയെയും അമിത് ഷായെയും കണ്ട് പല ഉറപ്പുകള് വാങ്ങിയിരുന്നെങ്കിലും അതൊന്നും നടപ്പിലാക്കാന് ബി ജെ പി തയാറായിരുന്നില്ല. ഇത്തവണ എല്ലാം ശരിയാക്കാം എന്ന ഉറപ്പോടെയാണ് ശ്രീധരന് പിള്ള തുഷാറിനെ ഡല്‍ഹിക്ക് അയച്ചിരിക്കുന്നത്.\nഗവര്‍ണര്, രാജ്യസഭാ കേന്ദ്രമന്ത്രി തുടങ്ങിയ പദവികളാണ് ബി ഡി ജെ എസ് ആവശ്യമെങ്കിലും രാജ്യസഭ പരിഗണിക്കപ്പെട്ടെക്കാന് സാധ്യതയുണ്ട്. തുഷാറിനെ മധ്യ പ്രദേശില് നിന്നോ യു പിയില് നിന്നോ രാജ്യസഭയിലേക്ക് തെരഞ്ഞെടുക്കാനാണ് സാധ്യത.\nഇരു സര്‍ക്കാരുകളും കേസുകള് കൊണ്ട് വരിഞ്ഞുമുറുക്കുന്നു\nചെങ്ങന്നൂര് ഉപതെരഞ്ഞെടുപ്പില് ബി ഡി ജെ എസിന്റെ സഹായം ബി ജെ പിയ്ക്ക് ലഭിച്ചിരുന്നില്ല. അവര് ഇടതുപക്ഷത്തെ പിന്തുണയ്ക്കുകയും ചെയ്തു. എസ് എന് ഡി പി നടത്തിയ മൈക്രോ ഫിനാന്‍സ് ഇടപാടുമായി ബന്ധപ്പെട്ട കേസുകള് പോലീസിന്റെ പരിഗണനയിലായിരുന്നതിനാല് ഇടതുപക്ഷത്തെ പിണക്കാന് വെള്ളാപ്പള്ളി തയാറായിരുന്നില്ല.\nമാത്രമല്ല, സര്‍ക്കാര് അധികാരത്തില് വന്ന ശേഷം രണ്ടു തവണ വെള്ളാപ്പള്ളി സെക്രട്ടറിയേറ്റിലെത്തി മുഖ്യമന്ത്രി പിണറായി വിജയനുമായി കൂടിക്കാഴ്ച നടത്തിയിരുന്നു. എന്നാല് ചെങ്ങന്നൂര് ഉപതെരഞ്ഞെടുപ്പിന് ശേഷം എന്‍ഫോഴ്സ്മെന്റ് ഡയറക്ടറേറ്റ് വെള്ളാപ്പള്ളിയ്ക്കും തുഷാറിനുമെതിരെയുള്ള അന്വേഷണം പൊടിതട്ടിയെടുക്കുകയും ദിവസങ്ങള്‍ക്ക് മുമ്പ് ഇരുവരെയും കൊച്ചിയിലെ എന്‍ഫോഴ്സ്മെന്റ് ഡയറക്ടറേറ്റില് വിളിപ്പിച്ച് ചോദ്യം ചെയ്യുകയും ചെയ്തിരുന്നു.\nഇതോടെയാണ് ബി ഡി ജെ എസ് വീണ്ടും ബി ജെ പിയുമായുള്ള ചര്‍ച്ചകള് സജീവമാക്കിയതെന്നാണ് റിപ്പോര്‍ട്ട്. ലോക്സഭാ തെരഞ്ഞെടുപ്പില് ബി ഡി ജെ എസിനെക്കൂടി ഒപ്പം നിര്‍ത്തി സംസ്ഥാനത്ത് രണ്ടു സീറ്റുകളില് വിജയം ഉറപ്പിക്കണമെന്നാണ് ശ്രീധരന്‍പിള്ളയുടെ ആഗ്രഹം.\nതുഷാറിന്റെ രാജ്യസഭാംഗത്വത്തിന് വിനയായത് വെള്ളാപ്പള്ളി നടേശന്റെ നിലപാട്; രണ്ട് വള്ളത്തില് കാലു വച്ചുള്ള...


how to increase data speed: 4G സ്പീഡ് എങ്ങനെ കൂട്ടാം? - best methods to improve your 4g data speed | Samayam Malayalam\nbest methods to improve your 4g data speed\nNithya Nair | Samayam Malayalam | Updated: 28 Mar 2020, 03:33:00 PM\nചിലപ്പോഴൊക്കെ മൊബൈൽ ഡാറ്റയ്ക്കല്ല നിങ്ങളുടെ കയ്യിലെ സ്മാർട്ഫോണിനും ഇതിൽ പകുതി ഉത്തരവാദിത്തം കാണും. നിങ്ങൾ ഉപയോഗിക്കുന്ന സ്മാർട്ഫോണിൽ തന്നെ ഇന്റർനെറ്റ് സ്പീഡ് വർധിപ്പിക്കാനുള്ള പല ഓപ്‌ഷനുകളുമുണ്ട്.\nബജറ്റ് റേഞ്ചിൽ 4G സ്മാർട്ഫോണുകൾ ലഭ്യമാവാൻ ആരംഭിച്ചതോടെ സമ്പൂർണ 4G രാജ്യമാവാൻ ഒരുങ്ങുകയാണ് നമ്മുടെ രാജ്യം. ഇന്ത്യയിലെ സ്മാർട്ഫോൺ ഉപയോക്താക്കളിൽ മിക്കവരും ഇന്ന് 4G സ്മാർട്ഫോണുകൾ തന്നെയാണ് ഉപയോഗിക്കുന്നത്. ഇതിൽ കൂടുതൽ ആളുകളും നേരിടുന്ന ഒരു ബുദ്ധിമുട്ടാണ് നെറ്റ്‌വർക്കുമായി ബന്ധപ്പെട്ട പ്രശ്നങ്ങൾ. പല സ്ഥലങ്ങളിലും നമുക്ക് ശരിയായ സ്പീഡിൽ ഇന്റെർനെറ്റിന് സ്പീഡ് ലഭിക്കുകയില്ല. ഈ കണക്ഷൻ്റെ വേഗത പലപ്പോഴും നമ്മുടെ ക്ഷമ പരീക്ഷിക്കാറുണ്ട്. അത്യാവശ്യ കാര്യങ്ങൾ ബ്രൗസ് ചെയ്യുമ്പോഴും, വീഡിയോസ് ഡൗൺലോഡ് ചെയ്യുമ്പോഴുമെല്ലാം പലതും പാതി വഴിയിൽ ഉപേക്ഷിക്കേണ്ടി വരും.\nചിലപ്പോഴൊക്കെ മൊബൈൽ ഡാറ്റയ്ക്കല്ല നിങ്ങളുടെ കയ്യിലെ സ്മാർട്ഫോണിനും ഇതിൽ പകുതി ഉത്തരവാദിത്തം കാണും. നിങ്ങൾ ഉപയോഗിക്കുന്ന സ്മാർട്ഫോണിൽ തന്നെ ഇന്റർനെറ്റ് സ്പീഡ് വർധിപ്പിക്കാനുള്ള പല ഓപ്‌ഷനുകളുമുണ്ട്. ഈ ഓപ്‌ഷനുകൾ എല്ലാ ഫോണുകളിലും വർക്ക് ഔട്ട് ആവണം എന്നില്ല. എങ്കിലും ചില അശ്രദ്ധ മൂലം 4G സ്പീഡ് കുറയുന്നത് ഒഴിവാക്കാനാവും.\n☛ഏതെങ്കിലും സുരക്ഷിതമായ നെറ്റ് ബൂസ്റ്ററുകള് പ്ലേ സ്റ്റോറുകളില് നിന്നും ഡൗൺലോഡ് ചെയ്ത് ഉപയോഗിക്കാം. ഇവയുടെ സഹായത്തോടെ ഒരു പരിധിവരെ ഇന്റര്‍നെറ്റ് സ്പീഡ് വര്‍ധിപ്പിക്കുവാന് സാധിക്കുന്നു.\n☛നിങ്ങളുടെ കയ്യിലെ സ്മാർട്ഫോണിലെ സെറ്റിംഗ്സ് ഓപ്‌ഷൻ തിരഞ്ഞെടുത്ത് ഓട്ടോ സ്റ്റാര്‍ട്ട് എന്ന ഓപ്‌ഷന് കണ്ടെത്തുക. ഇതിൽ ഉപയോഗമില്ലാത്ത ഒരുപാട് ആപ്പുകൾക്ക് പെർമിഷൻ നൽകിയിട്ടുണ്ടാവും. ഇവയെല്ലാം ഓഫ് ചെയ്ത് വെയ്ക്കണം.\n☛നിങ്ങളുടെ ഫോണിൽ നിന്നും *#*#4636#*#* എന്ന് ടൈപ്പ് ചെയ്യുമ്പോൾ ഒരു വിൻഡോ ഓപ്പൺ ആയിവരും .അതിൽ ഫോൺ ഇൻഫർമേഷൻ കൂടാതെ വൈഫൈ ഇൻഫർമേഷൻ എന്ന ഓപ്‌ഷൻ കാണാം. അതിൽ നിങ്ങളുടെ സിം നൽകിയിരിക്കുന്ന ഫോൺ ഇൻഫർമേഷൻ തിരഞ്ഞെടുക്കുക. സെലക്ട് ചെയ്യുമ്പോൾ ഓപ്പൺ ചെയ്ത് വരുന്ന വിൻഡോയിൽ റൺ പിൻ ടെസ്റ്റ് എന്ന സ്ഥലത്ത് ടാപ്പ് ചെയ്ത് റീഫ്രഷ് ഓപ്‌ഷൻ ക്ലിക്ക് ചെയ്യണം.\nകൊറോണക്കാലത്തെ അവധിക്കാലം, കുട്ടികളെ എങ്ങനെ സഹായിക്കാംആര്‍ട്ടിക്കിള് ഷോ\nഇൻ്റർനെറ്റ് സ്പീഡ് tips to increase 4g data speed Methods to boost data how to increase data speed 4G സ്പീഡ് കൂട്ടാം\nWeb Title : best methods to improve your 4g data speed


കേരളത്തിന്റെ സ്വന്തം പാതാളത്തവള – Kole Birders Community Portal\nകേരളത്തിന്റെ സ്വന്തം പാതാളത്തവള\nകേരത്തിൽ എല്ലായിടത്തും കാണപ്പെടുന്ന അപൂർവ്വ ഇനം തവളയാണ് പാതാളത്തവള (Purple Frog). ശാസ്ത്ര നാമം-Nasikabatrachus sahyadrensis അപൂർവം എന്നു പറയുമ്പോൾ എണ്ണത്തിൽ കുറവാണെന്നു ധരിക്കരുത്.\nമഴക്കാലത്ത് ഇവ ഉള്ള സ്ഥലത്തു ചെന്നാൽ ആയിരക്കണക്കിന് തവളകൾ ഒരുമിച്ചു കരയുന്നതു കേൾക്കാം .\nപക്ഷേ, സ്വഭാവം കൊണ്ട് ഇവയെ കാണാൻ കിട്ടാറില്ല. മിക്കവാറും മണ്ണിനടയിലായിരിക്കും. അതുകൊണ്ട് അപൂർവം എന്നു വിളിക്കാം. പതാൾ, കുറവൻ, കുറത്തി, കൊട്രാൻ, പതയാൾ, പന്നിമൂക്കൻ, പാറമീൻ എന്നീ പേരുകളിലും അറിയപ്പെടുന്ന ഇവയെ കേരളത്തിൽ അഗസ്ത്യമലനിരകൾ തുടങ്ങി കണ്ണൂർ വരെ, ആലപ്പുഴ ഒഴികെ ഉള്ള എല്ലാ ജില്ലകളിലും പാറക്കെട്ടുകളും വെള്ളച്ചാട്ടങ്ങളും ഉള്ള പ്രദേശങ്ങളിൽ കണ്ടത്തിയിട്ടുണ്ട്.\nആഫിക്കയുടെയും ഇന്ത്യയുടെയും ഇടയിൽ – ഇന്ത്യൻ മഹാസമുദ്രത്തിലെ ദ്വീപ് രാഷ്ടമായ സീ ഷെൽസിലുള്ള സുഗ്ലോസ്സിഡെ എന്നയിനം തവളകൾ ഇവയുടെ അടുത്ത ബന്ധുക്കളാണ്. കടലിലൂടെയോ ആകാശത്തിലൂടെയോ സഞ്ചരിക്കാൻ കഴിയാത്ത ഈ ഉഭയജീവികളുടെ വരവ് കരയിലൂടെ തന്നെയാകണം എന്ന് അനുമാനിക്കാം.\nഅതുകൊണ്ടുതന്നെ ഇന്ത്യയും ആഫിക്കയും ഒന്നായിരുന്നു എന്നാ ഗോണ്ട്വാന സിദ്ധാന്തത്തിന്റെ ജീവിച്ചിരിക്കുന്ന തെളിവുകളിൽ ഒന്നായി പാതാള തവളയെ കണക്കാക്കുന്നു.\nധൂമ നിറം. വെളുത്ത നിറമുള്ള കൂർത്ത മുക്ക്. ദൃഢമായ ഈ മൂക്കും ബലമേറിയ കൈകാലുകളും മണ്ണ് കുഴിച്ച് ആഴങ്ങളിലേക്ക് പോകാൻ ഇവയെ സഹായിക്കുന്നു. ചിതലുകളും മണ്ണിരകളും മണ്ണിലെ ചെറു പ്രാണികളും ആണ് ആഹാരം. മഴക്കാലത്ത് കുത്തിയൊലിക്കുന്ന, എന്നാൽ വേനലിൽ വറ്റിവരളുന്ന പാറക്കെട്ടുകൾ ഉള്ള അരുവികളും വെള്ളച്ചാട്ടവും ആണ് പ്രധാന ആവാസവ്യവസ്ഥ.\nവർഷത്തിൽ ഒരു വരവ്\nമണ്ണിനടിയിൽ ഇരുന്നു കൊണ്ട് മഴയുടെ അളവും അരുവിയിലെ ജലത്തിന്റെ അളവും ഒക്കെ ഇവ കൃത്യമായി മനസ്സിലാക്കും. മുട്ടയിടാൻ സാഹചര്യങ്ങളെല്ലാം സജ്ജമായി എന്നു മനസ്സിലായാൽ മണ്ണിനടിയിൽ നിന്നു പുറത്തുവന്ന് മുട്ടകളിടും. ഒരു സമയം നാലായിരം വരെ മുട്ടകളിടാറുണ്ട്. മുട്ടയിട്ട ശേഷം തിരിച്ച് മണ്ണിനടിയിലേക്കു മടങ്ങും. പിന്നെ അടുത്ത കൊല്ലം മുട്ടയിടാൻ മാത്രമേ പുറത്തുവരൂ.\nഒരാഴ്ചയ്ക്കുള്ളിൽ മുട്ടകൾ വിരിഞ്ഞു സക്കർ മീനുകളെ പോലെ ഒഴുക്കുള്ള വെള്ളത്തിൽ പറ്റിപ്പിടിച്ചു നിൽക്കാൻ സാധിക്കുന്ന വാൽമാക്രികൾ ആകും. ഈ സമയത്തിനുള്ളിൽ വലിയ മഴ പെയ്താൽ മുട്ടകൾ മുഴുവൻ നശിച്ചു പോകും. അതുപോലെ തന്നെ മഴ വൈകിയാലും ചുടിൽ മുട്ടകൾ വരണ്ടുണങ്ങിപ്പോകും. 100-110 ദിവസങ്ങൾക്കുളിൽ വാൽമാക്രികൾ വിരിഞ്ഞു തവളക്കുഞ്ഞുങ്ങൾ ആയി അവയും മണ്ണിനടിയിലേക്കു പോകും. IUCN (ഇന്റർനാഷനൽ യൂണിയൻ ഫോർ കൺസർവേഷൻ ഓഫ് നേച്ചർ) ചുവപ്പ് പട്ടിക പ്രകാരം Endangered വിഭാഗത്തിൽ ഉള്ള ഇവ നേരിടുന്ന ഭീഷണികൾ പലതാണ്. ആവാസ വ്യവസ്ഥയുടെ നാശം ഇവയെ സാരമായി ബാധിക്കുന്നു. പുറത്തിറങ്ങുന്ന തവളകൾ ഇപ്പോൾ വാഹനങ്ങൾ കയറി ചാകുന്നതു സാധാരണ സംഭവമായിരിക്കുന്നു. അരുവികളിലെ മാലിന്യങ്ങൾ, കൃഷിയിടങ്ങളിൽ നിന്ന് ഒഴുകി വരുന്ന രാസവളങ്ങളും കീടനാശിനികളും, കാലാവസ്ഥാ വ്യതിയാനം, ഔഷധഗുണമുണ്ടെന്ന പേരിൽ നടക്കുന്ന വേട്ട ഇവയെല്ലാം പാതാള തവളകളുടെ നാശത്തിനു കാരണമാകുന്നുണ്ട്.


റോഡിൽ പൊടിശല്യം; നിർമാണപ്രവർത്തനങ്ങൾ തടഞ്ഞു | Thrissur News\nറോഡിൽ പൊടിശല്യം; നിർമാണപ്രവർത്തനങ്ങൾ തടഞ്ഞു\nപൈപ്പിടാനെടുത്ത കുഴി മൂടി\nവെങ്കിടങ്ങ് : കുടിവെള്ളപദ്ധതിയുടെ പൈപ്പിടുന്നതിനായി പൊളിച്ച റോഡിലെ മണ്ണുനീക്കാത്തതിലും പൊടിശല്യം പരിഹരിക്കാത്തതിലും പ്രതിഷേധം. കോൺഗ്രസ് പ്രവർത്തകർ അർധരാത്രിയിൽ വെങ്കിടങ്ങ് ഭാഗത്തെ നിർമാണപ്രവർത്തനങ്ങൾ തടഞ്ഞു. സമീപവാസികളായ വീട്ടുകാർ പൊടിശല്യംമൂലം ദുരിതത്തിലാണ്. വീട്ടുകാർതന്നെയാണ് പൊടിശല്യം കുറയ്ക്കാൻ വെള്ളം നനയ്ക്കുന്നത്.\nകുഴിച്ചെടുത്ത മണ്ണ് റോഡിൽ കൂട്ടിയിടുന്നതുമൂലം ഇരുചക്രവാഹനയാത്രികർ അപകടത്തിൽപ്പെടുന്നത് പതിവാണ്. കുഴികൾ മൂടാത്തതുമൂലം വലിയ വാഹനങ്ങൾ കുഴിയിൽ താഴുന്നതും പതിവാണ്. ഇതിൽ പ്രതിഷേധിച്ചായിരുന്നു അർധരാത്രിയിലെ സമരം.\nപ്രതിഷേധസൂചകമായി പൈപ്പിടാൻ കുഴിച്ച കുഴി പ്രവർത്തകർ നിർബന്ധിച്ച് മൂടിച്ചു. ദിവസം രണ്ടുനേരം നനച്ച് പൊടിശല്യം പരിഹരിക്കണമെന്നും അധികം വരുന്ന മണ്ണ് ഉടനെ നീക്കം ചെയ്യണമെന്നും ശാസ്ത്രീയമായരീതിയിൽ കുഴിയിൽ മൂടണയെന്നും കോൺഗ്രസ് വെങ്കിടങ്ങ് മണ്ഡലം കമ്മിറ്റി ആവശ്യപ്പെട്ടു.\nപ്രതിഷേധത്തെത്തുടർന്ന് ഏനാമാക്കൽ പള്ളിനടയിലെ ബാക്കിവന്ന മണ്ണ് നീക്കംചെയ്യാൻ സമ്മതിച്ചു. പണി നിർത്തിവെച്ച് ജെ.സി.ബി.കൾ മാന്തിയ കുഴികൾ ഫലപ്രദമായി മൂടിയശേഷം മടക്കിവിട്ടു.\nമണ്ഡലം പ്രസിഡൻറ് മണികണ്ഠൻ മഞ്ചറമ്പത്ത്, ജിൽസൺ തോമസ്, ഹക്കീം മേച്ചേരിപ്പടി, സുനിൽ സുഷശ്രീ, തോമസ് ജോസഫ് തുടങ്ങിയവർ നേതൃത്വം നൽകി.\nചികിത്സാ -പഠനസഹായ വിതരണം\nകരനെൽ കൃഷി വിളവെടുപ്പ്\nവെങ്കിടങ്ങ് ഫാർമേഴ്സ് സഹ.ബാങ്കിൽ മുറ്റത്തെ മുല്ല പദ്ധതി\nമാലിന്യം ജൈവവളമാക്കി വെങ്കിടങ്ങ് പഞ്ചായത്ത്


(ipl 2020) | ആ പഴമൊഴി സത്യം, യോർക്കറുകൾ കളി ജയിപ്പിക്കും; വാർണറുടെ ടീം ആകെ എറിഞ്ഞ 16 യോർക്കറുകളിൽ9എണ്ണവും നടരാജൻ വക | ipl 2020 natarajan yorkers\nBy സ്പോർട്സ് ഡെസ്ക് • 30/09/2020 at 12:11AM\n16 യോർക്കറുകളാണ് മത്സരത്തിൽ സൺറൈസേഴ്സ് ഹൈദ്രാബാദ് ബോളർമാർ എറിഞ്ഞത്. കഴിഞ്ഞ മത്സരത്തിൽ അവർ ആർസിബിയ്ക്കെതിരെ 10 യോർക്കറുകൾ വിജയകരമായി എറിഞ്ഞിരുന്നു.\nഡൽഹിക്കെതിരെ വിജയക്കുതിപ്പുമായി സൺറൈസേഴ്സ് ഹൈദ്രാബാദ്. ആദ്യ രണ്ടു മല്‍സരങ്ങളിലും തോൽവി നേരിടേണ്ടി വന്ന ഹൈദരാബാദ് മൂന്നാം മത്സരത്തിൽ പോയിന്റ് പട്ടികയിലെ ഒന്നാംസ്ഥാനക്കാരായ ഡല്‍ഹി ക്യാപ്പിറ്റല്‍സിനെയാണ് വീഴ്ത്തിയത്. 15 റണ്‍സിനാണ് ഹൈദരാബാദിന്റെ വിജയം. രണ്ടു തുടര് ജയങ്ങള്‍ക്കു ശേഷം ഈ സീസണില് ഡല്‍ഹിക്കേറ്റ ആദ്യ തോല്‍വിയാണിത്.\nതാരതമ്യേന ചെറിയ സ്കോറായിട്ടും ഡൽഹി ബാറ്റിങ് നിരയെ വരിഞ്ഞു മുറുക്കിയ ബോളിങ് പ്രകടനമാണ് വാർണറുടെ ടീം കാഴ്ചവെച്ചത്. പ്രധാനമായും അവരുടെ ബോളർമാർ എറിഞ്ഞ യോർക്കറുകളോട് കടപ്പെട്ടിരിക്കുന്നു, ഈ ജയത്തിന്. സ്പിന്നർ റാഷിദ് ഖാൻ മുന്നിൽ നിന്ന് നയിച്ച മത്സരത്തിൽ അദ്ദേഹത്തിന‍റെ ബോളിങ് പ്രകടനത്തോളം കിടപിടിച്ചു പേസ് ബോളർമാരുടെ യോർക്കർ ഏറുകളും. പ്രധാനമായും തമിഴ് നാടിൽ നിന്നുള്ള ടി നടരാജനായിരുന്നു യോർക്കറുകൾ കൊണ്ട് ഡൽഹിയെ കൂടുതൽ വലച്ചത്.\n#SRH bowled 16 yorkers in that innings - comfortably the most by any team in any match so far this season, surpassing their own best of 10 v #RCB. The next best by any team is just7by #KXIP v #RR. #IPL2020\n16 യോർക്കറുകളാണ് മത്സരത്തിൽ സൺറൈസേഴ്സ് ഹൈദ്രാബാദ് ബോളർമാർ എറിഞ്ഞത്. കഴിഞ്ഞ മത്സരത്തിൽ അവർ ആർസിബിയ്ക്കെതിരെ 10 യോർക്കറുകൾ വിജയകരമായി എറിഞ്ഞിരുന്നു. 16 യോർക്കറുകളിൽ ഒൻപതെണ്ണവും എറിഞ്ഞത് നടരാജൻ തന്നെയായിരുന്നു. കഴിഞ്ഞ മൂന്ന് മത്സരങ്ങളിലും നടരാജൻ മിന്നും പ്രകടനം തന്നെയാണ് ഹൈദ്രാബാദിനായി കാഴ്ചവെച്ചത്. കഴിഞ്ഞ മത്സരങ്ങളിലെ നടരാജന്റെ പ്രകടനം ഇങ്ങനെയാണ്.\nആദ്യം ബാറ്റ് ചെയ്ത ഹൈദരാബാദ് നിശ്ചിത ഓവറില് നാലു വിക്കറ്റിന് 162 റണ്‍സാണ് നേടിയത്. മറുപടിയില് ഏഴു വിക്കറ്റിന് 147 റണ്‍സെടുക്കാനേ ഡൽഹിക്ക് കഴിഞ്ഞുള്ളൂ. അഫ്ഗാനിസ്താന് സ്പിന് സെന്‍സേഷന് റാഷിദ് ഖാന്റെ മാസ്മരിക ബൗളിങാണ് ഡല്‍ഹിയെ തകര്‍ത്തത്. നാലോവറില് 14 റണ്‍സ് മാത്രം വിട്ടുകൊടുത്ത അദ്ദേഹം മൂന്നു വിക്കറ്റ് വീഴ്ത്തി. ഭുവനേശ്വര് കുമാറിന് രണ്ടു വിക്കറ്റ് ലഭിച്ചു. 34 റണ്‍സെടുത്ത ഓപ്പണര് ശിഖര് ധവാനാണ് ഡല്‍ഹിയുടെ ടോപ്‌സ്‌കോറര്..\nനേരത്തേ ഓപ്പണര് ജോണി ബെയര്‍സ്‌റ്റോയാണ് (53) ഹൈദരാബാദിന്റെ ടോപ്‌സ്‌കോററായത്. നായകന് ഡേവിഡ് വാര്‍ണര് (45), ഈ സീസണില് ആദ്യമായി പ്ലെയിങ് ഇലവനിലെത്തിയ കെയ്ന് വില്ല്യംസണ് (41) എന്നിവരാണ് മറ്റു സ്‌കോറര്‍മാര്.


ഭക്ഷണവും വെള്ളവും നല്‍കാതെ മുറിയില് പൂട്ടിയിട്ടത് രണ്ടാഴ്ച; രാവും പകവും നിലവിളിച്ച് ഒടുവില് നായയ്ക്ക് ദാരുണാന്ത്യം, കണ്ണില്ലാത്ത ക്രൂരത തൃശ്ശൂരില് - BIGNEWSLIVE | Latest Malayalam News\nഭക്ഷണവും വെള്ളവും നല്‍കാതെ മുറിയില് പൂട്ടിയിട്ടത് രണ്ടാഴ്ച; രാവും പകവും നിലവിളിച്ച് ഒടുവില് നായയ്ക്ക് ദാരുണാന്ത്യം, കണ്ണില്ലാത്ത ക്രൂരത തൃശ്ശൂരില്\nഷിത്‌സു ഇനത്തില്‍പ്പെട്ട ഒരു വയസുള്ള നായയെയാണ് വീട്ടില് വളര്‍ത്തിയിരുന്നത്.\nതൃശ്ശൂര്: ഭക്ഷണം വെള്ളവും ലഭിക്കാതെ രാവും പകലുമായി നായ്ക്കുട്ടി കരഞ്ഞത് രണ്ടാഴ്ചയോളം. ഒടുവില് മരണത്തോട് മല്ലടിച്ച നായക്കുട്ടി ചത്തു. കേരളവര്‍മ്മ കോളേജിനു സമീപം കാനാട്ടുകര പ്രശാന്തി നഗറിലെ വീട്ടിലാണ് ദാരുണ സംഭവം നടന്നത്. നിര്‍ത്താതെ കരയുന്ന നായയുടെ നിലവിളി കേട്ട ചിലര് വിവരമറിയിച്ചതനുസരിച്ചാണ് വീട്ടില് മൃഗസ്‌നേഹികള് എത്തിയത്. അവരെത്തി വാതില് തുറന്ന് നോക്കുമ്പോള് കണ്ടത് ദയനീയ കാഴ്ചയായിരുന്നു.\nഒന്ന് അനങ്ങാന് പോലും ആകാതെ കിടന്നകിടപ്പായിരുന്നു ആ മിണ്ടാപ്രാണി. ഉടന് തന്നെ ആംബുലന്‍സില് വെറ്ററിനറി ആശുപത്രിയിലേക്കു കൊണ്ടുപോയെങ്കിലും വഴിമധ്യേ നായക്കുട്ടിയുടെ ജീവന് നിലയ്ക്കുകയായിരുന്നു. ഉടമയ്‌ക്കെതിരെ വെസ്റ്റ് പോലീസ് കേസെടുത്തതായി അറിയിച്ചു. ഇവിടെ വാടകയ്ക്കു താമസിച്ചിരുന്നവര് കഴിഞ്ഞ നാലുമാസമായി വല്ലപ്പോഴും മാത്രമാണ് വീട്ടിലെത്തിയിരുന്നതെന്നും റിപ്പോര്‍ട്ട് ഉണ്ട്.\nഷിത്‌സു ഇനത്തില്‍പ്പെട്ട ഒരു വയസുള്ള നായയെയാണ് വീട്ടില് വളര്‍ത്തിയിരുന്നത്. കഴിഞ്ഞ രണ്ടാഴ്ചയായി നായയെ വീട്ടിലെ മുറിയില് പൂട്ടിയിട്ട നിലയിലായിരുന്നെന്നു പരിസരവാസികള് മൊഴി നല്‍കി. മൃഗസ്‌നേഹികള് പോലീസിന്റെ സഹായത്തോടെ വീട്ടിലെത്തിയെങ്കിലും ഗേറ്റും മുന്‍വാതിലും പൂട്ടിയനിലയിലായിരുന്നു. രണ്ടു മണിക്കൂറോളം ബഹളംകൂട്ടിയ ശേഷമാണ് വാതില് തുറക്കാന് പോലും വീട്ടുകാര് തയാറായതെന്ന് ഇവര് പറയുന്നു. നായയെ പാര്‍പ്പിച്ചിരുന്ന മുറി പുറത്തുനിന്നു പൂട്ടിയിരുന്നു. പോലീസ് സഹായത്തോടെയാണ് വാതില് തുറന്നത്.\nTags: Dog crueltyDog cruelty thrissurShih Tzu Puppy\nബീഡി വാങ്ങി നല്‍കാന് വിസമ്മതിച്ചു; കോടതിയില് ഹാജരാക്കാന് കൊണ്ടുവന്ന പ്രതി പോലീസുകാരനെ വിലങ്ങുകൊണ്ട് മര്‍ദ്ദിച്ചു


സണ്ണിവെയിനിന്റെ നായികയുടെ പുതിയ ചിത്രങ്ങൾ കണ്ടോ? ആളാകെ മാറിപ്പോയെന്ന് ആരാധകർ. - Heal Of News\nസണ്ണിവെയിനിന്റെ നായികയുടെ പുതിയ ചിത്രങ്ങൾ കണ്ടോ? ആളാകെ മാറിപ്പോയെന്ന് ആരാധകർ.\nമലയാളി അല്ലെങ്കിൽ കൂടി ചില താരങ്ങളെ നമ്മൾ ഇരുകൈയും നീട്ടി സ്വീകരിക്കാറുണ്ട് അത്തരത്തിൽ ചില മലയാളസിനിമകളിൽ അഭിനയിച്ചുകൊണ്ട് മലയാളിയുടെ തന്നെ നടിയായി മാറിയ താരമാണ് ഇന സഹ. വളരെ വ്യത്യസ്തമായ കഥാപാത്രങ്ങൾ ഇതിനോടകം തന്നെ താരം അവതരിപ്പിച്ചു കഴിഞ്ഞു. ബംഗാളി ഭാഷയിൽ കൂടുതൽ കഥാപാത്രങ്ങളെ അവതരിപ്പിച്ചു താരം വളരെ ചെറിയ സമയം കൊണ്ട് തന്നെ ആരാധകരുടെ ഹൃദയം കീഴടക്കുകയായിരുന്നു.\nഏതു തരത്തിലുള്ള വേഷങ്ങൾ തനിക്ക് ചേരുന്ന ഇതിനോടകം തന്നെ തെളിയിച്ചു കഴിഞ്ഞ താരം മലയാളത്തിൽ ദുൽഖർ സൽമാനും സണ്ണി വെയ്നും കൂടെ നീലാകാശം പച്ചക്കടൽ ചുവന്ന ഭൂമി എന്ന ചിത്രത്തിൽ കേന്ദ്ര കഥാപാത്രത്തെ അവതരിപ്പിച്ചു. കൂടാതെ യൂട്യൂബസ് അമർ അക്ബർ സോണി തുടങ്ങി ചിത്രത്തിൽ കേന്ദ്ര കഥാപാത്രത്തെ അവതരിപ്പിച്ചിരുന്നു. സോഷ്യൽ മീഡിയയിൽ ഒരു മില്യൻ അധികം ആരാധകരുള്ള താരമാണ് ഇന.\nഇപ്പോഴത്തെ താരത്തിന് സോഷ്യൽ മീഡിയ ചിത്രങ്ങളാണ് ആരാധകരുടെ ഹൃദയം കീഴടക്കുന്നത്. വളരെ സ്റ്റൈലിഷായ താരത്തിന് പുതിയ സോഷ്യൽ മീഡിയ ചിത്രങ്ങൾ കണ്ടാൽ താരം തന്നെയാണോ എന്ന് പോലും ആരാധകർക്ക് തോന്നുന്ന അത്രയേറെ ചിത്രങ്ങളാണ് സോഷ്യൽ മീഡിയയിൽ പങ്കു വെച്ചിട്ടുള്ളത് സ്റ്റൈലിഷ് ലുക്കുകളും ഹോട്ട് ചിത്രങ്ങൾക്കും ആണ് കൂടുതൽ പ്രാധാന്യം. താരം ഇതിനോടകം തന്നെ നിരവധി ചിത്രങ്ങൾ സോഷ്യൽ മീഡിയയിൽ പങ്കുവെച്ചു കഴിഞ്ഞു.


യു.എ.ഇക്ക് നേരെ വീണ്ടും ഹൂതി ആക്രമണം; മൂന്നു ഡ്രോണുകള് സായുധസേന തകര്‍ത്തു\nFeb 3, 2022, 03:57 pm IST\nഅബുദാബി: യു.എ.ഇക്കു നേരെ വീണ്ടും ഹൂതികളുടെ ആക്രമണം. ഹൂതികള് അയച്ച മൂന്നു ഡ്രോണുകള് സായുധസേന തകര്‍ത്തു. തകര്‍ന്ന ഡ്രോണുകളുടെ അവശിഷ്ടം ജനവാസ കേന്ദ്രത്തിനു പുറത്താണ് വീണതെന്ന് പ്രതിരോധമന്ത്രാലയം അറിയിച്ചു. ഒരുമാസത്തിനിടെ നാലാം തവണയാണ് യു.എ.ഇക്ക് നേരെ ആക്രമണ ശ്രമം നടക്കുന്നത്.\nരാജ്യത്തെതിരായ എല്ലാ ഭീഷണികളെയും നേരിടാന് സജ്ജമാണെന്ന് മന്ത്രാലയം വ്യക്തമാക്കി. ഹൂതി ആക്രമണങ്ങളെ ചെറുക്കാന് യുദ്ധക്കപ്പലും പോര്‍വിമാനങ്ങളും യു.എ.ഇയില് വിന്യസിക്കുമെന്ന് യു.എസ് കഴിഞ്ഞദിവസം പ്രഖ്യാപിച്ചിരുന്നു.\nആദ്യ ആക്രമണത്തില് മൂന്നു പ്രവാസികള് കൊല്ലപ്പെടുകയും ആറുപേര്‍ക്ക് പരിക്കേല്‍ക്കുകയും ചെയ്തു. പിന്നീട് നടന്ന മിസൈലാക്രമണം മാര്‍ഗമധ്യേ തകര്‍ത്ത യു.എ.ഇ, ഹൂതികളുടെ മിസൈല് ലോഞ്ചറുകള് നശിപ്പിക്കുകയും ചെയ്തിരുന്നു.\nTags: uaehoothi attack\nസഭയെ അവഹേളിച്ചു : രാഹുലിന്റെ സഭയിലെ പ്രസംഗത്തിനെതിരെ ബിജെപി, അവകാശലംഘന നോട്ടീസ്


» രാഹുല് ഈശ്വറിന്‍െറ നേരെ ആക്രമണം;കാര് അടിച്ചുതകര്‍ത്തു\nരാഹുല് ഈശ്വറിന്‍െറ നേരെ ആക്രമണം;കാര് അടിച്ചുതകര്‍ത്തു\nകായംകുളം: കായംകുളം എം.എസ്.എം കോളജില് രാഹുല് ഈശ്വറിന്‍െ കാറിനു നേരെ ആക്രമണം. സംസ്ഥാന യുവജന കമീഷന് സംഘടിപ്പിച്ച ഓറിയന്‍േറഷന് ക്യാമ്പിന് നേതൃത്വം നല്‍കാനത്തെിയതായിരുന്നു രാഹുല് ഈശ്വര്. ബീഫ് വിഷയത്തില് പ്രതികരിച്ചില്ളെന്ന് ആരോപിച്ചാണ് വിദ്യാര്‍ഥികള് രാഹുല് ഈശ്വറിനെ തടഞ്ഞത്.\nസൈബര് കുറ്റകൃതം എന്ന വിഷയത്തില് ക്ളാസ് എടുത്തതിന് ശേഷം പുറത്തിറങ്ങിയ തന്നെ ഒരു കൂട്ടം വിദ്യാര്‍ഥികള് തടയുകയായിരുന്നെന്ന് രാഹുല് ഈശ്വര് പറഞ്ഞു. കാറിന്‍െറ ചില്ലുകളും വിദ്യാര്‍ഥികള് തകര്‍ത്തു.ചാനല് ചര്‍ച്ചകളിലും മറ്റും ഹൈന്ദവ വിശ്വാസവുമായി ബന്ധപ്പെട്ട ചര്‍ച്ചകളിലെ സ്ഥിരം സാന്നിധ്യമാണ് ശബരിമല തന്ത്രി കണ്ഠരര് മഹേശ്വരരുടെ കൊച്ചുമകനായ രാഹുല് ഈശ്വര്.\nഗായികയെ അഭിനന്ദിക്കാനെത്തിയ ബിഷപ്പ് മാറില് പിടിച്ചു!!! വിമര്‍ശനം ഉയര്‍ന്നപ്പോള് മാപ്പ് പറഞ്ഞ് തടിതപ്പി യുവതിയുടെ പരാതി; അമിത് മിശ്രയെ അറസ്റ്റ് ചെയ്ത് മൂന്നാം ക്ലാസുകാരനെ കൊന്ന് ചതുപ്പില് താഴ്ത്തിയ പതിനേഴുകാരന് പിടിയില് ; കൊലപാതകം പ്രകൃതി വിരുദ്ധ പീഡനം എതിര്‍ത്തപ്പോള്